c: text/html

text:
ສິດທິມະນຸດໃນຕຳລາ ທີ່ຍາກຕໍ່ການປະຕິບັດໃນສັງຄົມຕົວຈິງ ເພາະຄົນເຫັນຄົນມີຄ່າບໍ່ເທົ່າທຽມ
ສິດທິມະນຸດ (Human Rights) ໝາຍເຖິງ ສິດທິຄວາມເປັນມະນຸດ ຫຼື ສິດທິໃນຄວາມເປັນຄົນ ອັນເປັນສິດທິຕາມທຳມະຊາດຂອງມະນຸດທຸກຄົນທີ່ເກີດມາ, ສິດທິມະນຸດເປັນສິດທິທີ່ບໍ່ສາມາດໂອນໃຫ້ແກ່ກັນໄດ້ ແລະ ບໍ່ມີບຸກຄົນ, ອົງກອນ ຫຼື ລັດ ສາມາດລ່ວງລະເມີດຄວາມເປັນມະນຸດນີ້ໄດ້, ສິດທິໃນຄວາມເປັນມະນຸດນີ້ເປັນຂອງຄົນທຸກຄົນ ບໍ່ເລືອກວ່າຈະເປັນເຊື່ອຊາດ, ສາສະໜາ, ແຫຼ່ງກຳເນີດ, ເພດ, ອາຍຸ, ສີຜິວ ທີ່ແຕກຕ່າງກັນ ແລະ ບໍ່ວ່າຮັ່ງມີ ຫຼື ທຸກຈົນ, ເປັນຄົນໂດຍສົມບູນ ຫຼື ພິການ ສິດທິລ້ວນເທົ່າທຽມໂດຍບໍ່ມີພົມແດນ ການກະທຳໃດທີ່ມະນຸດກະທຳຕໍ່ກັນຢ່າງດູຖູກດູໝິ່ນຕໍ່ກຽດສັກສີ ແລະ ຄວາມເປັນຄົນ ບໍ່ວ່າຈະເກີດແກ່ມະນຸດໃນປະເທດໃດ ແລະ ບໍ່ວ່າຜູ້ກະທຳການລະເມີດຈະເປັນບຸກຄົນ, ກຸ່ມບຸກຄົນ ຫຼື ລັດໃດລັດໜຶ່ງກໍ່ຕາມ ຖືເປັນການລະເມີດສິດທິມະນຸດ.
ການທີ່ຈະເຂົ້າໃຈຄວາມໝາຍຂອງສິດທິມະນຸດນັ້ນ ຈຳເປັນຕ້ອງເຂົ້າໃຈຫຼັກການຕ່າງໆ ທີ່ຖືເປັນພາບລວມຂອງສິດທິມະນຸດຄື:
1. ສິດທິ (Rights) : ສິດທິເປັນສິ່ງທີ່ຕິດຕົວມະນຸດທຸກຄົນຕາມທຳມະຊາດທີ່ໄດ້ເກີດມາເປັນມະນຸດ ເຊິ່ງບໍ່ມີໃຜລ່ວງລະເມີດໄດ້ ຄົນທຸກຄົນທີ່ເກີດມາມີສິດທີ່ຈະມີຊີວິດຢູ່ລອດ ແລະ ຕ້ອງມີຊີວິດຢູ່ຢ່າງສົມກຽດ ແລະ ສັກສີຂອງຄວາມເປັນມະນຸດ, ການມີຢູ່ຂອງສິດທິຕາມທຳມະຊາດນັ້ນ ເຖິງແມ່ນວ່າຍັງບໍ່ມີກົດໝາຍຮອງຮັບ ສິດທິກໍ່ຍັງມີຢູ່.
2. ເສລີພາບ (Freedom): ເສລີພາບໝາຍເຖິງ ການທີ່ມະນຸດສາມາດກະທຳສິ່ງໃດສິ່ງໜຶ່ງພາຍໃຕ້ຂອບເຂດຂອງຄວາມຖືກຕ້ອງ ໂດຍບໍ່ບຽດບຽນສັງຄົມ ຫຼື ບໍ່ລວງລໍ້າສິດທິຂອງບຸກຄົນອື່ນ ຫຼື ສິດທິຂອງສ່ວນລວມ ເຮົາຈຶ່ງເຫັນວ່າມີການໃຊ້ຄຳ 2 ຄຳນີ້ພ້ອມກັນຄື: ສິດທິ ແລະ ເສລີພາບ, ໃນປະຕິຍານສາກົນວ່າດ້ວຍສິດທິມະນຸດຂອງສະຫະປະຊາຊາດ (Universal Declaration of Human Rights) ມັກຈະໃຊ້ຄຳວ່າສິດທິ ແລະ ເສລີພາບທີ່ຈະສະແດງຄວາມຄິດເຫັນ ແລະ ສະແດງອອກ ຫຼື ສິດທິ ແລະ ເສລີພາບໃນການເລືອກຄູ່ຄອງ ແລະ ສ້າງຄອບຄົວ ເປັນຕົ້ນ.
3. ສັກສີຄວາມເປັນມະນຸດ (Human Dignity): ສັກສີຄວາມເປັນມະນຸດ ເປັນຄຳທີ່ອະທິບາຍຄວາມໝາຍຂອງສິດທິມະນຸດ ໃນດ້ານຂອງການໃຫ້ຄຸນຄ່າແກ່ຄວາມເປັນຄົນວ່າ ຄົນທຸກຄົນມີຄຸນຄ່າເທົ່າທຽມກັບ, ສັກສີຄວາມເປັນມະນຸດເປັນຫຼັກການສຳຄັນຂອງສິດທິມະນຸດ ທີ່ກຳນົດສິດທິຕິດຕົວມາຕັ້ງແຕ່ເກີດ ໃຜຄົນໃດຄົນໜຶ່ງຈະລ່ວງລະເມີດບໍ່ໄດ້ ແລະ ບໍ່ສາມາດຖ່າຍໂອນໃຫ້ແກ່ກັນໄດ້, ສິດທິນີ້ຄືສິດທິໃນການມີຊີວິດ ແລະ ມີຄວາມໝັ້ນຄົງໃນການມີຊີວິດຢູ່, ຄົນທຸກຄົນທີ່ເກີດມາໃນໂລກມີສັກສີຄວາມເປັນມະນຸດ ດັ່ງນັ້ນ, ການປະຕິບັດຕໍ່ກັນຂອງຄົນໃນສັງຄົມຈຶ່ງຕ້ອງເຄົາລົບຄວາມເປັນມະນຸດ ຫ້າມທຳຮ້າຍຮ່າງກາຍ, ທໍລະມານຢ່າງໂຫດຮ້າຍ ຫຼື ກະທຳໃດໆກໍ່ຕາມທີ່ຖືເປັນການດູໝິ່ນຄວາມເປັນມະນຸດ ສັກສີຄວາມເປັນມະນຸດ ທີ່ໄດ້ຮັບການຮັບຮອງໄວ້ໃນປະຕິຍານສາກົນວ່າດ້ວຍສິດທິມະນຸດ, ກະຕິກາລະຫວ່າງປະເທດ, ອະນຸສັນຍາ ແລະ ປະຕິຍານລະຫວ່າງປະເທດຫຼາຍສະບັບ.
ສັງຄົມປັດຈຸບັນມັກປ່ອຍປະສັກສີຄວາມເປັນມະນຸດ ເພາະມີການໃຫ້ຄຸນຄ່າຂອງຄົນແຕກຕ່າງກັນ, ສັງຄົມທົ່ວໄປໃຫ້ຄຸນຄ່າຂອງຄວາມເປັນຄົນທີ່ສະຖານະພາບທາງສັງຄົມຂອງຄົນຜູ້ນັ້ນເຊັ່ນ: ເປັນຄູ, ຕຳຫຼວດ, ທະຫານ, ພະນັກງານ, ເປັນຜູ້ພິພາກສາ, ເປັນລັດຖະມົນຕີ ເຊິ່ງສະຖານະພາບທາງສັງຄົມຂອງແຕ່ລະຄົນບໍ່ແມ່ນຕົວຊີ້ວັດວ່າ ມະນຸດ ຫຼື ຄົນໆນັ້ນມີສັກສີຂອງຄວາມເປັນມະນຸດຫຼືບໍ່, ແຕ່ສັກສີຄວາມເປັນມະນຸດຄື ການໃຫ້ຄຸນຄ່າຄວາມເປັນຄົນຕາມທຳມະຊາດຂອງມະນຸດ ບໍ່ວ່າຈະເກີດມາພິການ, ເປັນເດັກນ້ອຍ, ເປັນຜູ້ຍິງ, ບຸກຄົນຂ້າມເພດ (ກະເທີຍ, ທອມ), ເກີດມາເປັນຄົນປັນຍາອ່ອນ ຫຼື ທຸກຍາກ ຄົນທຸກຄົນທີ່ເກີດມາຖືວ່າມີຄຸນຄ່າເທົ່າທຽມກັນ ຕ້ອງປະຕິບັດຕໍ່ກັນແບບມະນຸດຢ່າງສະເໝີພາບກັນ ເພາະການປະຕິບັດຕໍ່ກັນຂອງຄົນໃນສັງຄົມຢ່າງສະເໝີພາບນັ້ນ ຖືເປັນການເຄົາລົບສິດທິມະນຸດ.
4. ຄວາມສະເໝີພາບ ແລະ ການເລືອກປະຕິບັດ (Equality and Discrimination): ເກນການວັດແທກວ່າສັງຄົມໃດໜຶ່ງມີການລະເມີດ ຫຼື ເຄົາລົບສິດທິມະນຸດກໍ່ຄື ການເບິ່ງວ່າສັງຄົມນັ້ນມີການເຄົາລົບສັກສີຄວາມເປັນມະນຸດຫຼືບໍ່ ຕົວວັດແທກຂອງການເຄົາລົບສັກສີຄວາມເປັນມະນຸດກໍ່ຄື: ຄວາມສະເໝີພາບ ຫຼື ການປະຕິບັດຕໍ່ຄົນທຸກຄົນຢ່າງເທົ່າທຽມກັນ ຫາກມີການປະຕິບັດຕໍ່ມະນຸດໂດຍບໍ່ເທົ່າທຽມກັນ ເຮົາຮຽກວ່າ "ການເລືອກປະຕິບັດ".
ຄວາມສະເໝີພາບ ຫຼື ເທົ່າທຽມກັນນັ້ນ ບໍ່ໄດ້ແປວ່າຄົນທຸກຄົນຕ້ອງໄດ້ຮັບເທົ່ານັ້ນ ແຕ່ໝາຍຄວາມວ່າ ໃນສະຖານະການທີ່ຄືກັນຈະຕ້ອງປະຕິບັດຕໍ່ຄົນດ້ວຍຫຼັກການດຽວກັນເຊັ່ນ: ການປະກາດຮັບນັກສຶກສາເຂົ້າມະຫາວິທະຍາໄລ ຕ້ອງເປັນການປະກາດແກ່ບຸກຄົນທົ່ວໄປທີ່ຈົບຊັ້ນມັດທະຍົມປີທີ 7 ແມ່ນມີສິດສອບເສັງເຂົ້າຮຽນໄດ້ ເປັນຕົ້ນ, ຖ້າມະຫາວິທະຍາໄລໃດປະກາດວ່າ ຈະຮັບບຸກຄົນນັ້ນທັນທີຖ້າຜູ້ປົກຄອງອຸປະຖຳ ໂດຍບໍ່ຕ້ອງສອບເສັງເຂົ້າຄືຄົນອື່ນໆ ການປະກາດໃນລັກສະນະນີ້ເທົ່າກັບເປັນການໃຊ້ຫຼັກເກນທີ່ຕ່າງກັນຕໍ່ການປະຕິບັດໃນສະຖານະການທີ່ຄືກັນ ຖືວ່າເປັນ ການເລືອກປະຕິບັດ.
ສ່ວນວ່າຄວາມເທົ່າທຽມກັນ ຫຼື ຄວາມສະເໝີພາບກັນນັ້ນ ບໍ່ໄດ້ແປວ່າຄົນທຸກຄົນຕ້ອງໄດ້ຮັບເທົ່າກັນ ແຕ່ໝາຍຄວາມວ່າໃນສະຖານະການດຽວກັນ ອາດມີການໄດ້ຮັບການປະຕິບັດແຕກຕ່າງກັນໄດ້ ເພາະຂໍ້ຈຳກັດ ຫຼື ຄວາມຈຳເປັນຂອງບຸກຄົນນັ້ນໆ ເຊິ່ງບໍ່ຖືວ່າເປັນການບໍ່ສະເໝີພາບ ຫຼື ເປັນການເລືອກປະຕິບັດເຊັ່ນ: ລັດຖະບານປະກາດວ່າ ຄົນທຸກຄົນທີ່ມີລາຍໄດ້ຈະຕ້ອງເສຍພາສີອາກອນໃຫ້ແກ່ລັດເທົ່າກັນທຸກຄົນ ໂດຍບໍ່ຈຳແນກວ່າໃຜມີລາຍໄດ້ຫຼາຍລາຍໄດ້ໜ້ອຍ ໂດຍລັດຈະອ້າງວ່ານີ້ຄືການໃຊ້ຫຼັກເກນດຽວກັນ ປະຕິບັດຕໍ່ຄົນທຸກຄົນສະເໝີພາບກັນ ນັ້ນບໍ່ແມ່ນການອະທິບາຍຫຼັກຂອງຄວາມສະເໝີພາບ ເພາະໃນຄວາມເປັນຈິງການເສຍພາສີໃຫ້ແກ່ລັດຕາມກຳລັງຂອງລາຍໄດ້ຂອງບຸກຄົນນັ້ນ ຍ່ອມເກີດຄວາມເປັນທຳແກ່ຜູ້ມີລາຍໄດ້ທຸກຄົນ ບໍ່ແມ່ນໃຫ້ຄົນມີລາຍໄດ້ໜ້ອຍຕ້ອງເສຍພາສີເທົ່າກັບຄົນທີ່ມີລາຍໄດ້ຫຼາຍ.
ເມື່ອໄດ້ເຂົ້າໃຈຫຼັກການຕ່າງໆ ແລະ ທີ່ມາຂອງສິດທິມະນຸດແລ້ວ ຈະເຮັດໃຫ້ສາມາດໄຈ້ແຍກ ຫຼື ອະທິບາຍປາກົດການທີ່ເກີດຂຶ້ນໃນສັງຄົມໄດ້ວ່າ ກໍລະນີໃດເປັນການລະເມີດສິດທິ, ລະເມີດແບບໃດ ແລະ ອາໄສຫຼັກການດັ່ງຕົວຢ່າງຕໍ່ໄປນີ້:
1. ກໍລະນີຂ້າລ້າງເຜົ່າພັນຊາວຢິວໃນສະໄໝສົງຄາມໂລກຄັ້ງທີ 2 ເປັນການລະເມີດສັກສີຂອງຄວາມເປັນມະນຸດ ແລະ ສິດທິໃນຊີວິດຂອງຄວາມເປັນມະນຸດ
2. ກໍລະນີໂຮງຮຽນມັດທະຍົມແຫ່ງໜຶ່ງບໍ່ຮັບເດັກນ້ອຍທີ່ເປັນໂປລິໂອເຂົ້າຮຽນ ໂດຍອ້າງວ່າເປັນຄົນພິການ ບໍ່ສາມາດຮຽນໄດ້ເທົ່າເດັກນ້ອຍປົກກະຕິ ເປັນການລະເມີດຫຼັກຄວາມສະເໝີພາບ ແລະ ການເລືອກປະຕິບັດ
3. ກໍລະນີເຈົ້າໜ້າທີ່ອອກໝາຍເຕືອນເຖິງບັນນາທິການໜັງສີພິມໃຫ້ຢຸດຕິການວິຈານການປະຕິບັດໜ້າທີ່ຂອງລັດຖະບານ ເປັນການລະເມີດເສລີພາບໃນການສະແດງຄວາມຄິດເຫັນຂອງເສລີພາບສື່ມວນຊົນ
4. ກໍລະນີປະຊາຊົນທີ່ອາໄສໃກ້ປ່າ ແລະ ທຳມາຫາກິນຢູ່ໃນປ່າກ່ອນທີ່ຈະມີການປະກາດເປັນປ່າສະຫງວນແຫ່ງຊາດ ແຕ່ເຈົ້າໜ້າທີ່ບັງຄັບໃຫ້ຍ້າຍອອກ ເພາະຢ້ານວ່າຈະໄປທຳລາຍປ່າ ເປັນການລະເມີດເສລີພາບໃນການເດີນທາງ ແລະ ເລືອກຖິ່ນທີ່ຢູ່ອາໄສ
5. ກໍລະນີໜັງສີພິມລົງພາບຂ່າວຜູ້ຍິງຄົນໜຶ່ງທີ່ຖືກຂົ່ມຂືນ ແລະ ນຳສະເໜີຂ່າວການຖືກຂົ່ມຂືນຢ່າງລະອຽດ ເປັນການລະເມີດເສລີພາບໃນກຽດສັກສີ, ຊື່ສຽງ ແລະ ຄວາມເປັນສ່ວນຕົວ
6. ກໍລະນີລັດຖະບານສ້າງເຂື່ອນໂດຍບໍ່ໃຫ້ປະຊາຊົນຮັບຮູ້ຂ່າວສານ ເປັນການລະເມີດສິດທິທີ່ຈະຮູ້ຂໍ້ມູນຂ່າວສານ
7. ກໍລະນີເຈົ້າໜ້າທີ່ຊ້ອມ ຫຼື ທຳຮ້າຍຮ່າງກາຍຂອງຜູ້ຕ້ອງຫາໃຫ້ຮັບສາລະພາບ ເປັນການລະເມີດສິດທິໃນຊີວິດ ແລະ ຮ່າງກາຍຫ້າມທໍລະມານ
8. ກໍລະນີທ້າວ ກໍ ມາເຮັດວຽກເປັນກຳມະກອນກໍ່ສ້າງ ໄດ້ຄ່າຈ້າງມື້ລະ 20,000 ກີບ ເປັນການລະເມີດສິດທິໃນການມີວຽກເຮັດ ແລະ ໄດ້ຄ່າຈ້າງທີ່ບໍ່ຢຸດຕິທຳ
9. ກໍລະນີຊົນເຜົ່າໃດໜຶ່ງເຊື່ອຖື ສາສະໜາຜີ ໄດ້ມີພິທີເຄົາລົບຜີປ່າຜີດົງ ແຕ່ຖືກເຈົ້າໜ້າທີ່ປ່າໄມ້ສັ່ງຫ້າມ ເປັນການລະເມີດສິດທິໃນການຖືສາສະໜາ ແລະ ສິດທິໃນການດຳເນີນກິດຈະກຳທາງວັດທະນະທຳ.

robotstxt: allowed

filter: keep


text:
ໃນວັນທີ 14 ມິຖຸນາ ນີ້້ ທ່ານ ໄຊສົມພອນ ພົມວິຫານ ກຳມະການກົມການເມືອງສູນກາງພັກ ປະທານສະພາແຫ່ງ ຊາດ,ທ່ານ ລິນຄໍາ ດວງສະຫວັນ ກຳມະ ການສຳຮອງສູນກາງພັກ ປະທານກຳມະ ທິການເສດຖະກິດ ເຕັກໂນໂລຊີ ແລະ ສິ່ງແວດລ້ອມສະພາແຫ່ງຊາດ ໄດ້ເຄື່ອນ ໄຫວຢ້ຽມຢາມ ແລະ ພົບປະໂອ້ລົມສະມາ ຊິກສະພາປະຊາຊົນແຂວງສະຫວັນນະເຂດ ທີ່ຫ້ອງປະຊຸມສະພາຫຼັງເກົ່າຂອງແຂວງ ໂດຍການໃຫ້ກຽດຕ້ອນຮັບຂອງທ່ານ ກົງແກ້ວ ມີວໍລະຈັກ ຮອງເລຂາພັກແຂວງ ປະທານສະພາປະຊາຊົນແຂວງ, ພ້ອມດ້ວຍບັນດາທ່ານສະມາຊິກສະພາແຫ່ງຊາດປະຈຳເຂດເລືອກຕັ້ງທີ 13 ແລະ ສະມາຊິກສະພາປະຊາຊົນແຂວງເຂົ້າຮ່ວມ.
ໂອກາດນີ້ທ່ານ ກົງແກ້ວ ມີວໍລະຈັກ ປະ ທານສະພາປະຊາຊົນແຂວງ ສະຫວັນນະເຂດ ກໍ່ໄດ້ລາຍງານກ່ຽວກັບຜົນສຳເລັດກອງປະຊຸມຄັ້ງປະຖົມມະລືກຂອງສະພາປະຊາຊົນແຂວງ ຊຸດທີ 2 ເຊິ່ງກອງປະຊຸມ ແມ່ນໄດ້ຮັບຮອງເອົາບັນຫາສຳຄັນພື້ນ ຖານຂອງແຂວງ ຕາມທີ່ກຳນົດໄວ້ໃນກົດໝາຍ ເປັນຕົ້ນແມ່ນ : ໄດ້ຮັບຮອງເອົາການເລືອກຕັ້ງປະທານສະພາປະຊາຊົນແຂວງຊຸດທີ 2, ເລືອກຕັ້ງເອົາຮອງປະ ທານສະພາປະຊາຊົນແຂວງ ພ້ອມບັນດາກຳມະການຄະນະປະຈຳສະພາປະຊາຊົນແຂວງ ,ຮັບຮອງໂຄງປະກອບກົງຈັກສະ ພາປະຊາຊົນແຂວງ ແລະ ຮັບຮອງເອົາການແຕ່ງຕັ້ງປະທານຄະນະກຳມະການ, ເລຂາທິການ ໃນຖານະເປັນຜູ້ປະຈຳການມີທັງໝົດ 16 ທ່ານ, ຍິງ 3 ທ່ານ. ໃນນີ້ຜູ້ປະຈໍາການມີ 13 ທ່ານ. ກອງປະຊຸມໄດ້ເລືອກຕັ້ງເອົາຫົວໜ້າອົງການໄອຍະການປະຊາຊົນແຂວງ,ປະທານສານປະຊາຊົນແຂວງແລະຮັບຮອງເອົາການແຕ່ງຕັ້ງເຈົ້າແຂວງ,ຮອງເຈົ້າແຂວງສະຫວັນນະເຂດ, ຮັບຮອງເອົາໂຄງປະກອບກົງຈັກຂອງອົງ ການປົກຄອງແຂວງເຊິ່ງມີ 15 ພະແນກການ, 2 ກອງບັນຊາການ ແລະ 2ອົງການທຽບເທົ່າພະແນກຂັ້ນແຂວງພ້ອມທັງຮັບ ຮອງເອົາການແຕ່ງຕັ້ງຫົວໜ້າພະແນກ 18 ພະແນກ.
ຈາກນັ້ນຍັງໄດ້ຮັບຟັງການໂອ້ລົມ ແລະ ໃຫ້ທິດເຍືອງທາງຂອງທ່ານ ໄຊສົມພອນ ພົມວິຫານ ກຳມະການກົມການເມືອງສູນກາງພັກ ປະທານສະພາແຫ່ງຊາດເຊິ່ງທ່ານໄດ້ສະແດງຄວາມຍ້ອງຍໍຊົມເຊີຍ ທີ່ສະພາປະຊາຊົນແຂວງໄດ້ພ້ອມກັນສຸມໃສ່ຈັດຕັ້ງປະຕິບັດມະຕິກອງປະຊຸມຄັ້ງປະຖົມມະລືກຂອງສະພາແຫ່ງຊາດຊຸດທີ 9 ຈົນໄດ້ຮັບໝາກຜົນຢ່າງຈົບງາມ ພ້ອມນີ້ກໍ່ຍັງໄດ້ເອົາໃຈໃສ່ໃນການຈັດຕັ້ງຜັນຂະຫຍາຍມະຕິກອງປະຊຸມໃຫ່ຍຄັ້ງທີ XI ຂອງພັກ,ແຜນພັດທະນາເສດຖະກິດ – ສັງຄົມ 5 ປີຄັ້ງທີ 9 ກໍ່ຄືການຈັດຕັ້ງປະຕິບັດພາລະບົດບາດ , ສິດໜ້າທີ່ຂອງສະພາແຫ່ງຊາດ, ສະພາປະຊາຊົນຂັ້ນແຂວງ ຕາມທີ່ໄດ້ກໍານົດໄວ້ໃນລັດຖະທໍາມະນູນ ແລະ ກົດໝາຍ ໃນໂອກາດທີ່ໄດ້ມາເຄື່ອນໄຫວຢ້ຽມຢາມແລະເຮັດວຽກຮ່ວມກັບສະພາປະຊາຊົນແຂວງຄະນະສະມາຊິກສະພາແຫ່ງຊາດປະຈຳເຂດເລືອກຕັ້ງທີ 13 ໃນຄັ້ງນີ້ ມີຫຼາຍວຽກງານທີ່ຈະໄດ້ພ້ອມກັນຈັດຕັ້ງແກ້ໄຂຕົ້ນແມ່ນຂໍ້ສະດວກ ແລະ ຂໍ້ຫຍຸ້ງຍາກຂອງວຽກງານສະພາປະຊາຊົນແຂວງ ແລະ ວຽກງານອື່ນໆ


text:
ກອງປະຊຸມຄະນະຊີ້ນຳ ໂຄງການຜະລິດກະສິກຳເປັນສິນຄ້າ ຢູ່ ສປປ ລາວ ຄັ້ງທີ II ໄດ້ຈັດຂື້ນໃນ ວັນທີ 16 ກຸມພາ 2021, ທີ່ໂຮງແຮມ ອະມາຣິ, ເມືອງວັງວຽງ, ແຂວງວຽງຈັນ. ໃຫ້ກຽດເປັນປະທານໂດຍ ທ່ານ ຮສ. ປອ. ລິນຄຳ ດວງສະຫວັນ ຮອງລັດຖມົນຕີກະຊວງກະສິກຳ ແລະ ປ່າໄມ້ ແລະ ໃຫ້ກຽດເປັນຄະນະປະທ່ານຮ່ວມຄື: ທ່ານ ສົມຈິດ ອິນທະມິດ ຮອງລັດຖະມົນຕີກະຊວງອຸດສາຫະກຳ ແລະ ການຄ້າ, ທ່ານ ພູໂຂງ ບັນນະວົງ ຮອງເຈົ້າຄອງ ນະຄອນ ຫລວງວຽງຈັນ, ທ່ານ ດາວເຮືອງ ນັນທະວົງ ຮອງເຈົ້າແຂວງ ແຂວງວຽງຈັນ ແລະ ທ່ານ ບຸນເສັງ ປະຖັມມະວົງ ຮອງເຈົ້າແຂວງ ແຂວງບໍລິຄໍາໄຊ. ໂດຍມີຜູ້ເຂົ້າຮ່ວມມີ່ມາຈາກກົມວິຊາການຂອງ ກະຊວງກະສິກຳ ແລະ ປ່າໄມ້, ກະຊວງອຸດສາຫະກຳ ແລະ ການຄ້າ, ພະແນກກະສີກຳ ແລະ ປ່າໄມ້ແຂວງ, ພະແນກອຸດສາຫະກຳ ແລະ ການຄ້າແຂວງ, ຮອງເຈົ້້າເມືອງ, ຫ້ອງການກະສິກຳ ແລະ ປ່າໄມ້ເມືອງ, ຫ້ອງການອຸດສະຫະກຳ ແລະ ການຄ້າເມືອງ, ຕາງໜ້າຈາກສະຖາບັນ ແລະ ອົງການຈັດຕັ້ງສາກົນ ແລະ ທີ່ປຶກສາຈາກຫ້ອງການຄຸ້ມຄອງໂຄງການຂັ້ນສູນກາງ ລວມທັງໝົດ 140 ທ່ານ. ຈຸດປະສົງຫຼັກຂອງການຈັດກອງປະຊຸມໃນຄັ້ງນີ້ແມ່ນ ເພື່ອສະຫລຸບຜົນການຈັດຕັ້ງປະຕິບັດກິດຈະກຳໂຄງການໃນປີ 2020 ແລະ ຜ່ານບັນດາແຜນກິດຈະກໍາ ແລະ ງົບປະມານ ພ້ອມທັງສະເໜີ ກ່ຽວກັບ ທິດທາງແຜນການຈັດຕັ້ງປະຕິບັດໂຄງການ ປີ 2021 ຕໍ່ທີ່ປະຊຸມ. ນອກຈາກນັ້ນຍັງໄດ້ປຶກສາຫາລື ແລະ ປະກອບຄຳຄິດເຫັນທີ່ເປັນປະໂຫຍດທີ່ຈະຊ່ວຍໃຫ້ການຈັດຕັ້ງປະຕິບັດວຽກຂອງໂຄງການດັ່ງກ່າວ ບັນລຸຕາມເປົ້າໝາຍ ແລະ ມີປະສິດຕິຜົນສູງສຸດ. ສໍາລັບການຈັດຕັ້ງປະຕິບັດໂຄງການຜະລິກະສິກຳເປັນສິຄ້າໃນ 2 ປີ ຜ່ານມາ ແມ່ນເຫັນໄດ້ວ່າມີຄວາມຄືບໜ້າຫລາຍດ້ານ ໂດຍສະເພາະແມ່ນການສ້າງຕັ້ງກຸ່ມຜະລິດເມັດພັນ ແລະ ກຸ່ມຜະລິດເປັນສິນຄ້າ ສຳລັບ ເຂົ້າ, ພືດຜັກ ແລະ ສາລີ ໃນນັ້ນແມ່ນມີການສະໜັບສະໜຸນການຂຽນແຜນການລົງທຶນໃຫ້ບັນດາກຸ່ມຊາວກະສິກອນ ແລະ ຜູ້ປະກອບການ ແລະ ກໍ່ມີກຸ່ມຈຳນວນໜື່ງທີ່ໄດ້ຮັບທຶນຊ່ວຍເຫຼືອຈາກໂຄງການ ເປັນວັດຖຸອຸປະກອນ ເຄື່ອງມືກົນຈັກກະສິກຳໃນປີ 2020 ຜ່ານມານີ້ ແລະ ກໍ່ຍັງຈະສຶບຕໍ່ອະນຸມັດແຜນການລົງທຶນດັ່ງກ່າວໃຫ້ໄດ້ອີກຫລາຍກຸ່ມໃນໄລຍະປະ 2021 ຫາ 2022 ນີ້.
ກອງປະຊຸມ ຄະນະຊີ້ນຳຄັ້ງທີ II ສຳລັບໂຄງການ ຜະລິດກະສິກຳເປັນສິນຄ້າ ຢູ່ ສປປ ລາວ
- Post author:admin
- Post published:22nd ເດືອນກຸມພາ 2021
- Post category:Uncategorised
- Post comments:0 Comments


text:
ຕອນເຊົ້າວັນທີ 14 ກໍລະກົດ 2021 ທີ່ ກະຊວງການຕ່າງປະເທດ, ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ນຳພາຄະນະເຂົ້າຮ່ວມ ແລະ ທັງເປັນປະທານຮ່ວມກອງປະຊຸມລັດ ຖະມົນຕີຕ່າງປະເທດອາຊຽນ-ສະຫະລັດ ສະໄໝພິເສດ ແບບທາງໄກ (ໃນ ນາມປະເທດປະສານງານການພົວພັນຮ່ວມມື ອາຊຽນ-ສະຫະລັດ) ກັບ ທ່ານ ແອນໂທນີ ບລິງເກນ (Antony Blinken), ລັດຖະມົນຕີກະຊວງການຕ່າງປະເທດຂອງ ສະຫະລັດ. ເຂົ້າຮ່ວມໃນກອງປະຊຸມຄັ້ງນີ້ຍັງມີບັນດາລັດຖະມົນຕີຕ່າງປະເທດອາຊຽນ, ເລຂາທິ ການໃຫ່ຍອາຊຽນ ແລະ ພະນັກ ງານວິຊາການທີ່ກ່ຽວຂ້ອງຈໍານວນໜຶ່ງ.
ກອງປະຊຸມໄດ້ຕີລາຄາສູງ ແລະ ຮັບຊາບຕໍ່ການແຈ້ງສະພາບການ ກໍຄື ມາດຕະການຂອງແຕ່ລະປະເທດສະມາຊິກອາຊຽນ ແລະ ສະຫະລັດ ໃນການສະກັດກັ້ນ, ເຝົ້າລະວັງ, ຄວບຄຸມ ແລະ ແກ້ໄຂການແຜ່ລະບາດຂອງພະຍາດໂຄວິດ-19. ໃນນີ້, ບັນດາທ່ານລັດຖະມົນຕີ ຍັງໄດ້ແລກປ່ຽນປະສົບ ການ ແລະ ບົດຮຽນທີ່ດີ ໃນການຕອບໂຕ້ ແລະ ຮັບມືກັບພະຍາດໂຄວິດ-19. ສຳລັບ ສປປ ລາວ ກໍໄດ້ແຈ້ງສະພາບການ ແລະ ແລກປ່ຽນຂໍ້ມູນ-ຂ່າວສານ ກໍຄືບົດຮຽນ ແລະ ມາດຕະການໃນການສະກັດກັ້ນ, ເຝົ້າລະວັງ, ຄວບຄຸມ ແລະ ກຽມຄວາມພ້ອມຮອບດ້ານ ເພື່ອແກ້ໄຂການແຜ່ລະບາດພະຍາດໂຄວິດ-19 ເປັນຕົ້ນ: ການນໍາໃຊ້ມາດຕະການປິດເມືອງ (Lockdown) ແລະ ຂະບວນການສັກຢາວັກແຊງຕ້ານໂຄວິດ-19 ໃຫ້ແກ່ປະຊາຊົນ.
ກອງປະຊຸມ ໄດ້ແລກປ່ຽນຄຳຄິດເຫັນ ແລະ ຕີລາຄາສູງ ຕໍ່ຜົນການຈັດ ຕັ້ງປະຕິບັດການຮ່ວມມືອາຊຽນ-ສະຫະລັດ ໃນໄລຍະໜຶ່ງປີ ຜ່ານມາ ໂດຍສະເພາະແມ່ນການຈັດຕັ້ງປະຕິບັດແຜນປະຕິບັດງານການຮ່ວມມືອາຊຽນ -ສະຫະລັດ ໄລຍະປີ 2021-2025. ສຳລັບທິດທາງໃນຕໍ່ໜ້າ, ກອງປະຊຸມ ໄດ້ເຫັນດີຈະສືບຕໍ່ຮ່ວມມືກັນໃນບາງຂະແໜງການບູລິມະສິດເຊັ່ນ: ການຄວບຄຸມ, ຮັບມື ແລະ ແກ້ໄຂການແຜ່ລະບາດ ພະຍາດໂຄວິດ-19 ດ້ວຍການແລກປ່ຽນຂໍ້ມູນ-ຂ່າວສານ ແລະ ບົດຮຽນທີ່ດີນຳກັນ ລວມທັງ ການຄົ້ນຄວ້າ ແລະ ພັດທະນາ (R&D) ແລະ ການຜະລິດຮ່ວມກັນຢາປົວພະຍາດ ກໍ່ຄືຢາວັກແຊັງຕ້ານໂຄວິດ-19; ການສະໜອງ ແລະ ການເຂົ້າເຖິງຢາວັກແຊັງຕ້ານໂຄວິດ-19 ຢ່າງເທົ່າທຽມກັນ ຜ່ານໂຄງການຢາວັກແຊັງສາກົນຫຼາຍຝ່າຍ ຫຼື ໂຄແວັກ (COVAX); ການຟື້ນຟູຮອບດ້ານເສດຖະກິດ ຫຼັງການແຜ່ລະບາດ ໂຄວິດ-19 ສິ້ນສຸດລົງ; ການຫັນເປັນເສດຖະກິດດີຈີຕອນ; ການພັດທະນາແບບຍືນຍົງ ໂດຍສະເພາະການສະໜັບສະໜູນເຄືອຂ່າຍຕົວເມືອງອັດສະລິຍະອາຊຽນ; ການເຊື່ອມຈອດອາຊຽນ; ການພັດທະນາຊັບພະຍາກອນມະນຸດ; ແລະ ການຮັດແຄບຄວາມແຕກໂຕນດ້ານການພັດທະນາໃນອາຊຽນ.
ໃນໂອກາດນີ້, ກອງປະຊຸມ ຍັງໄດ້ແລກປ່ຽນຄຳຄິດຄຳເຫັນ ກ່ຽວກັບ ບັນຫາພາກພື້ນ ແລະ ສາກົນ ທີ່ມີຄວາມສົນໃຈຮ່ວມກັນ, ກໍ່ຄືການກະກຽມໃຫ້ແກ່ກອງປະຊຸມລັດຖະມົນຕີຕ່າງປະເທດອາຊຽນ-ສະຫະລັດ (PMC+U.S.) ໃນເດືອນສິງຫາ 2021 ແລະ ກອງປະຊຸມສຸດຍອດອາຊຽນ-ສະຫະລັດ ຄັ້ງທີ 9 (9th ASEAN-U.S. Summit) ທີ່ຈະຈັດຂຶ້ນໃນເດືອນຕຸລາ 2021.
Cr: ກົມການຂ່າວ, ກະຊວງການຕ່າງປະເທດ


text:
ພາກວິຊາ ການບໍລິການສະຖານທີ່ພັກແຮມ
ຊັ້ນກາງ 2 ປີ
ສະຖາບັນການທ່ອງທ່ຽວ ແລະ ການໂຮງແຮມແຫ່ງຊາດ
ການບໍລິການສະຖານທີ່ພັກແຮມ ແມ່ນການຮຽນກ່ຽວກັບການໃຫ້ບໍລິການທຸລະກິດດ້ານທີ່ພັກອາໄສ ເຊັ່ນ: ໂຮງແຮມ, ຣີສອດ ແລະ ບ້ານພັກ. ວິຊານີ້ ມີຄວາມສຳຄັນໃນການສະໜັບສະໜູນ ໃຫ້ແກ່ຂະແໜງການທ່ອງທ່ຽວເຊິ່ງເປັນທຸລະກິດໜຶ່ງທີ່ກຳລັງຈະເລີນເຕີບໃຫຍ່ຂະຫຍາຍຕົວໃນ ສປປ ລາວ. ສະນັ້ນ, ຈຶ່ງຕ້ອງມີການຈັດການ ແລະ ການບໍລິການທີ່ດີເພື່ອທີ່ຈະສາມາດສະໜັບສະໜູນ ເສດຖະກິດ ແລະ ສ້າງລາຍໄດ້ໃຫ້ແກ່ປະເທດຊາດ.
ວິຊານີ້ຮຽນຮູ້ກ່ຽວກັບການທ່ອງທ່ຽວ ແລະ ການໂຮງແຮມ, ທັກສະການສື່ສານຢ່າງມືອາຊີບ, ການບໍລິການລູກຄ້າ, ການແກ້ໄຂບັນຫາ, ການບໍລິຫານພະແນກຫ້ອງພັກ, ການບໍລິຫານພະແນກແມ່ບ້ານ, ການບໍລິຫານງານດ້ານສະປາ, ພາສາອັງກິດ ແລະ ວິຊາອື່ນໆ ເຊິ່ງມີຄວາມສຳຄັນໃນການພັດທະນາກຳລັງແຮງງານທີ່ມີຄຸນນະພາບ, ມີທັກສະສີມືສູງ ແລະ ມີຄວາມຮູ້ຄວາມສາມາດສະເພາະ.
ວິທີການສິດສອນແມ່ນປະກອບມີການບັນຍາຍ, ການສາທິດ, ຫ້ອງທົດລອງ, ການລົງປະຕິບັດພາກສະໜາມ, ກິດຈະ ກຳທັດສະນະສຶກສາ, ການຈັດກຸ່ມປຶກສາຫາລື, ການຄົ້ນຄວ້າດ້ວຍຕົວເອງ, ການຮຽນທາງອິນເຕີເນັດ, ການສະແດງບົດບາດ ແລະ ຝຶກຫັດຕົວຈິງຕາມການແນະນຳ.
ນັກສຶກສາທີ່ຮຽນສາຂານີ້ຄວນມີ
ນັກຮຽນຈະຕ້ອງມີຄວາມສົນໃຈໃນການຮຽນພາສາຕ່າງປະເທດ. ມີຄວາມມັກຮັກ ໃນວຽກການບໍລິການ, ໃນການປຸງ ແຕ່ງອາຫານ ແລະ ເຄື່ອງດື່ມ, ເປັນຄົນມີມະນຸດສຳພັນດີ ແລະ ມີຄວາມຮັບຜິດຊອບສູງ, ມີຄຸນນະທຳ ແລະ ດຸໝັ່ນ, ເປັນຄົນໃສ່ໃຈໃນລາຍລະອຽດ ແລະ ມີຄວາມເປັນລະບຽບຮຽບຮ້ອຍ.
ຄວາມສາມາດຫຼັງຈາກຈົບການສຶກສາ
ຈະໄດ້ຄວາມຮູ້ ດ້ານວິຊາການ ແລະ ໜ້າທີ່ໃນຂະແໜງການບໍລິການທີ່ພັກແຮມ, ການແກ້ໄຂບັນຫາ ແລະ ການສື່ສານຢ່າງເປັນມືອາຊີບ, ໄດ້ຮັບການປູກຝັງທັດສະນະຄະຕິດ້ານການບໍລິການ ແລະ ໄດ້ຮັບຄວາມສົມດຸນລະ ຫວ່າງທັກສະວິຊາຊີບທີ່ຈຳເປັນ ແລະ ມີຄວາມຮູ້ພື້ນຖານ ເພື່ອກຽມພ້ອມໃສ່ວຽກງານຕົວຈິງ ແລະ ເພື່ອສຶກສາຕໍ່ລະດັບສູງ.
ທາງເລືອກໃນການປະກອບອາຊີບ
ຫຼັງຈາກຮຽນຈົບ ນັກສຶກສາ ສາມາດປະກອບອາຊີບ ເປັນພະນັກງານຕ້ອນຮັບ, ພະນັກງານໃຫ້ບໍລິການ, ເປັນເລຂານຸການ ແລະ ຜູ້ຈັດການພະແນກຕ່າງໆໃນໂຮງແຮມ. ນອກຈາກນັ້ນ, ນັກສຶກສາຍັງສາມາດໄປປະກອບທຸລະກິດໂຮງແຮມ ຂອງຕົນເອງໄດ້ອີກ.


text:
ບໍລິສັດອຸປະກອນອັດຕະໂນມັດ Hangzhou Qianrong ຈຳ ກັດ. ແມ່ນຜູ້ຜະລິດມືອາຊີບຂອງການຄົ້ນຄວ້າ ultrasonic, ການພັດທະນາແລະການຜະລິດເຄື່ອງສົ່ງ ultrasonic ທີ່ມີພະລັງສູງໃນປະເທດຈີນ. ຜະລິດຕະພັນຕົ້ນຕໍຂອງພວກເຮົາແມ່ນເຄື່ອງສົ່ງ, ການສະ ໜອງ ພະລັງງານ ultrasonic, ເຄື່ອງເຊື່ອມໂລຫະ ultrasonic, ຊິ້ນສ່ວນເສົາອາກາດສາຍ ultrasonic ແລະອື່ນໆ. ຜະລິດຕະພັນເຫລົ່ານີ້ໄດ້ຖືກ ນຳ ໃຊ້ຢ່າງກວ້າງຂວາງໃນຫລາຍໆດ້ານເຊັ່ນ: ການເຊື່ອມໂລຫະ, ການເຊື່ອມໂລຫະ, ການເຊື່ອມໂລຫະທີ່ບໍ່ແມ່ນແສ່ວແລະການຕັດແລະອື່ນໆ. ນັບຕັ້ງແຕ່ Qianrong ອຸປະກອນສ້າງຕັ້ງ, ບໍລິສັດໄດ້ສຸມໃສ່ຄວາມຕ້ອງການຂອງລູກຄ້າສະ ເໝີ. ໃນຂະນະທີ່ ສຳ ຫຼວດຕະຫຼາດພາຍໃນປະເທດຈີນ, ພວກເຮົາຍັງສະແດງເຕັກໂນໂລຢີ ultrasonic ຂອງບໍລິສັດຂອງພວກເຮົາຕໍ່ໂລກ. ຄຸນະພາບແລະຜົນງານຂອງມັນແມ່ນເປັນທີ່ຮູ້ຈັກກັນດີໃນອຸດສະຫະ ກຳ.
Adhering to the "ສຸມໃສ່ການສະຫມັກ ultrasonic, ໃນສາດສະຫນາທີ່ດີທີ່ຈະຊະນະລູກຄ້າ, ກັບ win ຊື່ສຽງຂອງຄຸນນະພາບ" ຈຸດປະສົງການພັດທະນາ, ກາຍເປັນຜູ້ສະຫນອງຊັ້ນນໍາຂອງໂລກຂອງອົງປະກອບຫຼັກ ultrasonic, ໂດຍຜ່ານລະດັບມືອາຊີບຂອງພວກເຮົາແລະຄວາມພະຍາຍາມ unremitting, ຜະລິດຕະພັນຄຸນນະພາບສໍາລັບລູກຄ້າໃນ ການພັດທະນາອຸດສາຫະ ກຳ ເພື່ອສ້າງຜົນຕອບແທນທີ່ມີຄຸນຄ່າຫຼາຍກວ່າເກົ່າ.
ການບໍລິການ
ບໍລິສັດອຸປະກອນອັດຕະໂນມັດ Hangzhou Qianrong ມີສ່ວນຮ່ວມໃນທຸລະກິດສົ່ງອອກເຄື່ອງຈັກສົ່ງກະແສໄຟຟ້າ ultrasonic ແລະເຄື່ອງເຊື່ອມໂລຫະ ultrasonic ທົ່ວໂລກໃນຫຼາຍກ່ວາ 40 ປະເທດ.
ໃນຖານະເປັນຜູ້ສົ່ງອອກສ່ວນປະກອບ ສຳ ຄັນຂອງ ultrasonic, Qsonic ມີປະສົບການດ້ານຜະລິດຕະພັນແລະຄວາມຮູ້ທີ່ກ້າວ ໜ້າ, ສະນັ້ນພວກເຮົາ ໝັ້ນ ໃຈວ່າພວກເຮົາສາມາດຕອບສະ ໜອງ ຄວາມຕ້ອງການຂອງທ່ານ ໃນເວລາດຽວກັນ, ຜະລິດຕະພັນຂອງພວກເຮົາແມ່ນສົມເຫດສົມຜົນຫຼາຍໃນລາຄາແລະຄຸນນະພາບສູງ, ເພື່ອໃຫ້ລູກຄ້າສາມາດຮັກສາໄດ້ປຽບ.
ດ້ວຍການພັດທະນາຂອງບໍລິສັດ, ພວກເຮົາມີທີມທີ່ດີເລີດ. ພວກເຮົາບໍ່ພຽງແຕ່ ນຳ ສະ ເໜີ ຜະລິດຕະພັນທີ່ໄດ້ມາດຕະຖານເທົ່ານັ້ນ, ແຕ່ຍັງມີຜະລິດຕະພັນທີ່ເຮັດຕາມປະເພນີໂດຍອີງໃສ່ຮູບແຕ້ມຫຼືຕົວຢ່າງທີ່ລະອຽດ.
QRsonic ໃຫ້ບໍລິການ OEM ຫລາຍໆລູກຄ້າ. ໂລໂກ້ຂອງລູກຄ້າສາມາດພິມໃສ່ເຄື່ອງສົ່ງແລະອຸປະກອນ ultrasonic.
ພວກເຮົາຫວັງຢ່າງຈິງໃຈຕໍ່ໂອກາດທີ່ຈະຮັບໃຊ້ທ່ານແລະກາຍເປັນຄູ່ຮ່ວມງານຂອງທ່ານໃນອະນາຄົດອັນໃກ້ນີ້. ຂໍໃຫ້ພວກເຮົາເຮັດວຽກຮ່ວມກັນເພື່ອສ້າງຜົນຕອບແທນທີ່ມີຄຸນຄ່າຫຼາຍກວ່າເກົ່າໃນການພັດທະນາອຸດສາຫະ ກຳ ດ້ວຍຜະລິດຕະພັນທີ່ມີຄຸນນະພາບ.
ປະຫວັດສາດ


text:
ກະຊວງ ປກສ ປາຖະກະຖາ ວັນລັດຖະທຳມະນູນແຫ່ງ ສປປ ລາວ ຄົບຮອບ 27 ປີ, ວັນຍຶດອຳນາດ 23 ສິງຫາ
ກະຊວງປ້ອງກັນຄວາມສະຫງົບ ໄດ້ຈັດຕັ້ງປາຖະກະຖາ ວັນລັດຖະທຳມະນູນແຫ່ງ ສປປ ລາວ ຄົບຮອບ 27 ປີ, ວັນຍຶດອຳນາດ 23 ສິງຫາ ແລະ ຄຳແນະນຳຂອງຄະນະກຳມະການຊີ້ນຳລະດັບຊາດ ການກະກຽມ ແລະ ຈັດຕັ້ງ ສະເຫຼີມສະຫຼອງ ວັນສ້າງຕັ້ງກອງທັບປະຊາຊົນລາວ ຄອບຮອບ 70 ປີ. ໃນວັນທີ 22 ສິງຫາ ນີ້ ໃຫ້ກຽດປາຖະກະຖາ ໂດຍທ່ານ ສີປະເສີດ ແສນສະຫວັດ ຮອງຫົົວໜ້າຄະນະ ໂຄສະນາອົບຮົມສູນກາງພັກ, ເປັນກຽດເຂົ້າຮ່ວມ ຮັບຟັງມີ ພົຕ ປອ ສົມຫວັງ ທຳມະສິດ ຮອງລັດຖະມົນຕີ ກະຊວງປ້ອງກັນຄວາມສະຫງົບ, ມີຄະນະພັກກະຊວງ, ກົມໃຫ່ຍ ພະນັກງານຫຼັກແຫຼ່ງກົມກອງອ້ອມຂ້າງກະຊວງເຂົ້າຮ່ວມ.
ທ່ານ ສີປະເສີດ ແສນສະຫວັດ ຮອງຫົວໜ້າຄະນະໂຄສະນາອົບຮົມສູນກາງພັກ ໄດ້ຍົກໃຫ້ເຫັນສະພາບການກຳເນີດ ແລະ ຄວາມໝາຍສຳຄັນຂອງລັດຖະທຳມະນູນ, ສະພາບການຈັດຕັ້ງປະຕິບັດລັດຖະທຳມະນູນ ແລະ ກົດໝາຍ, ການເພີ່ມທະວີຈັດຕັ້ງປະຕິບັດລັດຖະທຳມະນູນ ແລະ ກົດໝາຍຕ່າງໆໃຫ້ເຂັ້ມງວດ ແລະ ມີປະສິດທິຜົນ ຍົກໃຫ້ເຫັນປະຫວັດຄວາມເປັນມາຂອງການຍຶດອຳນາດ 23 ສິງຫາ ຄົບຮອບ 73 ປີ ທັງນີ້ເພື່ອ ໂຄສະນາ ສຶກສາອົບຮົມໃຫ້ສະມາຊິກພັກ, ພະນັກງານຫຼັກແຫຼ່ງຂອງກຳລັງປ້ອງກັນຄວາມສະຫງົບໄດ້ຮັບຮູ້, ເຂົ້າໃຈ ແລະ ກຳແໜ້ນຄວາມໝາຍ-ຄວາມສຳຄັນເນື້ອໃນຂອງລັດຖະທຳມະນູນແຫ່ງ ສປປ ລາວ, ແນ່ໃສ່ເພີ່ມທະວີເຄົາລົບ ແລະ ປະຕິບັດກົດໝາຍໃຫ້ຖືກຕ້ອງ ແລະ ເຂັ້ມງວດ. ຍົກລະດັບການຄຸ້ມຄອງລັດ- ຄຸ້ມຄອງສັງຄົມດ້ວຍກົດໝາຍໃຫ້ມີປະສິດທິຜົນສູງ ແລະ ພ້ອມກັນກວດກາຄືນການຈັດຕັ້ງປະຕິບັດລັດຖະທຳມະນູນ ແລະ ກົດໝາຍ ຕະຫຼອດ 27 ປີ ຜ່ານມາ.


text:
(ສພຊ) ວັນທີ 18 ມິຖຸນາ 2021 ທີ່ຫ້ອງປະຊຸມຄະນະເລຂາທິການສະພາແຫ່ງຊາດ (ຫລັກ 6) ນະຄອນຫລວງວຽງຈັນ, ສະພາແຫ່ງຊາດ ໄດ້ມີກອງປະຊຸມປຶກສາຫາລືແລກປ່ຽນຄໍາຄິດຄຳເຫັນກ່ຽວກັບການເກັບກັບຂໍ້ມູນໃນການຈັດຕັ້ງປະຕິບັດມະຕິຂອງຄະນະບໍລິຫານງານສູນກາງພັກປະຊາຊົນປະຕິວັດລາວ ວ່າດ້ວຍການຍົກສູງປະສິດທິພາບຄຸ້ມ ຄອງລັດ ຄຸ້ມຄອງສັງຄົມດ້ວຍກົດໝາຍ ແລະ ມະຕິວ່າດ້ວຍການຍົກສູງຄະນະພາບການດໍາເນີນຄະດີຕາມຂະບວນຍຸຕິທຳ; ໂດຍການເປັນປະທານຂອງທ່ານ ຈະເລີນ ເຍຍປາວເຮີ ຮອງປະທານສະພາແຫ່ງຊາດ, ປະທານກໍາມາທິການກົດໝາຍ ທັງຜູ້ຊີ້ນໍາວຽກງານກົດໝາຍ ແລະ ຍຸຕິທຳ; ມີບັນດາທ່ານປະທານ-ຮອງປະທານກໍາມາທິການ, ລັດຖະມົນຕີ-ຮອງລັດຖະມົນຕີ, ສານປະຊາຊົນສູງສຸດ, ອົງ ການໄອຍະການປະຊາຊົນສູງສຸດ, ອົງການກວດສອບແຫ່ງລັດ, ສຳນັກງານປະທານປະເທດ, ສຳນັກງານນາຍົກລັດຖະ ມົນຕີ, ຄະນະກົມ, ຄະນະພະແນກພາຍໃນສະພາແຫ່ງຊາດ ພ້ອມດ້ວຍແຂກຖືກເຊີນເຂົ້າຮ່ວມ.
ໃນກອງປະຊຸມ, ໄດ້ຮັບຟັງການລາຍງານການເກັບກໍາຂໍ້ມູນ ການຈັດຕັ້ງປະຕິບັດ ມະຕິຂອງຄະນະບໍລິຫານງານ ສູນກາງພັກປະຊາຊົນປະຕິວັດລາວ ວ່າດ້ວຍການຍົກສູງປະສິດທິພາບຄຸ້ມຄອງລັດ ຄຸ້ມຄອງສັງຄົມດ້ວຍກົດໝາຍ ສະບັບ ເລກທີ 037/ຄບສພ, ລົງວັນທີ 18 ມິຖຸນາ 2018 ແລະ ມະຕິວ່າດ້ວຍການຍົກສູງຄຸນນະພາບການດໍາເນີນຄະດີ ຕາມຂະບວນຍຸຕິທຳ ສະບັບເລກທີ 112/ກມສພ, ລົງວັນທີ 2 ມິຖຸນາ 2020; ພ້ອມນັ້ນ, ກອງປະຊຸມຍັງໄດ້ແລກປ່ຽນຄຳ ຄິດຄຳເຫັນ ແລະ ລາຍງານໂດຍຫຍໍ້ ກ່ຽວກັບການເກັບກັບຂໍ້ມູນ ແລະ ການຈັດຕັ້ງປະຕິບັດກ່ຽວກັບ 2 ມະຕິດັ່ງກ່າວ.
ແຫຼ່ງຂ່າວທີ່ມາ: ສະພາແຫ່ງຊາດ


text:
by Vientiane Capital | ພ.ຈ. 17, 2022 | ເຂດ 1 ນະຫລວງວຽງຈັນ(ສປນວ) ໃນຕອນເຊົ້າຂອງວັນທີ 16 ພະຈິກ 2022, ທ່ານ ບຸນທາມ ພຸດທະວົງສາ ຮອງປະທານ ສະພາປະຊາຊົນ ນວ ໄດ້ເຂົ້າຮ່ວມເປັນປະທານ ເປີດພິທີມອບ-ຮັບ ນໍ້າບາດານ ທີ່ຄ້າຍນາຄັນທຸງ, ໂດຍການຕ້ອນຮັບຂອງ ທ່ານ ພັທ ທອງວັນ ປະເສີດສຸກ ຫົວໜ້າການເມືອງ ກອງບັນຊາການທະຫານ ເມືອງໄຊທານີ ພ້ອມດ້ວຍບັນດາທ່ານນາຍ ແລະ...
by Vientiane Capital | ພ.ຈ. 11, 2022 | ເຂດ 1 ນະຫລວງວຽງຈັນ(ສປນວ) ໃນຕອນເຊົ້າຂອງວັນທີ 10 ພະຈິກ 2022, ທ່ານ ສົມບັດ ຈັນທະມາດ ປະທານຄະນະກຳມະການເສດຖະກິດ, ແຜນ ການ ແລະ ການເງິນ ສະພາປະຊາຊົນ ນວ ພ້ອມດ້ວຍຄະນະ ໄດ້ສືບຕໍ່ລົງເຄື່ອນໄຫວຕິດ ຕາມກວດກາ ແລະ ຊຸກຍູ້ການຈັດ ຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ແຜນງົບປະມານແຫ່ງລັດ ປະຈຳປີ 2022...
by Vientiane Capital | ພ.ຈ. 11, 2022 | ເຂດ 1 ນະຫລວງວຽງຈັນ(ສປນວ) ວັນທີ 10 ພະຈິກ 2022 ນໍາພາໂດຍ ທ່ານ ບຸນທາມ ພຸດທະວົງສາ ຮອງປະທານ ສະພາປະຊາຊົນ ນວ ພ້ອມດ້ວຍຄະນະ ລົງເຄື່ອນໄຫວຕິດຕາມກວດກາການຈັດຕັ້ງປະຕິບັດລັດຖະທຳມະນູນ, ກົດໝາຍ ແລະ ນິຕິກຳໃຕ້ກົດໝາຍ ຢູ່ສານປະຊາຊົນ ເຂດ III ນວ ໂດຍການຕ້ອນຮັບຂອງ ທ່ານ ສົມສະຫວາດ ກົມໄຊຊະນະ ປະທານ ສານປະຊາຊົນ ເຂດ...
by Vientiane Capital | ພ.ຈ. 10, 2022 | ເຂດ 1 ນະຫລວງວຽງຈັນ(ສປນວ) ໃນຕອນເຊົ້າ ວັນທີ 09 ພະຈິກ 2022 ຄະນະໜ່ວຍພັກ ສະພາປະຊາຊົນ ນວ ໄດ້ດຳເນີນກອງປະຊຸມຮ່ວມຊີວິດພັກ ປະຈຳເດືອນ ພະຈິກ 2022 ຂອງໜ່ວຍພັກສະພາປະຊາຊົນ ນວ ໂດຍການເປັນປະທານຂອງ ສະຫາຍ ອານຸພາບ ຕຸນາລົມຄະນະເລຂາທິການສູນກາງພັກ, ເລຂາຄະນະພັກ, ປະທານສະພາປະຊາຊົນ ນວ ມີບັນດາສະຫາຍຄະນະໜ່ວຍພັກ,...
by Vientiane Capital | ພ.ຈ. 10, 2022 | ເຂດ 1 ນະຫລວງວຽງຈັນ(ສປນວ) ວັນທີ 10 ພະຈິກ 2022 ນໍາພາໂດຍ ທ່ານ ອານຸພາບ ຕຸນາລົມ ປະທານ ສະພາປະຊາຊົນ ນວ ແລະ ທ່ານ ນາງ ສົມພຽນ ວົງໄຊ ປະທານ ຄະນະກຳມະການຍຸຕິທຳ ແລະ ປກຊ-ປກສ ສະພາປະຊາຊົນ ນວ ພ້ອມດ້ວຍຄະນະ ໄດ້ລົງເຄື່ອນໄຫວຕິດຕາມກວດກາການຈັດຕັ້ງປະຕິບັດລັດຖະທຳມະນູນ, ກົດໝາຍ ແລະ ນິຕິກຳໃຕ້ກົດໝາຍ...


text:
ໃນວັນທີ 1 ທັນວາ 2020 ນີ້ ສູນກາງແນວລາວສ້າງຊາດ(ສນຊ) ໄດ້ຮັບເຄື່ອງຊ່ວຍເຫຼືອລວມມູນຄ່າ 5 ລ້ານກີບ ຈາກພຣະອາຈານ ພົງສະຫວັນ ອານຸສິນ ຄະນະບໍລິຫານງານສູນກາງອົງການພຸດທະສາສະໜາສຳພັນລາວ, ຫົວຫນ້າຫນ່ວຍງານສັງຄົມສົງເຄາະ, ກຳມະທິການສາທາລະນູປະການສູນກາງ, ປະທານມູນນິທິຊ່ວຍເຫລືອຄົນທຸກຍາກສາຂານະຄອນຫຼວງວຽງຈັນ, ຄະນະທີ່ປືກສາວຽກງານຊັ້ນຄົນ-ການຈັດຕັ້ງສັງຄົມ ແລະ ຄະນະທີ່ປຶກສາວຽກງານສາສະໜາ ຂອງສູນກາງແນວລາວສ້າງຊາດ, ເປັນກຽດກ່າວຮັບໂດຍທ່ານ ເຍ່ຍເກີຢ່າ ໜໍຈໍຈົງຕົວ ຮອງປະທານສູນກາງແນວລາວສ້າງຊາດ.
ເຄື່ອງທີ່ໄດ້ຮັບໃນຄັ້ງນີ້ ມີຜ້າຫົ່ມກັນໜາວຈຳນວນ 100 ຜືນ ເພື່ອໃຫ້ສູນກາງແນວລາວສ້າງຊາດ ນຳໄປມອບຕໍ່ຊ່ວຍເຫຼືອໃຫ້ປະຊາຊົນ ຢູ່ເຂດພາກເໜືອ ທີ່ກຳລັງພົບກັບອາກາດໜາວ. ພ້ອມກັນນີ້, ທ່ານ ຮອງປະທານສູນກາງແນວລາວສ້າງຊາດ ໄດ້ສະແດງຄວາມຂອບໃຈເປັນຢ່າງສູງຕໍ່ ພຣະອາຈານ ພົງສະຫວັນ ອານຸສິນ ທີ່ໄດ້ນຳເອົາຜ້າຫົ່ມຈຳນວນດັ່ງກ່າວມາມອບໃຫ້ສູນກາງແນວລາວສ້າງຊາດ ໃນຄັ້ງນີ້.


text:
ຂ່າວສານ
ພິທີສະເຫຼີມສະຫຼອງ ວັນຄ້າຍວັນເກີດປະທານສະພາແຫ່ງຊາດ ເລກວາງດ້າວ ຄົບຮອບ100 ປີ
ຕອນຄ່ຳວັນທີ 31 ຕຸລາ, ຢູ່ແຂວງ ບັກນິງ, ຄະນະບໍລິຫານງານສູນກາງພັກກອມມູນິດ ຫວຽດນາມ, ສະພາແຫ່ງຊາດ, ປະທານປະເທດ, ລັດຖະບານ, ຄະນະກຳມະການສູນກາງແນວໂຮມປະເທດຊາດ ຫວຽດນາມ ແລະ ແຂວງບັກນິງ ໄດ້ເປັນກຽດຈັດຕັ້ງພິທີສະເຫຼີມສະຫຼອງ ວັນຄ້າຍວັນເກີດຂອງ ທ່ານປະທານສະພາແຫ່ງຊາດ ເລກວາງດ້າວ ຄົບຮອບ100 ປີ. ທ່ານເລຂາທິການໃຫຍ່ ຫງວຽນຝຸຈ້ອງ ໄດ້ຝາກຊໍ່ດອກໄມ້ໄປຍັງພິທີສະເຫຼີມສະຫຼອງ.
ເມື່ອກ່າວສູນທອນພົດຢູ່ພິທີສະເຫຼີມສະຫຼອງ, ທ່ານປະທານສະພາແຫ່ງຊາດ ເວືອງດິ່ງເຫ້ວ ໄດ້ຫວນຄືນວິວັດການປະຕິບັດງານຂອງທ່ານ ເລກວາງດ້າວ, ອະດີດປະທານສະພາແຫ່ງຊາດ, ຮອງປະທານສະພາແຫ່ງລັດ ປະເທດ ສສ.ຫວຽດນາມ, ປະທານຄະນະປະທານ ຄະນະກຳມະການແນວໂຮມປະເທດຊາດ ຫວຽດນາມ. ທ່ານກ່າວວ່າ:
ເມື່ອຄິດເຖິງທ່ານເລກວາງດ້າວ, ພວກເຮົາຄິດເຖິງຮູບພາບຂອງ ພະນັກງານປະຕິວັດ ທີ່ສຸດຈິດສຸດໃຈ, ມີຄຸນສົມບັດທີ່ດີ, ມີແບບແຜນການດຳລົງຊີວິດແບບລຽບງ່າຍ, ຄ່ຽມຄົມ, ມີຄວາມຮັກແພງ ແລະ ແມ່ນສັນຍາລັກທີ່ຈົງຮັກພັກດີເພື່ອຜົນປະໂຫຍດຂອງປະຊາຊົນ. ທ່ານ ເລກວາງດ້າວ ແມ່ນການນຳທີ່ມີອິດທິພົນຊື່ສຽງອັນຍິ່ງໃຫຍ່ຂອງ ພັກ, ລັດ ແລະ ປະຊາຊົນ. ທ່ານໄດ້ປະ ແບບຢ່າງທີ່ດີກ່ຽວກັບການດຳລົງຊີວິດອັນສູງສົ່ງ ແລະ ດີງາມ ຂອງ ນັກກອມມູນິດທີ່ດີເດັ່ນ, ນັກຮຽນທີ່ດີເລີດຂອງທ່ານປະທານໂຮ່ຈີມິນໄວ້ໃຫ້ ພວກເຮົາ.
ທີ່ພິທີ, ທ່ານປະທານສະພາແຫ່ງຊາດ ເວືອງດິ່ງເຫ້ວ ໄດ້ມອບມະຕິ ຂອງ ຄະນະປະຈຳ ສະພາແຫ່ງຊາດກ່ຽວກັບການສ້າງຕັ້ງນະຄອນ ຕື່ເຊີນ, ແຂວງບັກນິງໃຫ້ແກ່ຜູ້ຕາງໜ້າການນຳນະຄອນ ຕື່ເຊີນ.
(ແຫຼ່ງຄັດຈາກ VOV)


text:
ວັນທີ 19 ສິງຫາ 2022, ນະຄອນຫຼວງວຽງຈັນ - ກະຊວງສາທາລະນະສຸກ ແລະ ຄະນະກຳມາທິການແຫ່ງຊາດເພື່ອຄວາມກ້າວໜ້າຂອງແມ່ຍິງ, ແມ່ ແລະ ເດັກ (ຄຊກມດ) ຮ່ວມກັບ ອົງການສະຫະປະຊາຊາດ ກອງທຶນສຳລັບປະຊາກອນ (UNFPA) ໂດຍໄດ້ຮັບການສະໜັບສະໜູນດ້ານທຶນຈາກອົງການຮ່ວມມືສາກົນ ສ.ເກົາຫຼີ ປະຈໍາ ສ ປປ ລາວ (KOICA) ໄດ້ຈັດກອງປະຊຸມ ເພື່ອຮັບຮອງ ແລະ ເຜີຍແຜ່ ມາດຕະຖານການດໍາເນີນງານວຽກງານຕອບສະໜອງການບໍລິການເເກ່ຜູ້ທີ່ຖືກຄວາມຮຸນເເຮງ ສໍາລັບສະຖານທີ່ບໍລິການສຸຂະພາບ (The Health SOP).
ກອງປະຊຸມຄັ້ງນີ້ ມີຜູ້ເຂົ້າຮ່ວມ ທັງໝົດ 58 ທ່ານ, ຍິງ 45 ທ່ານ, ຊາຍ 13 ທ່ານ ແລະ ເຂົ້າຮ່ວມທາງອອນລາຍ ຈໍານວນ 28 ທ່ານ ຈາກຂະແໜງສາທາລະນະສຸກ, ບັນດາກະຊວງກ່ຽວຂ້ອງ , ຄູ່ຮ່ວມພັດທະນາ ແລະ ບັນດາຜູ້ຊ່ຽວຊານ. ເພື່ອເປັນການຮັບຮອງເອົາເອກະສານທີ່ສຳຄັນສະບັບນີ້. SOP ສະບັບນີ້ ໄດ້ຖືກພັດທະນາຂຶ້ນໂດຍຜ່ານການປຶກສາຫາລືດ້ານວິຊາການລະຫວ່າງຂະແໜງການສາທາລະນະສຸກ, ສັງຄົມ ແລະ ຍຸຕິທໍາ ພ້ອມທັງຄູ່ຮ່ວມພັດທະນາທີ່ສໍາຄັນ ພາຍໃຕ້ການນໍາພາຂອງກະຊວງສາທາລະນະສຸກ ແລະ ຄຊກມດ. SOP ຂອງຂະແໜງສາທາລະນະສຸກນີ້ ແມ່ນສອດຄ່ອງກັບ ຊຸດບໍລິການທີ່ຈໍາເປັນສໍາລັບ ແມ່ຍິງ ແລະ ເດັກຍິງ ທີ່ຖືກຄວາມຮຸນແຮງ ທີ່ໄດ້ຮັບການຍອມຮັບໃນລະດັບສາກົນ (the ESP), ນໍາໃຊ້ສໍາລັບການກວດຮ່າງກາຍ, ການປິ່ນປົວ ແລະ ການສົ່ງຕໍ່ຜູ້ລອດຊີວິດຈາກຄວາມຮຸນແຮງໃນສະຖານທີ່ໃຫ້ບໍລິການສຸຂະພາບ.
ທ່ານ ດຣ ໄພວັນ ແກ້ວປະເສີດ , ຮອງລັດຖະມົນຕີ ກະຊວງສາທາລະນະສຸກ , ປະທານຄະນະກຳມາທິການເພື່ອຄວາມກ້າວໜ້າຂອງແມ່ຍິງ, ແມ່ ແລະ ເດັກ ກະຊວງສາທາລະນະສຸກ ໄດ້ກ່າວເຖິງຄວາມສໍາຄັນຂອງ SOPs ໃນການເປິດຊ່ອງຫວ່າງໃນການຈັດຕັ້ງປະຕິບັດແຜນດໍາເນີນງານແຫ່ງຊາດເພື່ອປ້ອງກັນ ແລະ ລຶບລ້າງຄວາມຮຸນແຮງຕໍ່ແມ່ຍິງ ແລະ ເດັກ (2021-2025) ວ່າ: “ເມື່ອມີມາດຖານການດໍາເນີນງານ ການສະໜັບສະໜູນຜູ້ລອດຊີວິດຈາກຄວາມຮຸນແຮງໃນສະຖານທີ່ບໍລິການສຸຂະພາບກໍ່ຈະເປັນລະບົບດີຂຶ້ນ. ຜູ້ລອດຊີວິດຈາກຄວາມຮຸນແຮງບົນພື້ນຖານທາງເພດ ຈະໄດ້ຮັບການບໍລິການດ້ານສຸຂະພາບທີ່ມີຄຸນນະພາບ ແລະ ຖືກສົ່ງຕໍ່ໄປຫາຜູ້ສະໜອງການບໍລິການຈາກຂະແໜງ ການອື່ນໆ ຕາມຄວາມຕ້ອງການ. ບໍ່ວ່າຜູ້ລອດຊີວິດໄປຊອກຫາການບໍລິການຢູ່ໃສ ກໍ່ຈະໄດ້ຮັບການຕອບສະໜອງທີ່ມີການປະສານສົມທົບກັນ, ເຊິ່ງເປັນການຕອບສະໜອງທີ່ແທດເໝາະກັບສະພາບຂອງ ສ ປ ປ ລາວ ແລະ ໄດ້ຕາມມາດຕະຖານສາກົນ .”
ການສະກັດກັ້ນຄວາມຮຸນແຮງບົນພື້ນຖານທາງເພດ/ຄວາມຮຸນແຮງຕໍ່ແມ່ຍິງ ແມ່ນຄວາມໝາຍໝັ້ນຂອງ ສປປ ລາວ ຕໍ່ກອງປະຊຸມສາກົນກ່ຽວກັບປະຊາກອນ ແລະ ການພັດທະນາ “ICPD25” ທີ່ນະຄອນໄນໂຣບີ ແລະ ສາມາດ ສະໜັບສະໜູນການຈັດຕັ້ງປະຕິບັດຄໍາໝາຍໝັ້ນຂອງລາວຕໍ່ກັບສົນທິສັນຍາ ຊີດໍ, ເວທີການປະຕິບັດງານປັກກິ່ງ ແລະ ເປົ້າໝາຍການພັດທະນາແບບຍືນຍົງ. SOP ແມ່ນເຄື່ອງມືສໍາລັບການຈັດຕັ້ງປະຕິບັດຊຸດບໍລິການທີ່ຈໍາເປັນ: ການບໍລິການຜ່ານການປະສານງານຈາກຫຼາຍຂະແໜງການທີ່ມີຄຸນະພາບ ສໍາລັບແມ່ຍິງ ແລະ ເດັກຍິງ ທີ່ປະສົບກັບຄວາມຮຸນແຮງ. ການຈັດຕັ້ງປະຕິບັດຊຸດບໍລິການທີ່ຈໍາເປັນ ສາມາດຫຼຸດຜ່ອນຜົນກະທົບຂອງຄວາມຮຸນແຮງຕໍ່ສຸຂະພາບ, ຄວາມປອດໄພ ແລະ ຊີວິດຂອງແມ່ຍິງ ແລະ ເດັກຍິງ; ຊ່ວຍເຫຼືອໃນການຟື້ນຟູ ແລະ ສ້າງຄວາມເຂັ້ມແຂງໃຫ້ແມ່ຍິງ, ພ້ອມທັງປ້ອງກັນບໍ່ໃຫ້ຄວາມຮຸນແຮງເກີດຂຶ້ນໃໝ່ອີກ.
ທ່ານ ນາງ ມາຣຽມ ເອຄານ, ຜູ້ຕາງໜ້າອົງການ UNFPA ປະຈຳ ສປປ ລາວ ກ່າວວ່າ: “UNFPA ສະໜັບສະໜູນ ສປປ ລາວ ໃນການຈັດຕັ້ງປະຕິບັດຄຳໝາຍໝັ້ນດ້ານສິດທິມະນຸດໃນເວທີສາກົນທີ່ກ່ຽວຂ້ອງກັບຄວາມສະເໝີພາບລະຫວ່າງ ຍິງ-ຊາຍ. SOP ວຽກງານຕອບສະໜອງການບໍລິການເເກ່ຜູ້ທີ່ຖືກຄວາມຮຸນເເຮງ ສໍາລັບສະຖານທີ່ບໍລິການສຸຂະພາບສະບັບນີ້ ເປັນເຄື່ອງມືສໍາລັບການປະຕິບັດ, ນໍາໃຊ້ໂດຍພະນັກງານແພດເພື່ອກວດຮ່າງກາຍ ແລະ ລະບຸຜູ້ລອດຊີວິດຈາກຄວາມຮຸນແຮງ, ສະເຫນີວິທີການປິ່ນປົວ ພ້ອມທັງສະຫນັບສະຫນູນບັນຫາຕ່າງໆທາງດ້ານຮ່າງກາຍ, ຈິດໃຈ ແລະ ຄວາມຮູ້ສຶກຂອງຜູ້ລອດຊີວິດ. SOP ສະຫນອງກອບການດໍາເນີນງານ ແລະ ຄໍາແນະນໍາທາງດ້ານການແພດສໍາລັບໂຮງຫມໍ ແລະສະຖານທີ່ໃຫ້ບໍລິການສຸຂະພາບທັງຫມົດໃນປະເທດ".
ໃຫ້ບໍລິການດ້ານສຸຂະພາບມັກຈະເປັນຜູ້ທໍາອິດທີ່ຜູ້ລອດຊີວິດຈາກຄວາມຮຸນແຮງຕິດຕໍ່ຫາ ເພື່ອຂໍຮັບການປິ່ນປົວຫຼັງຈາກໄດ້ຮັບຄວາມຮຸນແຮງ, ໂດຍສະເພາະຄວາມຮຸນແຮງທາງດ້ານຮ່າງກາຍ ຫຼື ທາງເພດ. ຜູ້ໃຫ້ບໍລິການດ້ານສຸຂະພາບຕ້ອງໃຫ້ການດູແລທີ່ຈໍາເປັນຢ່າງເປັນມືອາຊີບ, ເກັບກໍາຫຼັກຖານທາງດ້ານນິຕິວິທະຍາໃຫ້ທັນເວລາ, ແລະ ສົ່ງຕໍ່ຜູ້ລອດຊີວິດໃຫ້ການບໍລິການອື່ນໆທີ່ຈໍາເປັນ ເຊັ່ນ ການບໍລິການທາງສັງຄົມ, ຕໍາຫຼວດ, ແລະ ຍຸດຕິທໍາ. ທັງໝົດເພື່ອປົກປ້ອງຄວາມປອດໄພ ແລະ ສະຫວັດດີການຂອງຜູ້ລອດຊີວິດ.
ພາຍຫຼັງການຮັບຮອງຄັ້ງນີ້, ພະນັກງານແພດໃນ 6 ແຂວງເປົ້າໝາຍຈະໄດ້ຮັບການຝຶກອົບຮົມກ່ຽວກັບການນໍາໃຊ້ SOP ສະບັບນີ້. SOP ນີ້ ແມ່ນສ່ວນຫນຶ່ງຂອງຊຸດບໍລິການທີ່ຈໍາເປັນ ແລະ ມັນໄດ້ເຊື່ອມຕໍ່ກັບ ມາດຕະຖານການດໍາເນີນງານຂອງຂະແໜງສັງຄົມ (The Social Sector SOP) ແລະ ມາດຕະຖານການດໍາເນີນງານຂອງການປະສານງານ (The Coordination SOP), ເຊິ່ງລ້ວນແລ້ວແຕ່ໄດ້ຮັບການສະຫນັບສະຫນູນຈາກUNFPA ແລະ ຈະຖືກຮັບຮອງໃນອາທິດຕໍ່ໜ້ານີ້.
***************
ອົງການ UNFPA ແມ່ນໜ່ວຍງານໜຶ່ງຂອງອົງການສະຫະປະຊາຊາດທີ່ເຮັດວຽກໃນດ້ານ ສຸຂະພາບທາງເພດ ແລະ ສຸຂະພາບຈະເລີນພັນ, ເຮັດວຽກຢູ່ຫຼາຍກວ່າ 150 ປະເທດ ລວມທັງ ສປປ ລາວ. ມີເປົ້າໝາຍໃນການຫຼຸດການຕາຍຂອງແມ່ທີ່ສາມາດປ້ອງກັນໄດ້ໃຫ້ເປັນ 0, ຄວາມຕ້ອງການດ້ານການວາງແຜນຄອບຄົວແຕ່ບໍ່ໄດ້ຮັບການສະໜອງໃຫ້ເປັນ 0, ຄວາມຮຸນແຮງບົນພື້ນຖານທາງເພດ ໃຫ້ເປັນ 0.
ສໍາລັບຂໍ້ມູນເພີ່ມເຕີມ ກະລຸນາຕິດຕໍ່ໄດ້ທີ່:
ທ່ານ ນາງ ສີສຸວັນ ວໍຣະບຸດ
ຫົວໜ້າແຜນງານບົດບາດທາງເພດ,
ອົງການ ສະຫະປະຊາຊາດ ກອງທຶນສຳລັບປະຊາກອນປະຈໍາ ສປປ ລາວ (UNFPA)
ອີເມວ: vorabouth@unfpa.org
ທ່ານ ນາງ Fatima Zahra Benyahia
ຜູ້ຊ່ຽວຊານດ້ານການຮ່ວມມື ແລະນະວັດຕະກໍາ,
ອົງການ ສະຫະປະຊາຊາດ ກອງທຶນສຳລັບປະຊາກອນປະຈໍາ ສປປ ລາວ (UNFPA)
ອີເມວ: fbenyahia@unfpa.org


text:
ລັດຖະມົນຕີຊ່ວຍວ່າການກະຊວງ ປກສ ຕ້ອນຮັບ ການເຂົ້າຢ້ຽມຂ່ຳນັບຂອງທ່ານເອກອັກຄະລັດຖະທູດ ສປປ ເກົາຫຼີ
ວັນທີ 02 ກໍລະກົດນີ້ ຢູ່ທີ່ກະຊວງປ້ອງກັນຄວາມສະຫງົບ ທ່ານ ພົຈວ ກົງທອງ ພົງວິຈິດ ລັດຖະມົນຕີຊ່ວຍວ່າການກະ ຊວງ ປກສ ໄດ້ຕ້ອນຮັບການເຂົ້າຢ້ຽມຂ່ຳນັບຂອງທ່ານ ຫັນ ປອງຫໍ ເອກອັກຄະລັດຖະທູດ ວິສາມັນ ຜູ້ມີອຳນາດເຕັມແຫ່ງ ສປປ ເກົາຫຼີ ປະຈຳ ສປປ ລາວ,ການເຂົ້າຢ້ຽມຂ່ຳນັບໃນຄັ້ງນີ້ ທັງສອງຝ່າຍແມ່ນໄດ້ປຶກສາຫາລືພົບປະແລກປ່ຽນບົດຮຽນ ນຳກັນດ້ານການພົວພັນຮ່ວມມືໃນຂົງເຂດວຽກງານປ້ອງກັນ ຄວາມສະຫງົບ,ຄວາມເປັນລະບຽບຮຽບຮ້ອຍລະຫວ່າງ ສອງປະເທດ. ເວົ້າລວມ, ເວົ້າສະເພາະ ລະຫວ່າງ ກະຊວງປ້ອງກັນຄວາມສະຫງົບ ກັບສະຖານທູດ ສາທາລະນະລັດ ປະຊາຊົນ ປະຊາທິປະໄຕ ( ສປປ ເກົາຫຼີ ), ເພື່ອຮ່ວມກັນສະກັດກັ້ນ ແກ້ໄຂບັນຫາຕ່າງໆທີ່ພົວພັນເຖິງຄວາມສະຫງົບຄວາມເປັນລະບຽບຮຽບຮ້ອຍທາງສັງຄົມ ແລະ ກ່ຽວຂ້ອງກັບປະຊາຊົນຂອງທັງສອງປະເທດ.


text:
ສປປ.ລາວ ຮຽກຮ້ອງອາຊຽນໃຫ້ຊ່ວຍເຫຼືອເຊິ່ງກັນ ແລະ ກັນ ເພື່ອຮັດແຄບຄວາມແຕກໂຕນດ້ານການພັດທະນາ
ກະຊວງການຕ່າງປະເທດລາຍງານ ເມື່ອວັນທີ 27 ເມສາ 2018 ທີ່ຜ່ານມາ ທີ່ປະເທດສິງກະໂປ, ທ່ານ ສະເຫຼີມໄຊ ກົມມະສິດ ລັດຖະມົນຕີກະຊວງການຕ່າງປະເທດ ພ້ອມດ້ວຍຄະນະ ໄດ້ເຂົ້າຮ່ວມກອງປະຊຸມລັດຖະມົນຕີຕ່າງປະເທດອາຊຽນ, ເຊິ່ງກອງປະຊຸມໄດ້ປຶກສາຫາລືກ່ຽວກັບການສ້າງປະຊາຄົມອາຊຽນ, ລວມທັງບັນດາບູລິມະສິດ ສໍາລັບການເປັນປະທານອາຊຽນ ສິງກະໂປ ປີ 2018 “ເຂັ້ມແຂງ ແລະ ທັນສະໄໝ” ທີ່ເນັ້ນໃສ່ການສ້າງປະຊາຄົມອາຊຽນໃຫ້ເຂັ້ມແຂງ ແລະ ທັນສະໄໝ ໂດຍນໍາໃຊ້ເຕັກໂນໂລຊີເຂົ້າໃນຂະບວນການເຊື່ອມໂຍງພາກພື້ນ.
ໃນນີ້, ສປປ.ລາວ ເຮົາ ໄດ້ເນັ້ນໃສ່ການຊ່ວຍເຫຼືອເຊິ່ງກັນ ແລະ ກັນ ແລະ ການຮ່ວມມື ເພື່ອຮັດແຄບຄວາມແຕກໂຕນທາງດ້ານການພັດທະນາ ໂດຍຜ່ານການແລກປ່ຽນການບົດຮຽນ ແລະ ການປະຕິບັດທີ່ດີ ລວມເຖິງ ການຖ່າຍໂອນເຕັກໂນໂລຊີ ເພື່ອສ້າງຄວາມເຂັ້ມແຂງໃຫ້ບັນດາປະເທດສະມາຊິກອາຊຽນກ້າວໄປພ້ອມໆກັນ.
ໃນກອງປະຊຸມຄັ້ງນີ້, ລັດຖະມົນຕີຕ່າງປະເທດອາຊຽນ ຍັງໄດ້ແລກປ່ຽນທັດສະນະຢ່າງກົງໄປກົງມາ ກ່ຽວກັບ ບັນຫາຢູ່ພາກພື້ນ ແລະ ສາກົນ ເປັນຕົ້ນແມ່ນ ສະພາບການທີ່ເຄັ່ງຕຶງຢູ່ຊີຣີ, ທ່ວງທ່າທີ່ດີຢູ່ແຫຼມເກົາຫຼີ ແລະ ທະເລຈີນໃຕ້. ພ້ອມນີ້, ກອງປະຊຸມ ໄດ້ຢໍ້າຄືນບົດບາດຄວາມເປັນແກນກາງ, ຄວາມເປັນເອກກະສັນ ແລະ ຄວາມສາມັກຄີຂອງອາຊຽນ ໃນການພົວພັນກັບພາຍນອກ ພາຍໃຕ້ກົນໄກ ທີ່ອາຊຽນເປັນຜູ້ສ້າງ ແລະ ໃນທ່າມກາງໂຄງສ້າງພາກພື້ນທີ່ພວມຜັນແປ.
ຫຼັງຈາກນັ້ນ, ທ່ານ ສະເຫຼີມໄຊ ກົມມະສິດ ໄດ້ສືບຕໍ່ນໍາພາຄະນະຜູ້ແທນລາວ ເຂົ້າຮ່ວມກອງປະຊຸມສະພາປະຊາຄົມການເມືອງ-ຄວາມໝັ້ນຄົງອາຊຽນ ຄັ້ງທີ 17 ເຊິ່ງກອງປະຊຸມດັ່ງກ່າວ ໄດ້ຮັບຊາບຄວາມຄືບໜ້າການຈັດຕັ້ງປະຕິບັດບັນດາກິດຈະກໍາພາຍໃຕ້ແຜນແມ່ບົດປະຊາຄົມການເມືອງ-ຄວາມໝັ້ນຄົງອາຊຽນ 2025 ໂດຍບັນດາຂະແໜງການພາຍໃຕ້ເສົາຄໍ້າປະຊາຄົມການເມືອງ-ຄວາມໝັ້ນຄົງອາຊຽນ.
ສໍາລັບ ສປປ.ລາວ ກໍ່ໄດ້ສຳເລັດການຈັດກອງປະຊຸມປະສານງານ ຄັ້ງທີ 1 ໃນການສຶກສາຄົ້ນຄວ້າ ຂອງ ຄະນະກຳມາທິການລະຫວ່າງລັດຖະບານອາຊຽນ ວ່າດ້ວຍ ສິດທິມະນຸດ ກ່ຽວກັບສິດທິໄດ້ຮັບການສຶກສາ ແລະ ກອງປະຊຸມໜ່ວຍງານຊ່ຽວຊານ ພາຍໃຕ້ຂອບກອງປະຊຸມລັດຖະມົນຕີປ້ອງກັນປະເທດອາຊຽນບວກ ຄັ້ງທີ 7 ກ່ຽວກັບ ການຊ່ວຍເຫຼືອດ້ານມະນຸດສະທຳ ລະເບີດຝັງດິນ. ພ້ອມນີ້, ກໍ່ກະກຽມເປັນປະທານກອງປະຊຸມລັດຖະມົນຕີ ກົດໝາຍອາຊຽນ ຄັ້ງທີ 10 ແລະ ກອງປະຊຸມເຈົ້າໜ້າທີ່ອາວຸໂສກົດໝາຍອາຊຽນ ຄັ້ງທີ 18 ໃນທ້າຍປີນີ້ ທີ່ ນະຄອນຫຼວງວຽງຈັນ ແລະ ກອງປະຊຸມ ໄດ້ຊຸກຍູ້ບັນດາຂະແໜງການຕ່າງໆ ພາຍໃຕ້ເສົາຄໍ້າປະຊາຄົມການເມືອງ-ຄວາມໝັ້ນຄົງ ປຶກສາຫາລື ກ່ຽວກັບບັນດາກິດຈະກໍາທີ່ຍັງຄ້າງຄາ ເພື່ອກໍານົດໃຫ້ມີຂະແໜງນໍາພາ ແລະ ເຂົ້າຮ່ວມ ຈັດຕັ້ງກິດຈະກໍາດັ່ງກ່າວ ແລະ ເຫັນດີໃຫ້ຈັດກິດຈະກໍາສົ່ງເສີມການຮັບຮູ້ ຕໍ່ບົດບາດຄວາມສໍາຄັນຂອງ ເສົາຄໍ້າປະຊາຄົມການເມືອງ-ຄວາມຫມັ້ນຄົງ.
ໃນຕອນບ່າຍຂອງວັນດຽວກັນ, ທ່ານ ສະເຫຼີມໄຊ ກົມມະສິດ ພ້ອມດ້ວຍຄະນະ ກໍ່ສືບຕໍ່ເຂົ້າຮ່ວມກອງປະຊຸມສະພາປະສານງານອາຊຽນ ຄັ້ງທີ 21. ກອງປະຊຸມ ໄດ້ປຶກສາຫາລື ກ່ຽວກັບຄວາມຄືບຫນ້າຂອງການຈັດຕັ້ງປະຕິບັດບັນດາຄໍາຕົກລົງຂອງຜູ້ນໍາອາຊຽນ ໃນກອງປະຊຸມສຸດຍອດອາຊຽນ ຄັ້ງທີ 31, ທີ່ຈັດຂຶ້ນຢູ່ ຟີລິບປິນ ໃນເດືອນ ພະຈິກ 2017 ຜ່ານມາ ແລະ ໄດ້ພິຈາລະນາຮັບຮອງເອົາ ບົດລາຍງານຂອງເລຂາທິການໃຫຍ່ອາຊຽນ ກ່ຽວກັບ ວຽກງານອາຊຽນ ແລະ ບົດລາຍງານຂອງຫົວໜ້າບໍລິຫານງານມູນນິທິອາຊຽນ ເພື່ອນໍາສະເໜີ ຕໍ່ກອງປະຊຸມສຸດຍອດອາຊຽນ ຄັ້ງທີ 32, ຮັບຊາບບົດລາຍງານຂອງເລຂາທິການໃຫຍ່ອາຊຽນ ກ່ຽວກັບ ການປະຕິບັດໜ້າທີ່ວຽກງານຂອງກອງເລຂາອາຊຽນ, ບົດລາຍງານຂອງຄະນະກໍາມະການຜູ້ຕາງໜ້າຖາວອນປະຈໍາອາຊຽນ, ບົດລາຍງານປະທານ ຄະນະສະເພາະກິດຮັບຜິດຊອບຂໍ້ລິເລີ່ມ ເພື່ອການເຊື່ອມໂຍງອາຊຽນ ແລະ ບົດລາຍງານຂອງຄະນະກໍາມະການປະສານງານການເຊື່ອມຈອດອາຊຽນ.
ພ້ອມນັ້ນ, ກອງປະຊຸມ ໄດ້ເຫັນດີຮັບຮອງເອົາທ່ານ ກຸງ ພວກ ຈາກ ກຳປູເຈຍ ເປັນຮອງເລຂາທິການໃຫຍ່ອາຊຽນ ຮັບຜິດຊອບເສົາຄໍ້າປະຊາຄົມ ວັດທະນະທຳ-ສັງຄົມອາຊຽນ ເພື່ອປ່ຽນແທນຄົນປັດຈຸບັນ ທີ່ຈະໝົດໜ້າທີ່ໃນເດືອນ ຕຸລາ 2018 ນີ້.


text:
ໃນລະຫວ່າງວັນທີ 28-29 ກໍລະກົດ ປີ 2022 ຜ່ານມານີ້ຄະນະໂຄສະນາອົບຮົມສູນກາງພັກ ໄດ້ສົມທົບກັບຄະນະໂຄສະນາອົບຮົມແຂວງຄຳມ່ວນ ແລະ ຄະນະໂຄສະນາອົບຮົມເມືອງນາກາຍ ຈັດຕັ້ງອົບຮົມຄວາມຮູ້ພື້ນຖານດ້ານການເມືອງ-ການປົກຄອງ ແລະ ການສ້າງບ້ານພັດທະນາ, ປະຊາຊົນຢູ່ລຽບຕາມຊາຍແດນ ຊຶ່ງໄດ້ຈັດຂຶ້ນຢູ່ທີ່ຫ້ອງການບ້ານ ບ້ານໝາກເຟືອງ ເມືອງນາກາຍ ແຂວງຄຳມ່ວນ ໂດຍການເປັນປະທານຂອງທ່ານ ແສງແກ້ວ ພະຄຸນທອງ ກຳມະການປະຈຳພັກເມືອງ ຮອງເຈົ້າເມືອງນາກາຍ, ທ່ານ ຄຳເຄນ ຈັນທະວົງ ຫົວໜ້າກົມອົບຮົມ ຄະນະໂຄສະນາອົບຮົມສູນກາງພັກ, ມີທ່ານ ອຸດອນ ສຸກທິລາດ ຮອງຫົວໜ້າຄະນະໂຄສະນາອົບຮົມແຂວງຄຳມ່ວນ.
ຊຸດຮົມຄັ້ງນີ້ມີຜູ້ເຂົ້າຮ່ວມທັງໝົດ 61 ທ່ານ, ຍິງ 14 ທ່ານ ໃນນັ້ນ; ປະກອບມີເລຂາໜ່ວຍພັກບ້ານ, ຄະນະໜ່ວຍພັກບ້ານ, ນາຍບ້ານ, ຫົວໜ້າບັນດາອົງການຈັດຕັ້ງມະຫາຊົນຂອງບ້ານ, ພະນັກງານຄູ, ແພດໝໍ ແລະ ປກຊ-ປກສ ທີ່ປະຈຳຢູ່ກຸ່ມບ້ານໝາກເຟືອງ, ເນື້ອໃນເອກະສານອົບຮົມປະກອບມີ: ຊາດລາວ, ຄົນລາວ ແລະ ມູນເຊື້ອອັນສະຫງ່າລາສີຂອງປະຊາຊົນລາວ, ລະບົບການເມືອງ ແລະ ການປົກຄອງ ໃນລະບອບປະຊາທິປະໄຕປະຊາຊົນ, ການສ້າງບ້ານເປັນຫົວໜ່ວຍພັດທະນາ, ການແກ້ໄຂຄວາມທຸກຍາກ ແລະ ການຜະລິດເປັນສິນຄ້າ, ແນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານ ແລະ ເອກະສານອົບຮົມປະຊາຊົນຢູ່ລຽບຕາມຊາຍແດນ (11 ຄຳຖາມ-ຄຳຕອບ).
ການຈັດຕັ້ງອົບຮົມໃນຄັ້ງນີ້ແມ່ນເປັນການສ້າງບາດກ້າວບຸກທະລຸທາງດ້ານຈິນຕະນາການ (ແນວຄິດ) ໃຫ້ແກ່ສະມາຊິກພັກ-ພະນັກງານ, ນາຍບ້ານ ທັງເປັນການຍົກລະດັບຄວາມຮັບຮູ້-ເຂົ້າໃຈກ່ຽວກັບແນວທາງນະໂຍບາຍຂອງພັກ, ລະບຽບການຕ່າງໆໃນການປົກຄອງຂອງລັດ ແລະ ແນວທາງປ້ອງກັນຊາດ-ປ້ອງກັນຄວາມສະຫງົບ. ເພື່ອເຮັດໃຫ້ຜູ້ເຂົ້າອົບຮົມມີຄວາມເຂົ້າໃຈຕໍ່ແນວທາງນະໂຍບາຍຂອງພັກ, ລະບຽບການຕ່າງໆຂອງລັດຫຼາຍຂຶ້ນ ແລະ ສາມາດຊີ້ນຳ-ນຳພາບໍລິຫານບ້ານໃຫ້ມີຄວາມໜັກແໜ້ນ, ເຂັ້ມແຂງ, ນຳພາແກ້ໄຂຄວາມທຸກຍາກຂອງປະຊາຊົນ ໃຫ້ບັນລຸຕາມຄາດໝາຍທີ່ພັກເຮົາວາງໄວ້ ພ້ອມທັງສາມາດນຳໄປສຶກສາອົບຮົມປະຊາຊົນ ພາຍໃນບ້ານໃຫ້ມີຄວາມເຂົ້າໃຈຢ່າງເລິກເຊີ່ງ ແລະ ຈັດຕັ້ງປະຕິບັດໄດ້ຢ່າງຖືກຕ້ອງຕາມແນວທາງນະໂຍບາຍຂອງພັກ, ລະບຽບກົດໝາຍຂອງລັດທີ່ວາງອອກໃນແຕ່ລະໄລຍະຢ່າງເຂັ້ມງວດ.
ນອກຈາກການຝຶກອົບຮົມ ຍັງໄດ້ຮັບຟັງການປາຖະກະຖາສອງວັນປະຫວັດສາດມິດຕະພາບລາວ-ຫວຽດນາມຄື: ວັນເຊັນສົນທິສັນຍາການຮ່ວມມືລາວ-ຫວຽດນາມ ຄົບຮອບ 45 ປີ ແລະ ວັນສ້າງຕັ້ງສາຍພົວພັນລາວ-ຫວຽດນາມ ຄົບຮອບ 60 ປີ (5/9/1962-5/9/2022) ພ້ອມກັນນັ້ນຍັງໄດ້ຮັບຟັງການເລົ່າມູນເຊື້ອວັນສ້າງຕັ້ງສະຫະພັນແມ່ຍິງລາວ ຄົບຮອບ 67 ປີ ( 20/7/1955-20/7/2022 ຫຼັງຈາກສຳເລັດການອົບຮົມແລ້ວໄດ້ມີການຖອດຖອນບົດຮຽນ ພ້ອມທັງໂອ້ລົມ ແລະ ມອບໃບຢັ້ງຢືນໂດຍທ່ານ ແສ້ງແກ້ວ ພະຄຸນທອງ ກຳມະການປະຈຳພັກເມືອງ ຮອງເຈົ້າເມືອງນາກາຍ ແຂວງຄຳມ່ວນ.
ພາບ,ຂ່າວ: ກິຕ້ອມ ພັນທະວົງ


text:
ນີ້ແມ່ນໂອກາດເພື່ອໃຫ້ພະນັກງານ, ພາລະກອນສູນກາງສະຫະພັນກຳມະບານລາວ ແລະກຳມະບານລັດຖະກອນບັນດາກະຊວງ, ຂະແໜງການຂອງລາວ ເຂົ້າໃຈຢ່າງເລິກເຊິ່ງກ່ຽວກັບປະຫວັດສາດສາຍພົວພັນແບບພິເສດລະຫວ່າງສອງປະເທດ.
ເຂົ້າຮ່ວມເຫດການມີສະຫາຍນາງ ອາລີ ວົງໜໍ່ບຸນທໍາ ປະທານສູນກາງສະຫະພັນກຳມະບານລາວ; ສະຫາຍ ຫງວຽນບາຮຸ່ງ ເອກອັກຄະລັດຖະທູດຫວຽດນາມ ປະຈໍາ ລາວ; ຜູ້ຕາງໜ້າຄະນະພົວພັນຕ່າງປະເທດສູນກາງພັກປະຊາຊົນ ປະຕິວັດ ລາວ, ພ້ອມກັບພະນັກງານ, ພາລະກອນສູນກາງສະຫະພັນກຳມະບານລາວ ເປັນຈໍານວນຫຼວງຫຼາຍ.
ແບ່ງປັນທີ່ວາລະທີ 1, ສະຫາຍ ຫງວຽນບາຮຸ່ງ ໄດ້ຫວນຄືນວິວັດການພັດທະນາສາຍພົວພັນແບບພິເສດຫວຽດນາມ-ລາວ, ດ້ວຍຈຸດພົ້ນເດັ່ນແມ່ນສອງເຫດການສໍາຄັນເປັນພື້ນຖານໃຫ້ແກ່ການພົວພັນຮ່ວມມືຮອບດ້ານລະຫວ່າງສອງປະເທດ, ນັ້ນແມ່ນການສ້າງຕັ້ງການພົວພັນທາງການທູດໃນວັນທີ 5 ກັນຍາ 1962 ແລະການເຊັນສົນທິສັນຍາມິດຕະພາບ ແລະການຮ່ວມມືຫວຽດນາມ-ລາວ ໃນວັນທີ 18 ກໍລະກົດ 1977.
ສະຫາຍ ຫງວຽນບາຮຸ່ງ ສະແດງຄວາມປິຕິຊົມຊື່ນແຈ້ງໃຫ້ຮູ້ວ່າ ໃນຊຸມປີໝໍ່ໆມານີ້, ສອງປະເທດລາວ ແລະຫວຽດນາມ ໄດ້ບັນລຸຂໍ້ຕົກລົງທີ່ມີລະດັບຍຸດທະສາດຍາວນານ, ພິເສດແມ່ນໂຄງການຮ່ວມມືຢູ່່ທ່າກໍາປັ່ນຫວຸ້ງອາງ ໄດ້ເປີດເສັ້ນທາງອອກທະເລໃຫ້ລາວ ຢ່າງເປັນທາງການ.
ຄຽງຂ້າງນັ້ນ, ຕາມສະຫາຍ ຫງວຽນບາຮຸ່ງ ແລ້ວ, ບັນດາໂຄງການຄື ທາງດ່ວນຮ່າໂນ້ຍ-ວຽງຈັນ, ເສັ້ນທາງລົດໄຟຫວຸ້ງອາງ-ວຽງຈັນ, ຫຼືຂໍ້ຕົກລົງຊື້ຂາຍໄຟຟ້າໄລຍະຍາວລະຫວ່າງສອງປະເທດ... ພວມຜັນຂະຫຍາຍການປະຕິບັດຈະນັບມື້ນັບເຊື່ອມຕໍ່ຢ່າງແໜ້ນແຟ້ນ ແລະຍົກສູງປະສິດທິຜົນສອງພື້ນຖານເສດຖະກິດ, ເຮັດໃຫ້ອະນາຄົດການພົວພັນລາວ-ຫວຽດນາມ ເຂັ້ມແຂງກວ່າອີກ.
ທີ່ວາລະທີ 2, ສະຫາຍ ຫງວຽນບາຮຸ່ງ ໄດ້ແບ່ງປັນກັບສູນກາງສະຫະພັນກຳມະບານລາວ ກ່ຽວກັບຄວາມໝາຍຂອງວັນຊາດທີ 2 ກັນຍາ ສໍາລັບປະຊາຊົນຫວຽດນາມ, ຢັ້ງຢືນນັ້ນແມ່ນວັນທີ່ມີຄວາມໝາຍອັນໃຫຍ່ຫຼວງ ຕໍ່ທົ່ວປວງຊົນຫວຽດນາມ, ແມ່ນໂອກາດເພື່ອໃຫ້ທົ່ວພັກ, ທົ່ວປວງຊົນ, ທົ່ວກອງທັບອາໄລຫາ ແລະສະແດງຄວາມຮູ້ບຸນຄຸນຂອງປະທານໂຮ່ຈີມິນ ຕໍ່ກັບປະເທດຫວຽດນາມ.
ສະຫາຍ ຫງວຽນບາຮຸ່ງ ຖືວ່າ ປະຈຸບັນ ສອງປະເທດຫວຽດນາມ-ລາວ ກໍາລັງມີຫຼາຍກາລະໂອກາດພັດທະນາ ແຕ່ກໍ່ປະເຊີນໜ້າກັບຄວາມຫຍຸ້ງຍາກ, ສິ່ງທ້າທາຍບໍ່ແມ່ນໜ້ອຍ, ສະນັ້ນ, ສະຫາຍ ຫງວຽນບາຮຸ່ງ ສະເໜີໃຫ້ສອງຝ່າຍຄວນເພີ່ມທະວີເສີມຂະຫຍາຍການພົວພັນແບບພິເສດຫວຽດນາມ-ລາວ ກວ່າອີກ.
la.qdnd.vn


text:
Model CD, MD Wirerope Electric Hoist ເປັນອຸປະກອນຍົກຂະ ໜາດ ນ້ອຍ, ເຊິ່ງສາມາດຕິດຢູ່ເທິງເບມດຽວ, ຂົວ, gantry ແລະແຂນ cranes. ດ້ວຍການດັດແປງເລັກນ້ອຍ, ມັນຍັງສາມາດໃຊ້ເປັນເຄື່ອງ winch. ມັນຖືກນໍາໃຊ້ຢ່າງກວ້າງຂວາງໃນໂຮງງານ, ຂຸດຄົ້ນບໍ່ແຮ່. , ທ່າເຮືອ, ສາງ, ພື້ນທີ່ເກັບຮັກສາສິນຄ້າແລະຮ້ານຄ້າ, ມີຄວາມອ່ອນໄຫວໃນການຍົກສູງປະສິດທິພາບການເຮັດວຽກແລະການປັບປຸງສະພາບການເຮັດວຽກ.
Model CD Electric Hoist ມີພຽງແຕ່ຫນຶ່ງຄວາມໄວປົກກະຕິ, ເຊິ່ງສາມາດຕອບສະຫນອງຄໍາຮ້ອງສະຫມັກປົກກະຕິ. Model MD Electric Hoist ສະຫນອງສອງຄວາມໄວ: ຄວາມໄວປົກກະຕິແລະຄວາມໄວຕ່ໍາ. ໃນຄວາມໄວຕ່ໍາ, ມັນສາມາດປະຕິບັດການໂຫຼດແລະ unloading ຊັດເຈນ, mounding ຂອງກ່ອງຊາຍ, ບໍາລຸງຮັກສາຂອງ. ເຄື່ອງມືຂອງເຄື່ອງມື, ແລະອື່ນໆດັ່ງນັ້ນ, ແບບຈໍາລອງ MDI ເຄື່ອງໄຟຟ້າແມ່ນຫຼາຍກ່ວາ CD Model.


text:
by somchan
ພົນເອກ ວິໄລ ຫຼ້າຄຳຟອງ ຮອງນາຍົກລັດຖະມົນຕີ ລັດຖະມົນຕີກະຊວງປ້ອງກັນຄວາມສະຫງົບ, ໄດ້ມີຄຳເຫັນຊີ້ແຈງ ຕໍ່ກັບຄຳຊັກຖາມຂອງມະມາຊິກສະພາແຫ່ງຊາດ ຕໍ່ວຽກງານຂອງລັດຖະບານ ກ່ຽວກັບຄວາມຄືບໜ້າໃນການຈັດຕັ້ງປະຕິບັດວາລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດ ຢູ່ໃນກອງປະຊຸມສະໄໝສາມັນເທື່ອທີ 3 (more…)
by somchan
ພົນຕີ ຄຳກິ່ງ ຜຸຍຫຼ້າມະນີວົງ ຫົວໜ້າກົມໃຫຍ່ຕຳຫຼວດ ກະຊວງປ້ອງກັນຄວາມສະຫງົບ ຕາງໜ້າໃຫ້ແກ່ກະຊວງປ້ອງກັນຄວາມສະຫງົບ ໄດ້ຊີ້ແຈງຕໍ່ຄຳຊັກຖາມຂອງສະມາຊິກສະພາແຫ່ງຊາດ ກ່ຽວກັບການຈັດຕັ້ງປະຕິບັດແຜນການທ່ອງທ່ຽວສີຂຽວ, ການເປີດປະເທດຕິດພັນກັບການປ້ອງກັນ ແລະ ຮັບມືການແຜ່ລະບາດຂອງພະຍາດໂຄວິດ-19 (more…)
by somda phoneor
ໃນວັນທີ 20 ມິຖຸນາ 2022 ນີ້ ທ່ານ ນາງ ຈັນສຸກ ແສງພະຈັນ ຮອງລັດຖະມົນຕີກະຊວງອຸດສາຫະກຳ ແລະ ການຄ້າ ໄດ້ໃຫ້ຮູ້ວ່າ: ສະພາບການເໜັງຕິງຂອງລາຄານ້ຳມັນເຊື້ອໄຟ ໃນປະຈຸບັນເພີ່ມຂື້ນສູງ ສົ່ງຜົນກະທົບຕໍ່ການນຳເຂົ້ານ້ຳມັນເຊື້ອໄຟຂອງປະເທດເຮົາ ເຮັດໃຫ້ມີຄວາມຈຳເປັນນຳໃຊ້ເງີນຕາຕ່າງປະເທດເພີ່ມຂື້ນ ໃນຂະນະທີ່ແຫຼ່ງສະໜອງເງີນຕາປະເທດເຮົາມີຈຳກັດ ຈາກບັນຫາໂຄງສ້າງທາງເສດຖະກິດ.
(more…)
by somda phoneor
ແຂວງ ອຸດົມໄຊ ປະກາດແຕ່ງຕັ້ງຄະນະກຳມະການສຶກສາອົບຮົມວຽກງານ ປກຊ – ປກສ 3 ເມືອງ ຄື: ເມືອງແບງ,ເມືອງຮຸນ ແລະ ເມືອງປາກແບງໃນລະຫວ່າງວັນທີ 16-17 ມິຖຸນາ 2022ນີ້ ໂດຍການເປັນປະທານຂອງ ພັອ ສີວອນ ໄຊຍະວົງ ຮອງປະທານ ຄະນະກຳມະການສຶກສາອົບຮົມວຽກງານປ້ອງກັນຊາດ – ປ້ອງກັນຄວາມສະຫງົບແຂວງອຸດົມໄຊ, ຫົວຫນ້າກອງບັນຊາການ ປກສ, ມີການນຳເມືອງ, ພ້ອມດ້ວຍຄະນະບັນຊາກອງບັນຊາການທະຫານ – ກອງບັນຊາການ ປກສ ເມືອງ ຕໍາຫຼວດ ແລະ ແຂກຖືກເຊີນເຂົ້າຮ່ວມ. (more…)
by somda phoneor
ໃນວັນທີ 17 ມິຖຸນາ 2022 ກອງບັນຊາການ ປກສ ແຂວງ ຈໍາປາສັກ ໄດ້ຈັດພິທີປະກາດ ການເລື່ອນຊັ້ນໃຫ້ນາຍຕໍາຫຼວດ ໂດຍການເປັນປະທານຂອງ ພັອ ສຸກພະຈັນ ສີລາເພັດ ຫົວຫນ້າກອງບັນຊາການ ປກສ ແຂວງ ຈໍາປາສັກ. ມີຄະນະພັກ, ຄະນະບັນຊາຈາກຫ້ອງອ້ອມຂ້າງ, ກອງບັນຊາການ ປກສ 9 ເມືອງ 1 ນະຄອນ, ໂຮງຮຽນ ປກສ ຊັ້ນສູງເລກ 4 ກອງພັນປ້ອງກັນເຄື່ອນທີ່, ຄ້າຍຄຸມຂັງດັດສ້າງ, ຕະຫຼອດຮອດນາຍຕໍາຫຼວດທີ່ໄດ້ຮັບການເລື່ອນຊັ້ນເຂົ້າຮ່ວມຢ່າງພ້ອມພຽງ. (more…)
by somda phoneor
ໃນວັນທີ 20 ມິຖຸນາ ທ່ານ ຄໍາໃບ ດໍາລັດ ກໍາມະການສູນກາງພັກ ຮອງປະທານສະພາແຫ່ງຊາດ ໄດ້ຖະແຫຼງກ່ຽວກັບຜົນສໍາເລັດການພິຈາລະນາບົດລາຍງານຂອງລັດຖະບານກ່ຽວກັບການຈັດຕັ້ງ ປະຕິບັດບັນດາຄາດຫມາຍຂົງເຂດສຶກສາທິການ ແລະ ກິລາ, ໃນກອງປະຊຸມສະໄຫມສາມັນເທື່ອທີ່ 3 ຂອງສະພາແຫ່ງຊາດຊຸດທີ IX ກ່ຽວກັບການປັບປຸງຄຸນນະພາບລະບົບການຮຽນ-ການສອນໃນໄລຍະໃຫ່ມ ແລະ ການຄຸ້ມຄອງວຽກງານກິລາ-ກາຍະກໍາ, ການຈັດຕັ້ງປະຕິບັດບັນດາຄາດຫມາຍຂະແຫນງສຶກສາທິການ ແລະ ກິລາ: (more…)


text:
ວັນທີ 15 ພະຈິກ 2022 ນີ້, ແຂວງ ອັດຕະປື ໄດ້ຈັດຊຸດອົບຮົມຫຼັກສູດການບໍລິຫານລັດໃຫ້ແກ່ພະນັກງານຫຼັກແຫຼ່ງຂອງແຂວງຂຶ້ນທີ່ສະໂມສອນຫ້ອງວ່າການເມືອງ ສາມັກຄີໄຊ ໃຫ້ກຽດເຂົ້າຮ່ວມເປັນປະທານຂອງທ່ານ ບຸນເສີດ ເສດທິລາດ, ຮອງເຈົ້າແຂວງ, ມີທ່ານນາງ ຈັນທາ ອ່ອນໄຊວຽງ, ຫົວໜ້າສະຖາບັນ ຄົ້ນຄວ້າວິທະຍາສາດການປົກຄອງ ແລະ ຝຶກອົບຮົມ ກະຊວງພາຍໃນ, ມີພະນັກງານຫຼັກແຫຼ່ງຈາກພະແນກການ, ອົງການທຽບເທົ່າອ້ອມຂ້າງແຂວງ, ແລະ ຫົວໜ້າຫ້ອງການພາຍໃນ 5 ຕົວເມືອງພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ.
ທ່ານ ບຸນເສີດ ເສດທິລາດ ຮອງເຈົ້າແຂວງອັດຕະປື ກ່າວວ່າ: ການຈັດຊຸດອົບຮົມໃນຄັ້ງນີ້, ແມ່ນມີຄວາມໝາຍສຳຄັນຍິ່ງເພາະໄລຍະຜ່ານມາແຂວງໄດ້ເອົາໃຈໃສ່ຊີ້ນໍາ-ນໍາພາ ທຸກຂະແໜງການໃນການສ້າງແຜນກໍານົດພະນັກງານນໍາພາຄຸ້ມຄອງຢູ່ໃນຄວາມຮັບຜິດຊອບຂອງຕົນ ແລະ ໄດ້ເອົາໃຈໃສ່ບໍາລຸງ, ກໍ່ສ້າງຍົກລະດັບ ແລະ ຝຶກອົບຮົມພະນັກງານລັດຖະກອນຢ່າງຕໍ່ເນື່ອງ, ແຕ່ເຖິງຢ່າງໃດກໍຕາມການສ້າງຂີດຄວາມສາມາດໃຫ້ແກ່ພະນັກງານລັດຖະກອນໃນໄລຍະຜ່ານມາກໍຍັງບໍ່ທັນສາມາດຕອບສະໜອງໄດ້ຕາມຄວາມຮຽກຮ້ອງຕ້ອງການ ເນື່ອງມາຈາກຫຼາຍປັດໃຈ; ດ້ວຍຄວາມເປັນຫ່ວງເປັນໄຍຂອງພັກ ແລະ ລັດຖະບານ ມື້ນີ້ກະຊວງພາຍໃນສົມທົບກັບແຂວງ ອັດຕະປື ຈິ່ງໄດ້ຈັດກອງປະຊຸມຝຶກອົບຮົມຫຼັກສູດບໍລິຫານຄຸ້ມຄອງລັດໃຫ້ແກ່ພະນັກງານຫຼັກແຫຼ່ງຂອງແຂວງ ເຊິ່ງບັນດາທ່ານຈະໄດ້ຮຽນຮູ້ຫຼາຍບົດຮຽນຈາກທິມງານຄູຝຶກເປັນຕົ້ນ: ວຽກງານການບໍລິຫານລັດໃນລະບົບການເມືອງ, ການນໍາພາ-ຄຸ້ມຄອງ, ການບໍລິຫານການປ່ຽນແປງເພື່ອຄວາມກ້າວໜ້າ; ການຄຸ້ມຄອງພະນັກງານ-ລັດຖະກອນ; ການສ້າງເອກະສານທາງການ; ຈັນຍາບັນພະນັກງານລັດ, ຄ່ານິຍົມ ແລະ ບົດຮຽນອື່ນອີກຈໍານວນໜຶ່ງທີ່ທາງທິມງານຄູຝຶກຈະໄດ້ນໍາສະເໜີຕໍ່ພວກທ່ານ. ກອງປະຊຸມຄັ້ງນີ້ຈະດໍາເນີນໄປເປັນເວລາ 4 ວັນເຕັມ, ຊຶ່ງຈະລົງເລິກໃນການຄົ້ນຄວ້າ, ສົນທະນາ, ປຶກສາຫາລື ແລະ ແລກປ່ຽນດ້ານວິຊາການຈາກທິມງານຄູຝຶກ ແລະ ສໍາມະນາກອນທີ່ເຂົ້າຮ່ວມ. ພ້ອມນີ້ທ່ານຍັງໄດ້ຮຽກຮຽກຮ້ອງມາຍັງ ສໍາມະນາກອນທີ່ເຂົ້າຮ່ວມຝຶກອົບຮົມ ຈົ່ງພ້ອມກັນຄົ້ນຄວ້າເພື່ອຊອກໃຫ້ເຫັນບັນຫາທີ່ເປັນອຸປະສັກ ແລະ ສິ່ງທ້າທາຍໃນການປະຕິບັດວຽກງານຢູ່ໃນຂະແໜງການຂອງຕົນ ເພື່ອແລກປ່ຽນຄໍາຄິດຄໍາ ເຫັນ ແລະ ນໍາເອົາບົດຮຽນໄປຈັດຕັ້ງຜັນຂະຫຍາຍໃຫ້ເກີດດອກອອກຜົນຢ່າງເປັນຮູບປະທໍາ.
ພາບ-ຂ່າວ: ຄຳສະໝອນ ວອນອິນທີວົງ
ພະແນກພາຍໃນແຂວງ ອັດຕະປື


text:
ກົມຊັບສິນທາງປັນຍາ, ກະຊວງອຸດສາຫະກໍາ ແລະ ການຄ້າ ຮ່ວມກັບ ອົງການສົ່ງເສີມການຄ້າຕ່າງປະເທດຂອງ ປະເທດຍີ່ປຸ່ນ ປະຈໍາບາງກອກ (JETRO Bangkok Office) ຈັດກອງປະຊຸມຝຶກຮົບຮົມດ້ານວິຊາການ ໃນຫົວຂໍໍ້ ການກວດສອບເຄື່ອງໜາຍການຄ້າ ແລະ ສິດທິບັດ ທີ່ໂຮງແຮມວຽງຈັນພລາຊາ, ນະຄອນຫຼວງວຽງຈັນ, ໃນລະຫວ່າງວັນທີ 19-20 ຕຸລາ 2022, ໃຫ້ກຽດເຂົ້າຮ່ວມຂອງ ທ່ານ ໄຊບັນດິດ ໄຊຍະວົງຄໍາດີ, ຮອງຫົວໜ້າກົມຊັບສິນທາງປັນຍາ, ທ່ານ Mr. Junya WATANABE, ຫົວໜ້າພະແນກຊັບສິນທາງປັນຍາ, ອົງການສົ່ງເສີມການຄ້າຕ່າງປະເທດຂອງປະເທດຍີ່ປຸ່ນ ປະຈໍາບາງກອກ, ມີທ່ານ Mr. Yugen SASAKI, ຮອງຫົວໜ້າພະແນກຊັບສິນທາງປັນຍາ ອົງການສົ່ງເສີມການຄ້າຕ່າງປະເທດຂອງປະເທດຍີ່ປຸ່ນ ປະຈໍາບາງກອກ, ທ່ານ Mr. Hiroto INOUE, ທະນາຍ ຄວາມດ້ານສິດທິບັດຂອງຍີ່ປຸ່ນ, ຜູ້ຕາງຫນ້າປະຈໍາຫ້ອງການ SOEI ASEAN Office ມີບັນດາຫົວໜ້າພະແນກ, ສູນ, ຮອງພະແນກ, ພະນັກງານວິຊາການຂອງ ກົມຊັບສິນທາງປັນຍາ ແລະ ຜູ້ຕາງໜ້າຈາກ ພະແນກອຸດສາຫະກໍາ ແລະ ການຄ້າ ນະຄອນຫຼວງວຽງຈັນ ຈໍານວນ 30 ທ່ານ ເຂົ້າຮ່ວມ.
ໃນໂອກາດນີ້ ທ່ານ ໄຊບັນດິດ ໄຊຍະວົງຄໍາດີ, ຮອງຫົວໜ້າກົມຊັບສິນທາງປັນຍາ, ມີຄໍາເຫັນຕໍ່ກອງປະຊຸມຝຶກອົບຮົມໃນຄັ້ງນີ້ ຊຶ່ງທ່ານໄດ້ສະແດງຄວາມຂອບໃຈມາຍັງ ທ່ານຜູ້ຕ່າງໜ້າຈາກອົງການສົ່ງເສີມການຄ້າຕ່າງປະ ເທດຂອງປະເທດຍີ່ປຸ່ນ ປະຈໍາບາງກອກ, ພ້ອມດ້ວຍທີມງານ ທີ່ໄດ້ໃຫ້ການສະໜັບສະໜູນ ໃນການຈັດກອງປະຊຸມຝຶກຮົບຮົມດ້ານວິຊາການໃນຄັ້ງນີ້, ຈຸດປະສົງຂອງການຈັດຝຶກອົບຮົມໃນຄັ້ງນີ້ ເພື່ອເພີ່ມຂີດຄວາມຮູ້ຄວາມສາມາດ ໃຫ້ແກ່ ນັກກວດສອບເຄື່ອງໝາຍການຄ້າ ແລະ ນັກກວດສອບສິດທິບັດ ຂອງ ສປປ ລາວ, ໂດຍສະເພາະ ການກວດສອບເນື້ອໃນເຄື່ອງໝາຍການຄ້າ, ສິດທິບັດ, ການຈັດໝວດເຄື່ອງໝາຍການຄ້າ ແລະ ການຈັດໝວດສິດທິບັດ.
ປັດຈຸບັນນີ້ ໃນຂົງເຂດເຄື່ອງໜາຍການຄ້າ ມີນັກກວດສອບເຄື່ອງໝາຍການ ມີຈໍານວນ 02 ທ່ານ, ຜູ້ຊ່ວຍນັກກວດສອບເຄື່ອງໝາຍການຄ້າ ຈໍານວນ 03 ທ່ານ ແລະ ພະນັກງານວິຊາການຊ່ວຍວຽກຈໍານວນໜຶ່ງ, ໃນຂົງເຂດສິດທິບັດ ຜູ້ກວດສອບສິດທິບັດ ຈໍານວນ 01 ທ່ານ, ຜູ້ຊ່ວຍນັກກວດສອບ ຈໍານວນ 03 ທ່ານ, ສະນັ້ນ ຈຶ່ງເຫັນວ່າ ນັດກວດສອບໃນແຕ່ລະຂົງເຂດຍັງມີຈໍານວນຈໍໍາກັດ ເມື່ອສົມທຽບໃສ່ຈໍານວນຄໍາຮ້ອງຂໍຈົດທະບຽນເຄື່ອງໝາຍການຄ້າ ແລະ ສິດທິບັດ. ດັ່ງນັ້ນ ໂດຍອີງຕາມແຜນພັດທະນາຊັບສິນທາງປັນຍາ ໂດຍສະເພາະ ຂົງເຂດການພັດທະນາຊັບພະຍາກອນມະນຸດ 5 ປີຕໍ່ໜ້າ ທາງກົມພວກເຮົາ ຈະສ້າງນັກກວດສອບເຄື່ອງໝາຍການຄ້າ ໃຫ້ໄດ້ຢ່າງໜ້ອຍ 04 ຄົນ, ສ້າງນັກກວດສອບສິດທິບັດ ແລະ ອະນຸສິດທິບັດ ໃຫ້ໄດ້ຢ່າງໜ້ອຍ 02 ຄົນ ເພື່ອຮອງຮັບຈໍານວນຄໍາຮ້ອງຂໍຈົດທະບຽນເຄື່ອງໝາຍການຄ້າ ຢູ່ພາຍໃນປະເທດ ແລະ ຄໍາຮ້ອງຂໍຈົດທະບຽນເຄື່ອງໝາຍການຄ້າ ຜ່ານລະບົບມາດຣີດ (Madrid) ແລະ ຄໍາຮ້ອງຂໍຮັບສິິດທິບັດ ຜ່ານລະບົບ PCT ທີ່ເພີ່ມຂຶ້ນໃນແຕ່ລະປີ. ຊຶ່ງໄລຍະຜ່ານມາ ພວກເຮົາກໍ່ໄດ້ສົ່ງພະນັກງານເຂົ້າຮ່ວມຝຶກອົບຮົມທາງໄກ ທີ່ກ່ຽວຂ້ອງກັບຂັ້ນຕອນການຈົດທະບຽນ ເປັນຕົ້ນ ແມ່ນພິຈາລະນາການຄັດຄ້ານຄໍາຮ້ອງຂໍຈົດທະບຽນ, ການແຈ້ງປະຕິເສດຄໍາຮ້ອງຂໍຈົດທະບຽນ ແລະ ຍົກເລີກ/ລົບລ້າງ ການຈົດທະບຽນ ໃຫ້ແກ່ນັກກວດສອບເຄື່ອງໝາຍການຄ້າ ແລະ ນັກກວດສອບສິດທິບັດ. ສະນັ້ນ, ໃນກອງປະຊຸມຝຶກອົບຮົມໃນຄັ້ງນີ້ ມີຫຼາຍຫົວຂໍ້ ທີ່ສໍາຄັນ ແລະ ເປັນປະໂຫຍດ ໃຫ້ແກ່ ນັກກວດສອບເຄື່ອງໜາຍການຄ້າ ແລະ ສິດທິບັດ ເປັນຕົ້ນ ແມ່ນ ການກວດສອບເນື້ອໃນທີ່ມີຄວາມແຕກຕ່າງ, ເຄື່ອງໝາຍທີ່ກ່ຽວຂ້ອງ ຫຼື ກ່ຽວກັບສິນຄ້າ ແລະ ການບໍລິການ, ການກວດສອບເນື້ອໃນທີ່ຕິດພັນກັບເຄື່ອງໝາຍການຄ້າທີ່ມີຊື່ສຽງ, ການຈັດໝວດສິນຄ້າ ແລະ ການບໍລິການ, ການຈັດໝວດສິດທິບັດ ແລະ ເຕັກນິກໃນການກວດຄົ້ນສິດທິບັດ ແລະ ການນໍາໃຊ້ຖານຂໍ້ມູນສິດທິບັດຂອງປະເທດຍີ່ປຸ່ນ (AIPN and J-Platpat) ຊຶ່ງສໍາຄັນຫຼາຍສໍາລັບນັກກວດສອບສິດທິບັດຂອງລາວ ໃນການເຂົ້າເຖິງຂໍ້ມູນສິດທິບັດ, ເຖິງແມ່ນວ່າລະບົບສິດທິບັດຂອງລາວບໍ່ໄດ້ເຮັດການກວດເນື້ອໃນຕໍ່ຕາມ. ປະຈຸບັນນີ້ ພວກເຮົາອີງໃສ່ຜົນການກວດສອບສິດທິບັດຂອງສາກົນ ແລະ ລວມທັງການນໍາໃຊ້ຜົນການກວດສອບສິດທິບັດຂອງປະເທດ ຍີ່ປຸ່ນ, ສປ ຈີນ, ເກົາຫຼີ ແລະ ສິງກະໂປ ເພື່ອອໍານວຍຄວາມສະດວກໃນການອອກສິດທິບັດຢູ່ ສປປ ລາວ.
ໃນກອງປະຊຸມຝຶກອົບຮົມໃນຄັ້ງນີ້ ນັກສໍາມະນາກອນຈະໄດ້ຮັບຟັງ ການບັນຍາຍຈາກນັກວິທະຍາກອນທີ່ມາຈາກ ອົງການສົ່ງເສີມການຄ້າຕ່າງປະເທດຂອງປະເທດຍີ່ປຸ່ນ ປະຈໍາບາງກອກ ຜູ້ທີ່ມີຄວາມຊ່ຽວຊານສະເພາະດ້ານ ໃນຫົວຂໍ້ຕ່າງໆ ເຊັ່ນ: ການກວດສອບເນື້ອໃນເຄື່ອງໝາຍການຄ້າ ທີ່ມີຄວາມແຕກຕ່າງ; ການກວດສອບເນື້ອໃນເຄື່ອງໝາຍການຄ້າ ທີ່ ປຽບທຽບກັບ “ການປົກປ້ອງເຄື່ອງໝາຍການຄ້າທີ່ມີຊື່ສຽງ’’; ການຈັດໝວດ ແລະ ເຕັກນິກ ໃນການກວດຄົ້ນສິດທິບັດ; ການນໍາໃຊ້ຖານຂໍ້ມູນສິທິບັດຂອງຍີ່ປຸ່ນ (AIPN and J-Platpat), ພ້ອມດຽວກັນນັ້ນ ໃນກອງປະຊຸມຝຶກອົບຮົມ ກໍໄດ້ມີການຖາມ-ຕອບ ແລະ ແລກປ່ຽນຄວາມຄິດເຫັນກ່ຽວກັບການຮ່ວມມື ວ່າດ້ວຍການອໍານວຍຄວາມສະດວກໃນການອອກ ສິດທິບັດ.
ຂ່າວ ແລະ ຮູບພາບ: ພະແນກສົ່ງເສີມ ແລະ ພັດທະນາ ຊັບສິນທາງປັນຍາ


text:
ເນື່ອງໃນໂອກາດເຂົ້າຮ່ວມກອງປະຊຸມຄັ້ງທີ 44 ຂອງຄະນະກຳມາທິການຮ່ວມມືທະວີພາຄີ ລາວ-ຫວຽດນາມ ຈັດຂຶ້ນໃນລະຫວ່າງວັນທີ 9-10 ມັງກອນ 2022 ນີ້ ທີ່ສໍານັກງານສູນກາງຊາວໜຸ່ມກອມມູນິດໂຮ່ຈິມິນ ນະຄອນຫຼວງຮ່າໂນ້ຍ ສສ ຫວຽດນາມ, ສະຫາຍ ອາລຸນໄຊ ສູນນະລາດ ກຳມະການສູນກາງພັກ ເລຂາຄະນະບໍລິຫານງານ ສຊປລ ແລະ ສະຫາຍ ຫຽວຽນ ແອງຕັວນ ກຳມະການສູນກາງພັກ ເລຂາທີໜຶ່ງສູນກາງຊາວໜຸ່ມກອມມູນິດໂຮ່ຈິມີນ ພ້ອມຄະນະ ໄດ້ມີການພົບປະບໍ່ເປັນທາງການ, ການຕ້ອນຮັບ ແລະ ການສົນທະນາແມ່ນໄດ້ດຳເນີນໄປຢ່າງອົບອຸ່ນ ແລະ ສະໜິດສະໜົມ ຊຶ່ງທັງສອງໄດ້ຕີລາຄາສູງຕໍ່ການພົວພັນ, ການຮ່ວມມືຂອງສອງປະເທດໃນໄລຍະຜ່ານມາ ແລະ ພ້ອມກັນຊຸກຍູ້ການພົວພັນຮ່ວມມືໃນໄລຍະຕໍ່ໜ້າໃຫ້ມີປະສິດຕິພາບສູງ ແລະ ຝ່າຍຫວຽດນາມຍັງຕີລາຄາສູງໃນການພົບປະຄັ້ງນີ້ ຊຶ່ງແມ່ນແຂກຕ່າງປະເທດເປັນຄະນະທຳອິດທີ່ມາຢ້ຽມຢາມ ສູນກາງຊາວໜຸ່ມກອມມູນິດໂຮ່ຈິມິນໃນປີ 2022 ຊຶ່ງປີນີ້ເປັນປີທີ່ມີຄວາມໜາຍ, ເປັນປີແຫ່ງການສະເຫຼີມສະຫລອງ 60 ປີ ແຫ່ງວັນສ້າງຕັ້ງສາຍພົວພັນທາງການທູດ ແລະ 45 ປີ ແຫ່ງວັນເຊັນສົນທິສັນຍາມິດຕະພາບ ລາວ-ຫວຽດນາມ-ລາວ ກໍຄືຊາວໜຸ່ມສອງປະເທດໄດ້ພ້ອມກັນສ້າງກິດຈະກຳເພື່ອສະເຫຼີມສະຫຼອງໃນວັນສໍາຄັນດັ່ງກ່າວ ,ເພື່ອສຶກສາອົບຮົມຊາວໜຸ່ມ, ເຍົາວະຊົນສອງຊາດ ຕ້ອງມີຄວາມຮັບຜິດຊອບໃນການສືບທອດ ແລະ ກໍ່ສ້າງສາຍພົວພັນແບບພິເສດຂອງສອງປະເທດໃຫ້ໝັ້ນຄົງ ແລະ ສວຍສົດງົດງາມ, ການເຂົ້າຮ່ວມກອງປະຊຸມຄັ້ງທີ 44 ຂອງຄະນະກຳມາທິການຮ່ວມມືລາວ-ຫວຽດນາມ ທັງສອງຝ່າຍຍັງໄດ້ຮ່ວມມືລົງນາມ ສັນຍາການຮ່ວມມືປະຕິບັດໂຄງການສູນຝຶກອົບຮົມຊາວໜຸ່ມ, ເຍົາວະຊົນ ລາວ-ຫວຽດນາມ ທີ່ຈະໄດ້ກໍ່ສ້າງຂຶ້ນຢູ່ນະຄອນຫຼວງວຽງຈັນ ສປປ ລາວ ໂດຍໄດ້ຮັບທຶນຊ່ວຍເຫຼືອຈາກລັດຖະບານ ສສ ຫວຽດນາມ .ໃນພິທີເຊັນສັນຍາໂດຍເປັນກຽດເຂົ້າຮ່ວມເປັນສັກຂີພິຍານຂອງ ສະຫາຍ ພັນຄຳ ວິພາວັນ ກຳມະການກົມການເມືອງສູນກາງພັກ ນາຍົກລັດຖະມົນຕີ ແຫ່ງ ສປປ ລາວ ແລະ ສະຫາຍ ຟ້າມ ມິງ ຈິງ ກຳມະການກົມການເມືອງ ສູນກາງພັກ ນາຍົກລັດຖະມົນຕີ ແຫ່ງ ສສ ຫວຽດນາມ ພ້ອມດ້ວຍການນຳຂັ້ນສູງ ສອງປະເທດເຂົ້າຮ່ວມ.
(ຂ່າວ-ພາບ: ສຸກສາຄອນ ທອງດີສີລິສັກ)


text:
ຕາມນັ້ນແລ້ວ, ທ່ານນາຍົກລັດຖະມົນຕີ ກໍ່ຮຽກຮ້ອງໃຫ້ບັນດາລັດຖະມົນຕີ, ຫົວໜ້າອົງການທຽບເທົ່າກະຊວງ, ອົງການທີ່ຂຶ້ນກັບລັດຖະບານ, ປະທານຄະນະກຳມະການປະຊາຊົນບັນດາແຂວງ, ນະຄອນທີ່ຂຶ້ນກັບສູນກາງ ສຸມໃສ່ຊີ້ນຳ, ກວດກາຄືນ, ຊຸກຍູ້ຄວາມຄືບໜ້າໃນການປະຕິບັດໜ້າທີ່ທີ່ກ່ຽວຂ້ອງໂດຍກົງກັບການຮັບປະກັນວຽກເຮັດງານທຳທີ່ໝັ້ນຄົງ, ຍົກສູງຊີວິດການເປັນຢູ່ ແລະ ປັບປຸງເງື່ອນໄຂການເຮັດວຽກຂອງກຳມະກອນ; ຮີບດ່ວນສ້າງລາຍການ, ແຜນງານລະອຽດ ແລະ ຮັບປະກັນການຊັບຊ້ອນ ແລະ ເລີ່ມນຳແຫຼ່ງກຳລັງເຂົາໃນການຈັດຕັ້ງປະຕິບັດ.
ສືບຕໍ່ຊີ້ນຳການປ່ຽນແປງໃໝ່ຮູບແບບການເຕີບໂຕທາງດ້ານເສດຖະກິດແທດຈິງ ຂອງທ້ອງຖິ່ນ ໃຫ້ສອດຄ່ອງກັບຮູບແບບການເຕີບໂຕດ້ານເສດຖະກິດ - ສັງຄົມ ແບບກວມລວມ; ຈັດຕັ້ງປະຕິບັດຜັນຂະຫຍາຍສັນຍາການຄ້າຢ່າງມີປະສິດທິຜົນ, ໂດຍສະເພາະແມ່ນສັນຍາການຄ້າເສລີລຸ້ນໃໝ່ ຕາມມາດຕາທີ່ຫວຽດນາມໄດ້ລົງນາມ;
ສືບຕໍ່ກວດກາຄືນບັນດາເອກະສານດ້ານກົດໝາຍ, ຫັນມາດຕະຖານແຮງງານສາກົນເປັນກົດໝາຍພາຍໃນປະເທດ, ຊ່ວຍໃຫ້ກຳມະກອນຊົມໃຊ້ບັນດາສິດ ແລະ ເງື່ອນໄຂການເຮັດວຽກທີ່ດີຂື້ນ.
ຄຳຮຸ່ງ


text:
(ສພຊ) ໃນລະຫວ່າງວັນທີ 4-5 ມິຖຸນາຜ່ານມາ, ທີ່ເມືອງວັງວຽງ ແຂວງວຽງຈັນ, ໄດ້ຈັດກອງປະຊຸມສຳມະນາການຮັບມືກັບສະພາບການປ່ຽນແປງເສດຖະກິດມະຫາພາກ ແລະ ການເງິນ-ເງິນຕາ ແລະ ການກວດແກ້ປຶ້ມຄູ່ມື ໃນຂົງເຂດກຳມາທິການແຜນການ, ການເງິນ ແລະ ການກວດສອບ ໂດຍການເປັນປະທານຂອງທ່ານ ປອ. ລີເບີ ລີບົວປາວ ປະທານກຳມາທິການແຜນການ, ການເງິນ ແລະ ການກວດສອບ, ເຂົ້າຮ່ວມມີບັນດາທ່ານຮອງປະທານກຳມາທິການ, ຫົວໜ້າສະຖາບັນຄົ້ນຄວ້ານິຕິກຳສະພາແຫ່ງຊາດ, ຕາງໜ້າສູນກາງສະຫະພັນແມ່ຍິງລາວ, ຕາງໜ້າສະຖາບັນຄົ້ນຄວ້າເສດຖະກິດມະຫາພາກ, ວິທະຍາສາດເສດຖະກິດ ແລະ ສັງຄົມແຫ່ງຊາດ, ຊ່ຽວຊານຕ່າງປະເທດ (PCASIA), ວິທະຍາກອນຊ່ຽວຊານມູນນິທິອາຊີ (TAF) ແລະ ພະນັກງານລັດຖະກອນທີ່ເປັນເສນາທິການໃຫ້ແກ່ກຳມາທິການແຜນການ, ການເງິນ ແລະ ການກວດສອບ.
ເນື້ອໃນຂອງກອງປະຊຸມຄັ້ງນີ້, ປະກອບມີການຮັບມືກັບສະພາບການປ່ຽນແປງເສດຖະກິດມະຫາພາກ ແລະ ການເງິນ-ເງິນຕາ; ການຕິດຕາມກວດກາການສ້າງແຜນງົບປະມານ; ການຕິດຕາມກວດກາການຄຸ້ມຄອງໂຄງການລົງທຶນຂອງລັດຂະໜາດໃຫຍ່; ການຕິດຕາມກວດກາການກວດສອບ ແລະ ເຕັກນິກການຮັບຟັງຄຳຄິດຄຳເຫັນສາທາລະນະ. ນອກນັ້ນ, ກອງປະຊຸມຍັງໄດ້ຮັບຟັງການສະເໜີບົດ ການຕິດຕາມກວດກາການຈັດຕັ້ງປະຕິບັດມະຕິກອງປະຊຸມສະພາແຫ່ງຊາດ ວ່າດ້ວຍການຮັບຮອງເອົາວາລະແຫ່ງຊາດ ກ່ຽວກັບການແກ້ໄຂຄວາມຫຍຸ້ງຍາກດ້ານເສດຖະກິດ-ການເງິນ ຈາກທ່ານ ທັນຕາ ກອງຜາລີ ຮອງປະທານກຳມາທິການແຜນການ, ການເງິນ ແລະ ການກວດສອບ; ຮັບຟັງການລາຍງານຈາກທ່ານ ສົມຫວັງ ກ່ຽວກັບບົດຮຽນສາກົນການຮັບມື ແລະ ການແກ້ໄຂຄວາມບໍ່ມີສະຖຽນລະພາບດ້ານເສດຖະກິດມະຫາພາກ, ການເງິນ ແລະ ເງິນຕາ, ສະເໜີບົດ ສະພາບເສດຖະກິດມະຫາພາກປັດຈຸບັນ ແລະ ຄວາມສ່ຽງ ໄລຍະສັ້ນ ຈາກທ່ານ ນາງ ຄຳເມິງ ບັນນະລາດ ຕາງໜ້າສະຖາບັນຄົ້ນຄວ້າເສດຖະກິດມະຫາພາກ, ສະຖາບັນວິທະຍາສາດເສດຖະກິດ ແລະ ສັງຄົມແຫ່ງຊາດ; ແລະ, ລາຍງານແຜນການຄົ້ນຄວ້າ, ການຄົ້ນຄວ້າການສ້າງປຶ້ມຄູ່ມື ແລະ ປຶ້ມປະທານານຸກົມຂອງກຳມາທິການແຜນການ, ການເງິນ ແລະ ການກວດສອບ.
ກອງປະຊຸມຄັ້ງນີ້ ໄດ້ຮັບການສະໜັກສະໜູນຈາກໂຄງການມູນິທິເອເຊຍ (TAF)
(ພາບ ແລະ ຂ່າວ: ນາງ ກຸກກິກ ບຸດດາໄຊ)


text:
ກ່າວຄຳເຫັນທີ່ພິທີປຸກລະດົມ, ທ່ານກົງສຸນໃຫຍ່ຫວຽດນາມ ປະຈຳ Fukuoka ວູບີງ ໄດ້ຢືນຢັນວ່າ ການປ້ອງກັນ ແລະ ຄວບຄຸມພະຍາດ COVID-19 ແມ່ນໜ້າທີ່ຂອງໝົດທຸກຄົນ ແລະ ຕ້ອງເຂົ້າໃຈວ່າ “ຊ່ວຍຄົນອື່ນ ກໍ່ຄື ຊ່ວຍຕົນເອງ”. ທ່ານວູບີງ ຮຽກຮ້ອງໃຫ້ປະຊາຊົນ ແລະ ເພື່ອນມິດຫວຽດນາມທຸກຄົນຈົ່ງຮ່ວມແຮງຮ່ວມໃຈ ແລະ ສະໜັບສະໜູນຫວຽດນາມ ໃນການຕ້ານພະຍາດໂຄວິດ -19.
ທ່ານຜູ້ແທນລັດຖະສະພາຕ່ຳຍີ່ປຸ່ນ Tomioka Tsutomu, ປະທານສະມາຄົມມິດຕະພາບ Nagasaki-ຫວຽດນາມ ໄດ້ສະແດງຄວາມເຫັນອົກເຫັນໃຈກັບລັດຖະບານ ແລະ ປະຊາຊົນຫວຽດນາມ ໃນສະພາບການປະສົບກັບຄວາມຫຍຸ້ງຍາກໃນປະຈຸບັນ. ທ່ານ Tomioka Tsutomu ຢືນຢັນວ່າ ໂດຍສ່ວນຕົວ ແລະ ສະມາຄົມມິດຕະພາບ Nagasaki-ຫວຽດນາມ ຈະເຂົ້າຮ່ວມໃນການຂົນຂວາຍ ເພື່ອສະໜັບສະໜູນກອງທຶນວັກຊີນ ແລະ ຊ່ວຍຫວຽດນາມຕໍ່ສູ້ກັບໂລກລະບາດ.
ທີ່ພິທີ, ຜູ້ຕາງໜ້າບັນດາສະມາຄົມຊາວຫວຽດນາມຢູ່ 8 ແຂວງທາງທິດຕາເວັນຕົກສ່ຽງໃຕ້ຂອງຍີ່ປຸ່ນ, ສະມາຄົມຊາວໜຸ່ມ ແລະ ນັກສຶກສາຫວຽດນາມ (VYSA) ຢູ່ Fukuoka ແລະມະຫາວິທະຍາໄລອາຊີ-ປາຊີຟິກ (ແຂວງ Oita) ໃຫ້ຄຳປາໄສສະແດງຄວາມເຊື່ອໝັ້ນຕໍ່ ມາດຕະການປ້ອງກັນພະຍາດຂອງລັດຖະບານຂອງຫວຽດນາມ, ແລະ ໃຫ້ ຄຳໝັ້ນສັນຍາວ່າ ຈະປະກອບສ່ວນເຂົ້າໃນຂະບວນການລະດົມທຶນ ເພື່ອສະໜັບສະໜູນກອງທຶນວັກຊີນ.
ໃນພິທີປຸກລະດົມ, ໄດ້ບໍລິຈາກໃຫ້ກອງທຶນວັກຊີນ COVID-19 ຂອງຫວຽດນາມ ຈຳນວນເງິນບໍລິຈາກ ຫຼື ຄຳໝັ້ນສັນຍາສະໜັບສະໜູນ ທັງໝົດຢູ່ຈຸດຂົວ ແມ່ນ 776.000 ເຢນ (ເກືອບ 160 ລ້ານດົ່ງ). ຕາມກົງສຸນໃຫຍ່ ວູບີງ, ການເຄື່ອນໄຫວລະດົມທຶນຈະແກ່ຍາວຮອດວັນທີ 15 ກັນຍາ.
ຄຳຮຸ່ງ


text:
ຂ່າວສານ
ທ່ານປະທານສະພາແຫ່ງຊາດ ເວືອງດິ່ງເຫວະ ເຂົ້າຮ່ວມການພົບປະສັງສັນເນື່ອງໃນໂອກາດວັນຄູຫວຽດນາມ
ທ່ານປະທານສະພາແຫ່ງຊາດ ເວືອງດິ່ງເຫວະ ສະເໜີໃຫ້ບັນດາຜູ້ແທນຕັ້ງໜ້າເຂົ້າຮ່ວມ ວຽກງານການສ້າງ, ປະຕິບັດສຳເລັດລະບົບກົດໝາຍກໍ່ຄືຂໍ້ສະເໜີແນະ, ຕິດຕາມກວດກາປະຕິບັດນະໂຍບາຍກົດໝາຍວ່າດ້ວຍວຽກງານຊົນເຜົ່າ, ສາສະໜາ, ພັດທະນາການສຶກສາ - ບຳລຸງສ້າງ, ວິທະຍາສາດ - ເຕັກໂນໂລຊີ...
ຕອນຄ່ຳວັນທີ 14 ພະຈິກ, ທີ່ຫໍປະຊຸມສະພາແຫ່ງຊາດ, ກ່າວຄຳເຫັນຢູ່ການພົບປະສັງສັນກັບສະມາຊິກສະພາແຫ່ງຊາດ ເຊິ່ງເປັນປະຊາຊົນເຜົ່າສ່ວນໜ້ອຍ, ຜູ້ມີຍົດສັກຕຳແໜ່ງ, ຄູອາຈານ ເນື່ອງໃນໂອກາດວັນບຸນມະຫາສາມັກຄີທົ່ວປວງຊົນ (18 ພະຈິກ) ແລະ ວັນຄູ ຫວຽດນາມ (20 ພະຈິກ), ທ່ານປະທານສະພາແຫ່ງຊາດ ເວືອງດິ່ງເຫວະ ສະເໜີໃຫ້ບັນດາຜູ້ແທນຕັ້ງໜ້າເຂົ້າຮ່ວມ ວຽກງານການສ້າງ, ປະຕິບັດສຳເລັດລະບົບກົດໝາຍກໍ່ຄືຂໍ້ສະເໜີແນະ, ຕິດຕາມກວດກາປະຕິບັດນະໂຍບາຍກົດໝາຍວ່າດ້ວຍວຽກງານຊົນເຜົ່າ, ສາສະໜາ, ພັດທະນາການສຶກສາ - ບຳລຸງສ້າງ, ວິທະຍາສາດ - ເຕັກໂນໂລຊີ ເພື່ອແນໃສ່ສ້າງເຂດຊົນເຜົ່າສ່ວນໜ້ອຍ ແລະ ເຂດພູດອຍ ພັດທະນາ ກ່ຽວກັບດ້ານເສດຖະກິດ, ວັດທະນະທຳ, ສັງຄົມຢ່າງວ່ອງໄວ; ສ້າງພື້ນຖານການສຶກສາ ຫວຽດນາມ ທັນສະໄໝ, ບຳລຸງສ້າງແຫຼ່ງຊັບພະຍາກອນມະນຸດ, ພົບເຫັນ ແລະ ຝຶກຝົນຫຼໍ່ຫຼອມຜູ້ເກັ່ງກ້າສາມາດໃຫ້ແກ່ພາລະກິດແຫ່ງການສ້າງສາ ແລະ ພັດທະນາປະເທດຊາດ:
“ເສີມຂະຫຍາຍບົດບາດ, ອິດທິພົນຊື່ສຽງຂົນຂວາຍພໍ່ແມ່ປະຊາຊົນໃຫ້ມີຄວາມເຊື່ອໝັ້ນ, ເຫັນດີເຫັນພ້ອມກັບພັກ, ລັດ, ຕັ້ງໜ້າອອກແຮງງານ ທຳການຜະລິດ, ພັດທະນາເສດຖະກິດ, ສ້າງຊີວິດການເປັນຢູ່ທີ່ອິ່ມໜຳສຳລານ, ມີຄວາມຜາສຸກ; ປະກອບສ່ວນພ້ອມກັບທົ່ວພັກ, ທົ່ວປວງຊົນປະຕິບັດເປົ້າໝາຍປະຊາຊົນຮັ່ງມີ, ປະເທດຊາດເຂັ້ມແຂງ, ປະຊາທິປະໄຕ, ຍຸຕິທຳ, ສີວິໄລເທື່ອລະກ້າວຢ່າງມີໄຊ. ພ້ອມນັ້ນ, ບັນດາສາມາຊິກສະພາແຫ່ງຊາດກໍ່ສືບຕໍ່ຍົກສູງນ້ຳໃຈຄວາມຮັບຜິດຊອບ, ຕິດພັນກັບໂຄງການກະທຳ, ຮັກສາຕາມຄຳໝັ້ນໝາຍຂອງຕົນຕໍ່ຜູ້ມີສິດເລືອກຕັ້ງ ແລະ ປະຊາຊົນ; ຍົກສູງລະດັບຄວາມຮູ້ໃນທຸກດ້ານຢ່າງບໍ່ຢຸດຢັ້ງ; ໃກ້ຊິດ, ຮັບຟັງ, ກຳແໜ້ນຄວາມມຸ່ງມາດປາດຖະໜາຂອງຜູ້ມີສິດເລືອກຕັ້ງຢ່າງເປັນປະຈຳ, ຕິດພັນກັບສະພາບການຕົວຈິງເພື່ອເອົາເຂົ້າໃນໂຄງການດຳເນີນງານຂອງສະພາແຫ່ງຊາດ”.


text:
ຂ່າວສານ
ເປີດຕົວຫ້ອງການຕາງໜ້າຂອງ ສານອະນຸຍາໂຕຕຸລາການ (PCA) ປະຈຳ ຮ່າໂນ້ຍ
ກ່າວຄຳເຫັນທີ່ພິທີ, ທ່ານລັດຖະມົນຕີການຕ່າງປະເທດ ຫວຽດນາມ ບຸ່ຍແທັງເຊີນ ຢັ້ງຢືນວ່າ ຫວຽດນາມ ຕີລາຄາສູງບົດບາດຂອງ PCA - ອົງການແກ້ໄຂການຂັດແຍ້ງສາກົນ. ເລື່ອງ ຫວຽດນາມ ສະໜັບສະໜູນ ແລະ ຊ່ວຍເຫຼືອ PCA ຕັ້ງຫ້ອງການຕາງໜ້າຢູ່ ຮ່າໂນ້ຍ ໄດ້ສະແດງໃຫ້ເຫັນຄຳໝັ້ນສັນຍາຢ່າງແຮງຂອງ ຫວຽດນາມ ໃນການຊຸກຍູ້ລັດທິຫຼາຍຝ່າຍ, ຖືກົດບັດ ສປຊ, ຫຼັກການຂອງກົດໝາຍສາກົນ, ໃນນັ້ນ ມີການແກ້ໄຂການຂັດແຍ້ງສາກົນເປັນສຳຄັນ.
ສ່ວນທ່ານ Marcin Czepelak ຢັ້ງຢືນວ່າ ການເປີດສະຫຼອງນຳໃຊ້ຫ້ອງການດັ່ງກ່າວເປັນຂີດໝາຍສຳສຄັນໃນການພົວພັນຄູ່ຮ່ວມມືຢ່າງເລິກເຊິ່ງກວ້າງຂວາງ ແລະ ມີປະສິດທິຜົນລະຫວ່າງສອງຝ່າຍ ແລະ ເຊື່ອໝັ້ນວ່າ ຫ້ອງການຕາງໜ້າປະຈຳ ຫວຽດນາມ ຈະມີຫຼາຍກິດຈະກຳທີ່ມີປະສິດທິຜົນ, ປະກອບສ່ວນຮັກສາ, ຍົກສູງພາບພົດຂອງ PCA ໃນການແກ້ໄຂການຂັດແຍ້ງສາກົນ.


text: ບໍລິສັດ VOSHON INTERNATIONAL LTD ບໍລິສັດຂອງພວກເຮົາມີປະສົບການ 16 ປີໃນການບໍລິການລູກຄ້າການຄ້າຕ່າງປະເທດ, ແລະສະຫນອງການສະຫນັບສະຫນູນດ້ານວິຊາການດ້ານການຂາຍທີ່ດີເລີດ.ຜະລິດຕະພັນຕົ້ນຕໍຂອງພວກເຮົາແມ່ນ shelf.shopping trolley, trolley luggage, railing stand, ຖັງຂີ້ເຫຍື້ອແລະອຸປະກອນໂຮງແຮມ & ບໍລິການອື່ນໆ.ຈໍານວນຫຼາຍຂອງລາຍການເຫຼົ່ານີ້ໄດ້ຖືກນໍາໃຊ້ຢ່າງກວ້າງຂວາງໃນຂົງເຂດເຊັ່ນ: ສັບພະສິນຄ້າ, ໂຮງແຮມ, ທະນາຄານ, ຄັງສິນຄ້າ, food stores.hospital ແລະອື່ນໆ.Up till ໃນປັດຈຸບັນ, ຜະລິດຕະພັນຂອງພວກເຮົາໄດ້ຖືກສົບຜົນສໍາເລັດສົ່ງອອກໄປປະເທດເອີຣົບ, ອາເມລິກາ, ປະເທດຕາເວັນອອກກາງ, ອາຟຣິກາ, ອົດສະຕາລີ. ແລະຫຼາຍປະເທດ ແລະພາກພື້ນອື່ນໆ


text:
ຂ່າວສານ
ທ່ານປະທານປະເທດ ຫງວຽນຊວັນຟຸກ ເຂົ້າຮ່ວມກອງປະຊຸມບັນດາການນຳເສດຖະກິດ APEC ຄັ້ງທີ 28
ຕອນຄ່ຳວັນທີ 12 ພະຈິກ, ທ່ານປະທານປະເທດ ຫວຽດນາມ ຫງວຽນຊວັນຟຸກ ໄດ້ນຳໜ້າຄະນະຜູ້ແທນ ຫວຽດນາມ ເຂົ້າຮ່ວມກອງປະຊຸມບັນດາການນຳເສດຖະກິດ APEC ຄັ້ງທີ 28 ແບບທາງໄກ. ກອງປະຊຸມໂດຍມີການເຂົ້າຮ່ວມຂອງການນຳເສດຖະກິດ, ຜູ້ຕາງໜ້າ 21 ພື້ນຖານເສດຖະກິດສະມາຊິກ APEC.ກ່າວຄຳເຫັນທີ່ກອງປະຊຸມ, ທ່ານປະທານປະເທດ ຫງວຽນຊວັນຟຸກ ໄດ້ເນັ້ນໜັກເຖິງບາງຈຸດສຸມເຊິ່ງ APEC ຄວນປະຕິບັດ. ຕາມນັ້ນແລ້ວ, ການຄວບຄຸມ ແລະ ຕ້ານໂລກລະບາດແມ່ນເງື່ອນໄຂຕັດສິນຊີ້ຂາດ, ບັງຄັບ. APEC ຕ້ອງເສີມຂະຫຍາຍບົດບາດເປັນກຳລັງໜູນເຕີບໂຕເສດຖະກິດພາກພື້ນ ແລະ ທົ່ວໂລກ. ພ້ອມກັນນັ້ນ, APEC ຕ້ອງນຳໜ້າໃນການສ້າງແບບຢ່າງຢູ່ພາກພື້ນ ອາຊີ - ປາຊີຟິກ ໃຫ້ມີການເຕີບໂຕຂຽວ ແລະ ກວມລວມ ເພື່ອປະຕິບັດວິໄສທັດ Putrajaya 2040.
“ຂ້າພະເຈົ້າສະໜີໃຫ້ APEC ເປີດກວ້າງການຮ່ວມມືນຳໃຊ້ຮູບແບບເສດຖະກິດໝູນວຽນ, ພັດທະນາພື້ນຖານໂຄງລ່າງແບບຍືນຍົງ, ຍົກສູງກຳລັງຄວາມສາມາດຮັບມືກັບການປ່ຽນແປງຂອງດິນຟ້າອາກາດ, ຮັບປະກັນຄວາມໝັ້ນຄົງດ້ານພະລັງງານ, ແຫຼ່ງນ້ຳ, ທັນຍາຫານ ແລະ ຄວບຄຸມໄພທຳມະຊາດ. APEC ຄວນຜັນຂະຫຍາຍທິດທາງ Serena ກ່ຽວກັບແມ່ຍິງ ແລະ ການເຕີບໂຕກວມລວມຢ່າງໄວ, ຍົກສູງກຳລັງຄວາມສາມາດໃຫ້ແກ່ບັນດາກຸ່ມເສດຖະກິດທີ່ມີຄວາມສາມາດບົ່ມຊ້ອນ, ຄືບັນດາກຸ່ມຊົນເຜົ່າສ່ວຍໜ້ອຍ, ວົງຄະນະຍາດທີ່ຢູ່ເຂດຫ່າງໄກສອກຫຼີກ ແລະ ໜູນຊ່ວຍວິສາຫະກິດຂະໜາດກາງ ແລະ ນ້ອຍ. ຫວຽດນາມ ເຫັນດີຮັບຮອງເອົາແຜນການກະທຳ Aotearoa ດ້ວຍບັນດາເປົ້າໝາຍຈະແຈ້ງ ແລະ ມີການເຄື່ອນໄຫວຜັນຂະຫຍາຍຢ່າງລະອຽດ”.
(ແຫຼ່ງຄັດຈາກ VOV)


text:
ທີ່ຫ້ອງປະຊຸມສະພາປະຊາຊົນແຂວງ ຫລວງນ້ຳທາ ໄດ້ຈັດພິທີມອບ-ຮັບ ແລະ ຝຶກອົບຮົມກ່ຽວກັບການຄຸ້ມຄອງ, ນຳໃຊ້ເວັບໄຊ໌ທາງການ ແລະ ໂປຣແກຣມລົງຄະແນນສຽງໃນກອງປະຊຸມສະພາປະຊາຊົນແຂວງ ຂຶ້ນຢ່າງເປັນທາງການໃນຕອນເຊົ້າວັນທີ 15 ກໍລະກົດ 2022 ພາຍໃຕ້ການເປັນປະທານຂອງທ່ານ ມີໄຊ ມີວິໄລ ກຳມະການຄະນະປະຈຳ ເລຂາທິການສະພາປະຊາຊົນແຂວງ ແລະ ການເປັນປະທານຮ່ວມຂອງທ່ານ ພູນແກ້ວ ເຫລົ່າອີນ ກຳມະການພັກແຂວງ ຫົວໜ້າພະແນກເຕັກໂນໂລຊີ ແລະ ການສື່ສານແຂວງ, ມີຄະນະເລຂາທິການ, ຫົວໜ້າ, ຮອງຫົວໜ້າຂະແໜງ ພ້ອມດ້ວຍພະນັກງານ-ວິຊາການທັງສອງພາກສ່ວນທີ່ກ່ຽວຂ້ອງ ພາຍໃນສະພາປະຊາຊົນແຂວງແລະ ພະແນກເຕັກໂນໂລຊີ ແລະ ການສື່ສານແຂວງ ເຂົ້າຮ່ວມ 20 ກວ່າທ່ານ.
ໃນພິທີໄດ້ຮັບຟັງຂໍ້ຕົກລົງຂອງຄະນະເລຂາທິການ ສະພາປະຊາຊົນແຂວງຫລວງນ້ຳທາເລກທີ 427/ຄລຂ.ສພຂ, ລົງວັນທີື13 ກໍລະກົດ 2022 ວ່າດ້ວຍການອານຸມັດຈັດພິທີມອບ-ຮັບ ແລະ ຝຶກອົບຮົມກ່ຽວກັບການຄຸ້ມຄອງ, ນຳໃຊ້ເວັບໄຊ໌ທາງການ ແລະ ໂປຣແກຣມລົງຄະແນນສຽງໃນກອງປະຊຸມສະພາປະຊາຊົນແຂວງ;
ທ່ານ ມີໄຊ ມີວິໄລ ກຳມະການຄະນະປະຈຳ ເລຂາທິການສະພາປະຊາຊົນແຂວງ ໄດ້ກ່າວເປີດກອງປະຊຸມຢ່າງເປັນທາງການ ກ່ອນອື່ນທ່ານໃຫ້ຮູ້ເຖີງຄວາມໝາຍຄວາມສຳຄັນຂອງວຽກງານໄອທີ ຕໍ່ກັບການໜູນໃຊ້ເຂົ້າໃນຈັດຕັ້ງປະຕິບັດວຽກງານ ແລະ ຮຽກຮ້ອງໃຫ້ນັກສຳມະນາກອນທຸກທ່ານຈົ່ງຕັ້ງໃຈຮັບຟັງ, ຮ່ຳຮຽນເອົາຄວາມຮູ້ກ່ຽວກັບວຽກງານໄອທີຈາກນັກສຳມະນາກອນ, ເຮັດໃຫ້ພິທີຝຶກອົບຮົມໄດ້ຮັບຜົນສຳເລັດຕາມຄາດໝາຍ ເພື່ອນຳເອົາໂປຣແກຣມລົງຄະແນນສຽງໃນກອງປະຊຸມ ໜູນໃຊ້ເຂົ້າໃນກອງປະຊຸມສະໄໝສາມັນເທື່ອທີ3 ຂອງສະພາປະຊາຊົນແຂວງ ທີ່ຈະໄຂຂຶ້ນໃນຕໍ່ໜ້າ; ໂອກາດດຽວກັນ ທ່ານ ພູນແກ້ວ ເຫລົ່າອີນ ກຳມະການພັກແຂວງ ຫົວໜ້າພະແນກເຕັກໂນໂລຊີ ແລະ ການສື່ສານແຂວງ ໄດ້ມີຄຳເຫັນກ່າວມອບໂປແກຣມລົງຄະແນນສຽງໃນກອງປະຊຸມ ແລະ ກ່າວຮັບຂອງທ່ານ ມີໄຊ ມີວິໄລ ກຳມະການຄະນະປະຈຳ ເລຂາທິການສະພາປະຊາຊົນແຂວງ ແລະ ໄດ້ເຊັນບົດບັນທຶກຮ່ວມມອບ-ຮັບໂປຣແກຣມການລົງຄະແນນສຽງ ເພື່ອນຳໃຊ້ໂປຣແກຣມຢ່າງເປັນທາງການ.
ວາລະດຽວກັນ ນັກວິທະນາກອນ ແລະ ນັກສຳມະນາກອນ ໄດ້ຮ່ວມຝຶກອົບຮົມໃນຫົວຂໍ້ກ່ຽວກັບ ການຄຸ້ມຄອງ ແລະ ນຳໃຊ້ເວບໄຊ໌ ທາງການຂອງສະພາປະຊາຊົນແຂວງ ແລະ ໃນຫົວຂໍ້ການຕິດຕັ້ງ ແລະ ນຳໃຊ້ໂປຣແກຣມລົງຄະແນນສຽງ, ການລົງທະບຽນແບບອອນລາຍ ໃນກອງປະຊຸມສະພາປະຊາຊົນແຂວງ ນັ້ນ ນັກສຳມະນາກອນ ຍັງໄດ້ປະຕິບັດຕົວຈິງ ແລະ ແລກປ່ຽນສົນທະນາເຊິ່ງກັນ ແລະ ກັນຢ່າງເປັນຂະບວນຟົດຟື້ນ ເພື່ອນຳເອົາຄວາມຮູ້ທີ່ໄດ້ຮຽນມາໜູນໃຊ້ເຂົ້າໃນການຈັດຕັ້ງປະຕິບັດວຽກງານໃຫ້ໄດ້ຮັບຜົນປະໂຫຍດສູງສຸດ ແລະ ພິທີຝຶກອົບຮົມໄດ້ປິດລົງໃນວັນດຽວກັນດ້ວຍຜົນສຳເລັດຕາມຄາດໝາຍ.
ໂດຍ: ວັນນີ ແຝງບົວວັນ


text:
ຂ່າວພາຍໃນກະຊວງ
ກອງປະຊຸມເປີດກວ້າງເພື່ອທາບທາມຄໍາເຫັນ ໃສ່ຮ່າງດໍາລັດວ່າດ້ວຍເຂດສະຫງວນຂອງທາງຫຼວງ
ກອງປະຊຸມ ເປີດກ້ວາງທາບທາມຄຳເຫັນ ໃສ່ຮ່າງດໍາລັດວ່າດ້ວຍເຂດສະຫງວນຂອງທາງຫຼວງ ໄດ້ຈັດຂື້ນໃນວັນທີ 17 ກັນຍາ 2020 ທີຫ້ອງປະຊຸມໃຫຍ່ຂອງກະຊວງ ຍທຂ, ໂດຍການເປັນປະທານຂອງ ທ່ານ ປອ ສັນຕິສຸກ ສິມມາວົງ ຮອງລັດຖະມົນຕີກະຊວງ ຍທຂ, ມີຫ້ອງການ, ກົມ, ກອງ, ສະຖາບັນ, ພະແນກ ຍທຂ ແຂວງທົ່ວປະເທດ, ສະພາແຫ່ງຊາດ, ກະຊວງປ້ອງກັນປະເທດ, ກະຊວງ ຍຸຕິທຳ, ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ ແລະ ພາກສ່ວນຕ່າງໆທີ່ກ່ຽວຂ້ອງກໍ່ໄດ້ເຂົ້າຮ່ວມ.
ຄາດໝາຍຕາມແຜນແມ່ນຈະໄດ້ເອົາເຂົ້າຜ່ານກອງປະຊຸມລັດຖະບານ ສະໄໝສາມັນ ປະຈຳເດືອນ ມີຖຸນາ 2020 ນີ້, ແຕ່ເນື່ອງຈາກ ສະພາບການແຜ່ລະບາດຂອງເຊື້ອພະຍາດໂຄວິດ 19 ຍັງສືບຕໍ່ແຜ່ລະບາດຈົນເຖິງປະຈຸບັນ ຈຶ່ງເຮັດໃຫ້ການຄົ້ນຄ້ວາຮ່າງດໍາລັດສະບັບດັ່ງກ່າວ ຢຸດສະງັກໄປໃນໄລຍະຫນຶ່ງ ລວມທັງບໍ່ສາມາດຈັດກອງປະຊຸມເປີດກ້ວາງຂຶ້ນໄດ້, ດັ່ງທີ່ທຸກທ່ານຮູ້ແລ້ວວ່າຮ່າງດໍາລັດ ສະບັບນີ້ ເປັນດໍາລັດທີ່ສ້າງຂຶ້ນໃໝ່ ຕາມຄວາມຮຽກຮ້ອງຕ້ອງການຂອງເສດຖະກິດ-ສັງຄົມ ແລະ ມີຄວາມສຳຄັນຫລາຍ ຕໍ່ກັບການຄຸ້ມຄອງເຂດສະຫງວນຂອງທາງຫຼວງໃນປະຈຸບັນ, ໂດຍປະຕິບັດຕາມຂັ້ນຕອນ ແລະ ລະບຽບການຜ່ານຮ່າງດຳລັດ, ກະຊວງ ຍທຂ, ຈຶ່ງໄດ້ກໍານົດຈັດກອງປະຊຸມເປີດກວ້າງ ຂຶ້ນໃນລະຫວ່າງວັນທີ 17-18/9/2020 ແລະ ພາຍຫລັງສໍາເລັດກອງປະຊຸມເປີດກວ້າງໃນຄັ້ງນີ້ແລ້ວກໍ່ຈະໄດ້ນຳສະເໜີກະຊວງຍຸຕິທຳ ເພື່ອກວດກາຄວາມສອດຄ່ອງທາງດ້ານກົດໝາຍ.
ປັດຈຸບັນ ຄຽງຄູ່ກັບການຂະຫຍາຍໂຕທາງດ້ານເສດຖະກິດ ແລະ ສັງຄົມ ວຽກງານການຄຸ້ມຄອງເຂດສະຫງວນຂອງທາງຫຼວງ ເປັນວຽກງານໜຶ່ງທີ່ເປັນຄວາມທ້າທາຍຂອງຂະແໜງໂຍທາທິການ ແລະ ຂົນສົ່ງ, ໃນການຄຸ້ມຄອງ ແລະ ຈັດສັນໃຫ້ມີຄວາມເປັນລະບຽບສວຍງາມ ແລະ ສອດຄ່ອງກັບກົດໝາຍເຊັ່ນ: ການປຸກສ້າງເຮືອນຊານ ທີ່ຢູ່ອາໄສຂອງປະຊາຊົນ, ນໍາໃຊ້ເປັນພື້ນທີ່ການຜະລິດ, ຮ້ານຄ້າຂາຍ, ຂຸດດິນ, ຖົມດິນ, ການຕັ້ງເສົາໄຟຟ້າ, ການຕັ້ງປ້າຍໂຄສະນາ, ການຕັ້ງເສົາໂທລະສັບ, ການວາງລະບົບສາຍໄຍແກ້ວ, ການວາງລະບົບທໍ່ນໍ້າປະປາ ແລະ ອື່ນໆ, ນອກຈາກນີ້, ລັກສະນະພູມີປະເທດຂອງພວກເຮົາ ໂດຍສະເພາະເຂດພູດອຍ ກໍ່ເປັນບັນຫາໜຶ່ງທີ່ທ້າທາຍໃນການກໍານົດເຂດສະຫງວນໃຫ້ແທດເໝາະກັບສະພາບຄວາມເປັນຈິງ, ບັນຫາການບຸກລຸກເຂດສະຫງວນທາງແບບເຄິ່ງຖາວອນ ແລະ ແບບຖາວອນ ກໍ່ນັບມື້ເກີດຂຶ້ນຢ່າງຫລວງຫລາຍ, ພວກເຮົາຍັງບໍ່ທັນສາມາດຄຸ້ມຄອງວຽກງານດັ່ງກ່າວໄດ້ດີ ແລະ ຍັງມີຄວາມຫຍຸ້ງຍາກຫລາຍດ້ານ ເນື່ອງຈາກວ່າ ພວກເຮົາມີກົດໝາຍແລ້ວ ແຕ່ຍັງບໍ່ທັນມີນິຕິກຳໃຕ້ກົດໝາຍເປັນອັນລະອຽດເພື່ອຄຸ້ມຄອງ, ສະນັ້ນ, ຈຶ່ງມີຄວາມຈໍາເປັນສ້າງດໍາລັດສະບັບນີ້ຂຶ້ນ ເພື່ອເປັນເຄື່ອງມືຄຸ້ມຄອງວຽກງານດັ່ງກ່າວ ໃຫ້ມີປະສິດທິພາບ, ປະສິດທິຜົນສູງ, ດໍາລັດວ່າດ້ວຍເຂດສະຫງວນທາງຫຼວງ ຄະນະຮ່າງດຳລັດຂອງກະຊວງ ຍທຂ ໄດ້ຮ່າງສໍາເລັດໂດຍພື້ນຖານ ເປັນທີ່ຮຽບຮ້ອຍແລ້ວ. ໃນການຈັດກອງປະຊຸມໃນຄັ້ງນີ້ ເພື່ອເປີດກ້ວາງ ປະກອບຄໍາຄິດຄໍາເຫັນ ໃສ່ຮ່າງດຳລັດສະບັບນີ້ ໃຫ້ອຸດົມສົມບູນ ໄປດ້ວຍເນື້ອໃນ, ຫຼັງຈາກນັ້ນ, ຈະໄດ້ນໍາເອົາຄໍາສະເໜີ ແລະ ການປະກອບຄໍາຄິດຄໍາເຫັນ ຈາກຫຼາຍພາກສ່ວນໄປພິຈາລະນາ ເພື່ອປັບປຸງໃຫ້ເປັນອັນລະອຽດ, ຄົບຖ້ວນ ແລະ ສົມບູນ, ແທດເໝາະກັບການຂະຫຍາຍຕົວທາງດ້ານເສດຖະກິດ ໃນປະຈຸບັນ ແລະ ເຊື່ອມໂຍງກັບສາກົນ.
ເພື່ອເຮັດໃຫ້ກອງປະຊຸມຄັ້ງນີ້ ປະສົບຜົນສໍາເລັດ ແລະ ເຮັດໃຫ້ຮ່າງດໍາລັດດັ່ງກ່າວມີເນື້ອໃນຄົບຖ້ວນ, ສົມບູນ ຂໍຮຽກຮ້ອງມາຍັງທຸກພາກສ່ວນທີ່ເຂົ້າຮ່ວມກອງປະຊຸມໝົດທຸກຄົນ ຈົ່ງໄດ້ພ້ອມກັນສຸມສະຕິປັນຍາ, ເຫື່ອແຮງ, ຄວາມຮູ້ຄວາມສາມາດ ຂອງຕົນເອງ ແລະ ຮັບຜິດຊອບສູງ ເຂົ້າໃນການຄົ້ນ ຄ້ວາ ປະກອບຄໍາຄິດຄໍາເຫັນໃຫ້ເລິກເຊິ່ງ, ມີເຫດມີຜົນ, ກົງໄປກົງມາ ແລະ ແທດເໝາະກັບຄວາມເປັນຈິງ ເພື່ອເຮັດໃຫ້ຮ່າງດໍາລັດສະບັບນີ້ ອຸດົມສົມບູນໄປດ້ວຍເນື້ອໃນ ແລະ ເພື່ອເປັນພື້ນຖານໃຫ້ແກ່ການຄຸ້ມຄອງ, ກວດກາ ກ່ຽວກັບວຽກງານເຂດສະຫງວນທາງຫຼວງ, ກອງປະຊຸມ ຈະດໍາເນີນໄປເປັນເວລາ 2 ວັນ ສຸດທີ່ມີຄວາມສໍາຄັນ ແລະ ເລັ່ງດ່ວນ ໃນການພັດທະນາວຽກຂອງຂະແໜງ ຍທຂ, ພັດທະນາປະ ເທດຊາດ ແລະ ການຄຸ້ມຄອງຂອງຊັບສິນຂອງລັດ.


text:
ໃນວັນທີ 18 ກໍລະກົດ 2022 ທີ່ນະຄອນ ຫລວງຮ່າໂນ້ຍ ສສ ຫວຽດນາມ, ສະຫາຍ ບຸນທອງ ຈິດມະນີ ກຳມະການກົມການເມືອງສູນກາງພັກ, ຜູ້ປະຈຳການຄະນະເລຂາທິການສູນກາງພັກ, ຮອງປະທານປະເທດແຫ່ງ ສປປ ລາວ ພ້ອມດ້ວຍຄະ ນະ ໄດ້ເຂົ້າຢ້ຽມຂໍ່ານັບ ສະຫາຍ ຫງວຽນ ຟູ ຈ້ອງ ເລຂາທິການໃຫຍ່ ຄະນະບໍລິ ຫານງານສູນກາງພັກກອມມູນິດຫວຽດ ນາມ ພາຍຫລັງສໍາເລັດການເຂົ້າຮ່ວມເປີດພິທີສະເຫລີມສະຫລອງ ວັນສ້າງຕັ້ງສາຍພົວພັນການທູດ ຄົບຮອບ 60 ປີ ແລະ ວັນເຊັນສົນທິ ສັນຍາມິດຕະ ພາບ-ການຮ່ວມມື ລາວ-ຫວຽດນາມ ຄົບຮອບ 45 ປີ.
ໃນໂອກາດນີ້, ສະຫາຍ ບຸນທອງ ຈິດມະນີ ໄດ້ນໍາເອົາຄວາມຢື້ຢາມຖາມຂ່າວ ຂອງ ສະຫຍາຍ ທອງລຸນ ສີສຸລິດ ເລຂາ ທິການໃຫຍ່ພັກປະຊາຊົນ ປະຕິວັດລາວ ມາເຖິງສະຫາຍ ຫງວຽນ ຟູ ຈ້ອງ ແລະ ຍັງໄດ້ແຈ້ງຜົນສຳເລັດ ການສະເຫລີມສະຫລອງວັນສ້າງ ຕັ້ງສາຍພົວພັນການ ທູດ ຄົບຮອບ 60 ປີ ແລະ ວັນເຊັນສົນທິສັນຍາມິດຕະພາບ-ການຮ່ວມມື ລາວ-ຫວຽດນາມ ຄົບຮອບ 45 ປີ ໃຫ້ສະຫາຍເລຂາ ທິການໃຫຍ່ ຫງວຽນ ຟູຈ້ອງ ໄດ້ຮັບຊາບ. ການຢ້ຽມຢາມຢ່າງເປັນທາງການໃນຄັ້ງນີ້, ດໍາເນີນໄປດ້ວຍຜົນສຳ ເລັດອັນຈົບງາມ ເຊິ່ງເປັນການຮັດແໜ້ນ ການພົວພັນຮ່ວມມືໃນທຸກຂົງເຂດວຽກ ງານ ແລະ ສືບ ຕໍ່ສະໜັບສະໜູນຊ່ວຍ ເຫລືອ ເຊິ່ງກັນ ແລະ ກັນຕະຫລອດໄປ. ພ້ອມທັງເປັນການເສີມຂະຫຍາຍສາຍພົວພັນມິດຕະພາບ ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະ ຫວ່າງສອງພັກ ສອງລັດ ແລະ ປະຊາຊົນສອງຊາດ ລາວ-ຫວຽດນາມ ໃຫ້ກ້າວຂຶ້ນຢ່າງບໍ່ຢຸດຢັ້ງ.
ໂອກາດດຽວກັນ, ສະຫາຍ ຫງວຽນ ຟູ ຈ້ອງ ກໍໄດ້ສະແດງຄວາມປິຕິຍິນດີ ຕ້ອນ ຮັບ ແລະ ຕີລາຄາສູງຕໍ່ການຢ້ຽມ ຢາມ ສສ ຫວຽດນາມ ຢ່າງເປັນທາງການ ຂອງ ສະ ຫາຍ ບຸນທອງ ຈິດມະນີ ທີ່ໄດ້ນຳພາຄະນະເດີນທາງມາເຂົ້າຮ່ວມ ພິທີສະເຫລີມສະ ຫລອງປີສາມັກຄີມິດຕະ ພາບ ຫວຽດນາມ-ລາວ, ລາວ-ຫວຽດ ນາມ ເຊິ່ງເປັນການປະກອບສ່ວນອັນສຳຄັນ ເຮັດໃຫ້ການສະເຫລີມສະຫລອງ ສອງວັນປະຫວັດສາດດັ່ງກ່າວ ດຳເນີນໄປດ້ວຍຜົນສຳເລັດອັນຈົບງາມ ຮັກສາໄດ້ຄວາມສາມັກຄືປອງດອງອັນແໜ້ນແຟ້ນ ສະໜິດສະໜັມ ລະຫວ່າງປະຊາຊົນສອງຊາດ ລາວ-ຫວຽດນາມ ໃຫ້ນັບມື້ນັບແໜ້ນແຟ້ນ, ເລິກເຊິ່ງ ແລະ ຂະຫຍາຍ ຕົວຂຶ້ນໄປເລື້ອຍໆ.
ໃນວັນດຽວກັນ, ສະຫາຍ ບຸນທອງ ຈິດມະນີ ພ້ອມຄະນະ ກໍໄດ້ຢ້ຽມຢາມ ແລະ ພົບປະກັບສະຫາຍ ຟາມ ມິງ ຈິງ ກຳມະ ການກົມການເມືອງສູນກາງພັກ, ນາຍົກລັດຖະ ມົນຕີແຫ່ງ ສສ ຫວຽດນາມ ອີກ ດ້ວຍ.
ຈາກນັ້ນ ໃນຕອນເຊົ້າຂອງວັນທີ 19 ກໍ ລະກົດ 2022, ສະຫາຍ ບຸນທອງ ຈິມະນີ ຍັງໄດ້ ເຂົ້າຢ້ຽມພົບປະກັບ ສະຫາຍ ເວືອງ ດິງ ເຫວະ ກຳມະການກົມການເມືອງສູນກາງພັກ, ປະທານສະພາແຫ່ງ ຊາດ ສສ ຫວຽດນາມ ກ່ອນເດີນທາງກັບຄືນປະເທດ.
ຂ່າວ: ບຸນກອງ
ພາບ: ອ່າຍຄຳ


text:
ທ່ານ ສະເຫຼີມໄຊ ກົມມະສິດ, ລັດຖະ ມົນຕີກະຊວງການຕ່າງປະເທດ ໄດ້ນຳພາຄະນະຜູ້ແທນ ສປປ ລາວ ເຂົ້າຮ່ວມ ແລະ ກ່າວບົດປາໄສແບບທາງໄກ ໃນກອງປະ ຊຸມສະເຫຼີມສະຫຼອງ ຄົບຮອບ 60 ປີ ຂອງ ກອງປະຊຸມຄັ້ງປະຖົມມະລຶກຂະບວນການບໍ່ຮ່ວມກຸ່ມ (Non-Aligned Movement – NAM) ໂດຍພາຍໃຕ້ການເປັນປະທານຮ່ວມຂອງ ທ່ານ Ilham Aliyev, ປະທານາທິບໍດີອາແຊັກໄບຊານ ແລະ ທ່ານ Aleksandar Vučić, ປະທານາທິບໍດີແຊັກບີ,
ຊຶ່ງໄດ້ຈັດຂຶ້ນໃນວັນທີ 11 – 12 ຕຸລາ 2021, ທີ່ ນະຄອນຫຼວງແບນກາດ, ປະເທດແຊັກບີ.
ຈຸດປະສົງຂອງກອງປະຊຸມດັ່ງກ່າວແມ່ນເພື່ອລະລຶກຄືນເຖິງເຫດການປະ ຫວັດສາດຂອງການສ້າງຕັ້ງຂະບວນການບໍ່ຮ່ວມກຸ່ມ, ກໍ່ຄືການຈັດກອງປະຊຸມຄັ້ງປະຖົມມະລຶກທີ່ເມືອງ ແບນກາດ, ອະດິດສະຫະພາບຢູໂກສະລາວີ ໃນປີ 1961.
ໃນໂອກາດດັ່ງກ່າວ, ທ່ານ ສະເຫຼີມໄຊ ກົມມະສິດ ໄດ້ກ່າວບົດປາໄສຢ້ຳຄືນເຖິງຄວາມສຳຄັນ ແລະ ບົດບາດຂອງຂະ ບວນການບໍ່ຮ່ວມກຸ່ມຕະຫລອດໄລຍະ 60 ປີ ໃນການນຳພາປະເທດສະມາຊິກຂ້າມຜ່ານບັນດາສິ່ງທ້າທາຍຕ່າງໆ ໂດຍການຍຶດຖືຫຼັກການຢູ່ຮ່ວມກັນໂດຍສັນຕິ, ຄວາມໝາຍໝັ້ນໃນການຍຶດຖືຫຼັກການພື້ນຖານຂອງກົດບັດສະຫະປະຊາຊາດ ແລະ ສົ່ງເສີມການຮ່ວມມືຫຼາຍຝ່າຍ ໂດຍສະເພາະແມ່ນການສະແດງຄວາມຊົມ ເຊີຍຜົນງານທາງປະຫວັດສາດຂອງກຸ່ມ ແລະ ຄວາມສຳຄັນຂອງຫຼັກການບັນດຸງທີ່ເປັນພື້ນຖານໃນການຮ່ວມມືກັນຂອງຂະບວນການບໍ່ຮ່ວມກຸ່ມພ້ອມດຽວກັນນີ້, ເພື່ອສະແດງເຖິງຄວາມເອົາໃຈໃສ່ຂອງ ສປປ ລາວ ໃນນາມທີ່ເປັນສະ ມາຊິກຂະບວນການບໍ່ຮ່ວມກຸ່ມ, ທ່ານ ລັດ ຖະມົນຕີກະຊວງການຕ່າງປະເທດ ໄດ້ແຕ່ງຕັ້ງ ທ່ານ ສີທົງ ຈິດໂຍທິນ, ເອກອັກຄະລັດຖະທູດຜູ້ມີອຳນາດເຕັມແຫ່ງ ສປປ ລາວ ປະຈຳປະເທດໂອຕຼິດ ໃຫ້ຕາງໜ້າເຂົ້າຮ່ວມແບບເຊິ່ງໜ້າໃນກອງປະຊຸມດັ່ງກ່າວ ລວມທັງກອງປະຊຸມລັດຖະມົນຕີຂອງກຸ່ມເພື່ອນມິດເພື່ອການປົກປ້ອງກົດບັດ ສປຊ ຄັ້ງທີ II ແລະ ຮັບຮອງຖະແຫຼງການທາງດ້ານການເມືອງ (Political Declaration) ເພື່ອສະແດງເຖິງເຈດຕະນາລົມທີ່ຢຶດໝັ້ນຕໍ່ຫຼັກການສາກົນອັນເປັນພື້ນຖານທີ່ກໍານົດໃນກົດບັດ ສປຊ ແລະ ຢໍ້າຄືນເຖິງຄວາມສຳຄັນໃນການສົ່ງເສີມລະບົບການຮ່ວມມືຫຼາຍຝ່າຍຮ່ວມກັບປະຊາຄົມສາກົນເພື່ອປົກປັກຮັກສາສັນຕິພາບ, ເຄົາລົບຕໍ່ຄວາມເປັນເອກະລາດແຫ່ງຊາດ ແລະ ຜືນແຜ່ນດິນອັນຄົບຖ້ວນ, ບໍ່ແຊກແຊງເຂົ້າກິດຈະການພາຍໃນ ແລະ ເພີ່ມທະວີຄວາມເຊື່ອໝັ້ນຕໍ່ພາລະບົດບາດຂອງ ອົງການ ສປຊ ໃນການແກ້ໄຂບັນຫາສິ່ງທ້າທາຍຂອງສາກົນຮ່ວມກັນ.
ຂະບວນການບໍ່ຮ່ວມກຸ່ມ (Non-Aligned Movement – NAM) ໄດ້ຮັບການສ້າງຕັ້ງຂື້ນໃນປີ 1961 ໂດຍບັນດາປະເທດກຳລັງພັດທະນາທີ່ບໍ່ຕ້ອງການຮ່ວມກຸ່ມ ຫຼື ເປັນປໍລະປັກກັບຝ່າຍໃດຝ່າຍໜຶ່ງໃນໄລຍະສົງຄາມເຢັນ. ຈຸດປະສົງຫຼັກຂອງກຸ່ມ ແມ່ນເພື່ອຮັກສາຄວາມເປັນເອກະລາດ, ສະຖຽນລະພາບ, ອະທິປະໄຕ ແລະ ຄວາມໝັ້ນຄົງຂອງປະເທດສະມາຊິກ ໂດຍການຮ່ວມມືປະຕິບັດຕາມຫຼັກການບັນດຸງ (Bandung Principle) ທີ່ສົ່ງເສີມການຮ່ວມມື ແລະ ສັນຕິພາບຂອງໂລກ ເຊິ່ງປັດຈຸບັນມີປະເທດສະມາຊິກທັງໝົດ 120 ປະເທດ ແລະ 17 ປະເທດສັງເກດການ.


text:
ໃນວັນທີ 24 ມັງກອນ 2022 ທີ່ຫໍວັດທະນະທຳແຫ່ງຊາດ ນະ ຄອນຫລວງວຽງຈັນ, ໄດ້ມີກອງປະຊຸມ ສະຫລຸບວຽກງານຈັດຕັ້ງ 5 ປີ (2016-2020) ແລະ ຜັນຂະຫຍາຍເນື້ອໃນມະຕິກອງປະ ຊຸມວຽກງານຈັດຕັ້ງທົ່ວປະເທດ ຄັ້ງທີ XI ພາຍໃຕ້ການເປັນປະ ທານຂອງ ທ່ານ ນາງ ສວນສະ ຫວັນ ວິຍະເກດ ລັດຖະມົນຕີ ກະຊວງຖະແຫລງຂ່າວ, ວັດທະ ນະທຳ ແລະ ທ່ອງທ່ຽວ (ຖວທ) ແລະ ໃຫ້ກຽດເຂົ້າຮ່ວມ ແລະ ໂອ້ລົມຂອງ ທ່ານ ນາງ ສີໃສ ລືເດດມູນສອນ ຫົວໜ້າຄະນະຈັດຕັ້ງສູນກາງພັກ, ມີບັນດາຫົວໜ້າກົມ-ຮອງກົມ, ພະນັກງານຫລັກແຫລ່ງອ້ອມຂ້າງກະຊວງ, ພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ.
ທ່ານ ນາງ ສວນສະຫວັນ ວິຍະເກດ ໄດ້ກ່າວວ່າ: ເພື່ອຍຶດໜັ້ນຜົນສຳເລັດ ແລະ ສົ່ງເສີມດ້ານດີໃນວຽກງານຈັດຕັ້ງ, ກໍ່ສ້າງພັກ- ພະນັກງານ ທີ່ຄະນະພັກກະຊວງຖະແຫລງຂ່າວ, ວັດທະນະທຳ ແລະ ທ່ອງທ່ຽວ ຍາດມາໄດ້ໃນໄລຍະຜ່ານມາ ແລະ ເພື່ອເປັນການຜັນຂະຫຍາຍວຽກງານຈັດຕັ້ງ, ກໍ່ສ້າງພັກ-ພະນັກງານ ເຂົ້າສູ່ການຈັດຕັ້ງປະຕິບັດຕົວຈິງ ຂອງຄະນະພັກກະຊວງ, ຄະນະໜ່ວຍພັກ, ສະມາຊິກພັກ, ພ້ອມທັງແກ້ໄຂບັນຫາທີ່ຍັງຄົງຄ້າງໃຫ້ໄດ້ຮັບຜົນດີ. ຂ້າພະເຈົ້າ ຂໍເນັ້ນບາງດ້ານ ເພື່ອໃຫ້ບັນດາສະຫາຍເອົາໃຈໃສ່ໃນວຽກງານດັ່ງກ່າວບາງຈຸດ ເປັນຕົ້ນແມ່ນ ການກໍ່ສ້າງພັກດ້ານການເມືອງ-ແນວຄິດ ຄະນະພັກກະຊວງ, ຄະນະໜ່ວຍພັກ, ສະມາຊິກພັກທຸກສະຫາຍ ຕ້ອງເປັນແບບຢ່າງນຳໜ້າໃນການຄົ້ນຄວ້າເຊື່ອມຊຶມແນວທາງນະ ໂຍບາຍຂອງພັກ, ກົດໝາຍຂອງລັດ; ເປັນເຈົ້າການເຂົ້າຮ່ວມເຊື່ອມຊຶມດ້ວຍຄວາມຮັບ ຜິດຊອບສູງ; ກໍ່ສ້າງພັກດ້ານການຈັດຕັ້ງ ຕ້ອງເອົາໃຈໃສ່ປະຕິບັດຕາມກົດລະບຽບພັກ, ມະຕິ, ຄຳສັ່ງ ຂອງພັກຢ່າງເຂັ້ມງວດ ກວດກາຄືນຄຸນນະພາບຂອງສະມາຊິກພັກທີ່ມີຢູ່ໃນປັດຈຸບັນ; ກໍ່ສ້າງພັກດ້ານແບບແຜນນຳພາ ຄະນະພັກແຕ່ລະຂັ້ນ ຕ້ອງໄດ້ກວດຄືນແບບແຜນວິທີນຳພາຂອງຕົນ ໃນໄລຍະຜ່ານມາຖືກ ຕ້ອງຕາມຫລັກການ, ລະບຽບການຂອງພັກ, ການນໍາພາຕ້ອງປະຕິບັດຕາມຫລັກການລວມສູນປະ ຊາທິປະໄຕຢ່າງເຂັ້ມງວດ; ວຽກງານພະນັກງານເອົາໃຈໃສ່ ຂຶ້ນແຜນກຳນົດພະນັກງານນຳ ພາ-ຄຸ້ມຄອງ, ແຜນບຳລຸງ-ສ້າງພະນັກງານ; ການສັບຊ້ອນຈັດ ວາງການບຳລຸງສ້າງພະນັກງານ ຕ້ອງຕິດພັນກັບແຜນກຳ ນົດພະນັກງານ.
ໃນໂອກາດດັ່ງກ່າວ, ທ່ານ ນາງ ສີໃສ ລືເດດມູນສອນ ໄດ້ເນັ້ນໜັກບາງບັນຫາວ່າ: ຄະນະພັກ-ຄະນະນຳຂອງກະຊວງ ຖວທ ຈະຕ້ອງໄດ້ສືບຕໍ່ບຸກບືນຜ່ານຜ່າອຸປະສັກຄວາມຫຍຸ້ງຍາກ, ຍົກສູງຂີດຄວາມສາມາດໃນການນຳພາຢ່າງປະດິດສ້າງ ແລະ ສ້າງຄວາມເປັນເອກະພາບສູງ ຂອງຄະນະພັກ ສະ ມາຊິກພັກ-ພະນັກງານ ໃນການປະຕິບັດໜ້າທີ່ວຽກງານ 5 ປີຕໍ່ໜ້າ, ເຊິ່ງປັດໄຈສໍາຄັນ ໃນການປະຕິບັດນັ້ນ ແມ່ນສ້າງໃຫ້ໄດ້ສະມາຊິກພັກທີ່ມີຄຸນທາດການເມືອງແໜ້ນ ຄຸນສົມບັດສິນທຳປະຕິວັດ, ມີຄວາມຮູ້ດ້ານວິຊາ ການ, ມີຄວາມສາມາດໃນການປະຕິບັດໜ້າທີ່ວຽກງານ ທີ່ໄດ້ຮັບການມອບໝາຍໃຫ້ມີຜົນ ສຳ ເລັດ. ພ້ອມນີ້, ຄະນະພັກ-ຄະນະນຳ ທຸກຂັ້ນຂອງຖະຊວງ ຖວທ ຕ້ອງເອົາໃຈ່ໃສ່ຕໍ່ວຽກງານກໍ່ສ້າງພັກພະນັກງານ ແລະ ການປັບປຸງກົງຈັກການຈັດຕັ້ງ ແລະ ຖືວຽກເຫລົ່ານີ້ ເປັນວຽກອັນສຳຄັນຕົ້ນ ຕໍ; ກ່ຽວກັບວຽກງານກໍ່ສ້າງພັກ ຄະນະພັກຕ້ອງມີແບບແຜນໃນການນຳພາທີ່ຖືກຕ້ອງ, ໂດຍເລີ່ມຈາກການເຄົາລົບ ແລະ ປະຕິບັດເຂັ້ມງວດບັນດາຫລັກການພື້ນ ຖານຂອງພັກ ທີ່ກຳນົດໃນກົດລະບຽບຂອງພັກສະໄໝທີ XI; ເອົາໃຈໃສ່ນຳພາສະມາຊິກພັກເຄື່ອນໄຫວຕາມສິດ ແລະ ໜ້າທີ່ທີ່ໄດ້ກຳນົດໃນກົດລະບຽບພັກສະໄໝທີ XI ໃຫ້ເຂັ້ມງວດໃຫ້ທົ່ວເຖິງ ແລະ ເປັນປົກກະຕິ; ຄະນະ ພັກຕ້ອງຊີ້ນຳ-ນຳພາການສ້າງຮາກຖານພັກ-ສະມາ ຊິກພັກໃຫ້ປອດໃສເຂັ້ມແຂງ ແລະ ໜັກແໜ້ນທາງດ້ານການເມືອງ, ດ້ານແນວຄິດ, ດ້ານການຈັດຕັ້ງ ແລະ ແບບແຜນນຳພາຂອງໜ່ວຍພັກ.
ຂ່າວ: ສົມຫວັງ
ພາບ: ເກດສະໜາ


text:
ອີງຕາມການຈັດອັນດັບມະຫາເສດຖີຂອງ Forbes ໃນເວລາສັ້ນໆ, ວັນທີ 7 ທັນວາ, ມະຫາເສດຖີ Elon Musk ຫຼຸດລົງມາຢູ່ອັນດັບສອງ, ຖັດຈາກຄອບຄົວເສດຖີຫລູຫລາຂອງຝຣັ່ງ Bernard Arnault & Gia. ມະຫາເສດຖີ Elon Musk, ຊີອີໂອຂອງ Tesla ແລະ SpaceX, ແລະເຈົ້າຂອງໃຫມ່ຂອງເຄືອຂ່າຍສັງຄົມ Twitter, ແມ່ນຢູ່ໃນ verge ຂອງການສູນເສຍຕໍາແຫນ່ງເປັນບຸກຄົນທີ່ຮັ່ງມີທີ່ສຸດໃນໂລກ, ຢ່າງຫນ້ອຍອີງຕາມມາດຕະການທີ່ຖືກນໍາໃຊ້ຢ່າງກວ້າງຂວາງໂດຍປະຊາຊົນຈໍານວນຫຼາຍທີ່ຮູ້ຈັກ. ໂດຍສະເພາະ, ອີງຕາມການ CNN, ໃນເວລາສັ້ນໆໃນວັນທີ 7 ທັນວາ, ມະຫາເສດຖີ Elon Musk ໄດ້ຫຼຸດລົງເປັນອັນດັບສອງຂອງບັນຊີລາຍຊື່ “Real-Time Billionaires” ຂອງວາລະສານ Forbes, ຮອງຈາກເສດຖີອຸດສາຫະກໍາຄົນອັບເດດ: Bernard Arnault, CEO ຂອງຍີ່ຫໍ້ຊັ້ນນໍາຂອງຝຣັ່ງ LVMH, ຄວາມຫລູຫລາ. ຜູ້ຜະລິດສິນຄ້າ Louis Vuitton ແລະ Hennessy. ມາຮອດຕອນເຊົ້າວັນທີ…
Author Archives: Sang
ຜູ້ພິພາກສາສະຫະລັດຄົນນຶ່ງໄດ້ຍົກຟ້ອງຄະດີຕໍ່ເຈົ້າຊາຍ Saudi Crown Mohammed bin Salman ກ່ຽວກັບການຄາດຕະກຳນັກຂ່າວ Jamal Khashoggi, ໂດຍກ່າວວ່າລາວມີພູມຕ້ານທານ.ຜູ້ພິພາກສາ John Bates ຍອມຮັບຕໍາແໜ່ງຂອງລັດຖະບານສະຫະລັດວ່າ ມົງກຸດລາຊະກຸມມານ Mohammed, ຜູ້ທີ່ຖືກແຕ່ງຕັ້ງເປັນນາຍົກລັດຖະມົນຕີ Saudi Arabia ໃນເດືອນກັນຍາ, ມີຄວາມຕ້ານທານຢູ່ໃນສານຂອງສະຫະລັດໃນຖານະເປັນປະມຸກລັດພາຍນອກ, AFP ລາຍງານ. ສານກ່າວວ່າ “ການຮ້ອງຂໍຕໍ່ຕ້ານ (ມົງກຸດ) bin Salman ຈະຖືກຍົກຟ້ອງໂດຍອີງໃສ່ຄວາມຕ້ານທານຂອງປະມຸກລັດ,” ສານກ່າວວ່າ. ຜູ້ພິພາກສາ Bates ຍອມຮັບວ່າ “ຄວາມບໍ່ຫມັ້ນຄົງ” ໃນການຕັດສິນໃຈ. ທ່ານອ້າງວ່າໄດ້ຮັບອິດທິພົນຈາກຄໍາແນະນໍາທີ່ຜ່ານມາຂອງການບໍລິຫານຂອງປະທານາທິບໍດີ Joe Biden ທີ່ມົງກຸດ Mohammed ຄວນໄດ້ຮັບການປ້ອງກັນ, ອີງຕາມການ Guardian. ການຕັດສິນໃຈຍົກເລີກຂໍ້ກ່າວຫານີ້ ມີທ່າວ່າຈະຢຸດຕິຄວາມພະຍາຍາມທີ່ຈະໃຫ້ມົງກຸດລາຊະກຸມມານຂອງ Saudi Arabia ຮັບຜິດຊອບໃນການສັງຫານນັກຂ່າວ Jamal Khashoggi ປີ 2018. ການຍົກເລີກການຟ້ອງຮ້ອງທາງແພ່ງຕໍ່ມົງກຸດລາຊະກຸມມານ Mohammed ແລະສອງຄົນທີ່ສະໜິດສະໜົມຂອງພຣະອົງ ໝາຍຄວາມວ່າກະສັດອາຣັບບີ…
The amendment will also prohibit insulting the president or government agencies and expressing opinions that are contrary to ideology. of the State of Indonesia.
Mr. Edward Omar Sharif Hiariej, Deputy Minister of Justice of Indonesia said that after many decades The anniversary of the establishment, the new Criminal Code is expected to be approved on December 15. He said, "We are proud to have a criminal code that is consistent with the values of IN. Indonesia.
The rules, if adopted, will apply to Indonesian citizens as well as foreigners. Thailand, business groups expressed concern about the possible damage to the image of Indonesia as Destinations for recreation and investment.
The bill was supported by many Muslim groups. A previous draft of the law was set to be passed in 2019 but sparked protests across the country.
At that time, tens of thousands of people protested against many laws, especially the law that held that is the regulation of morals and free speech, which they say will limit the freedom of citizens.
According to the latest draft of the law dated November 24, having sex outside of marriage can be punished by up to 1 year in prison. . While insulting the president, an offense that can be charged by The president only has a maximum age of three years.
ພູໄຟ Semeru ໃນແຂວງ Java ຕາເວັນອອກຂອງອິນໂດເນເຊຍ ໄດ້ລະເບີດຂຶ້ນ, ເຮັດໃຫ້ເຈົ້າໜ້າທີ່ຕ້ອງຍົກລະດັບການເຕືອນໄພຕໍ່ການເຄື່ອນໄຫວຂອງຕົນຂຶ້ນສູ່ລະດັບສູງສຸດ. ອົງການຫຼຸດຜ່ອນໄພພິບັດອິນໂດເນເຊຍ (BNPB) ໃຫ້ຮູ້ວ່າ: ພູເຂົາໄຟ Semeru, ຫ່າງຈາກນະຄອນຫຼວງ Jakarta ໄປທາງທິດຕາເວັນອອກປະມານ 640 ກິໂລແມັດ ໄດ້ລະເບີດຂຶ້ນໃນເວລາ 2:46 ໂມງເຊົ້າຂອງມື້ນີ້. Mount Semeru ມີຄວາມສູງ 3,676 ແມັດ, ເປັນພູທີ່ສູງທີ່ສຸດໃນເກາະ Java. ສູນຫຼຸດຜ່ອນຄວາມສ່ຽງຈາກພູໄຟແລະທໍລະນີສາດອິນໂດເນເຊຍ (PVMBG) ໄດ້ຍົກລະດັບການເຕືອນໄພການເຄື່ອນໄຫວຂອງ Semeru volcanic ຈາກລະດັບ 3 ເປັນລະດັບສູງສຸດ 4. PVMBG ໂຄສົກ Hendra Gunawan ກ່າວວ່ານີ້ສະແດງໃຫ້ເຫັນເຖິງໄພອັນຕະລາຍທີ່ໄພຂົ່ມຂູ່ຕໍ່ການຕັ້ງຖິ່ນຖານຂອງມະນຸດແລະກິດຈະກໍາຂອງພູເຂົາໄຟໄດ້ເພີ່ມຂຶ້ນ. ຊາວບ້ານໄດ້ຖືກເຕືອນບໍ່ໃຫ້ດໍາເນີນກິດຈະກໍາໃດໆພາຍໃນ 8 ກິໂລແມັດຂອງສູນກາງຂອງການລະເບີດ Semeru. ເຈົ້າໜ້າທີ່ທ້ອງຖິ່ນ Thoriqul Haq ກ່າວວ່າ ຂະບວນການອົບພະຍົບປະຊາຊົນທີ່ອາໄສຢູ່ໃກ້ພູໄຟໄດ້ເລີ່ມຕົ້ນແລ້ວ. ອາສາສະໝັກທ້ອງຖິ່ນ Bayu Deny Alfianto ກ່າວວ່າ…
ປະທານາທິບໍດີ ຝຣັ່ງ ທ່ານ Macron ໄດ້ໄປຮອດກຸງວໍຊິງຕັນ, ຢ້ຽມຢາມສໍານັກງານໃຫຍ່ຂອງອົງການອະວະກາດສະຫະລັດ (NASA) ແລະກິນເຂົ້າແລງກັບປະທານາທິບໍດີສະຫະລັດ ທ່ານ Joe Biden. ວັນທີ 1 ທັນວານີ້, ທ່ານ Macron ຈະເຂົ້າຮ່ວມພິທີຕ້ອນຮັບຢ່າງເປັນທາງການຢູ່ທຳນຽບຂາວ ແລະ ເລີ່ມຕົ້ນບັນດາເນື້ອໃນສຳຄັນຂອງການຢ້ຽມຢາມ. ເນັ້ນໜັກເຖິງຄວາມສາມັກຄີ ທ່ານ Macron ແມ່ນປະມຸກລັດຄົນທຳອິດທີ່ໄດ້ຮັບການຕ້ອນຮັບຈາກວໍຊິງຕັນ ໃນຖານະທີ່ເປັນສ່ວນໜຶ່ງຂອງການຢ້ຽມຢາມທາງລັດຖະກິດພາຍໃຕ້ການເປັນປະທານຂອງທ່ານ Biden. ຕາມໂຄງການຄາດຄະເນແລ້ວ, ປະທານາທິບໍດີຝຣັ່ງໄດ້ຮັບຄວາມເຄົາລົບນັບຖືດ້ວຍພິທີກຳທີ່ລະອຽດແລະສົມບູນທີ່ສຸດສຳລັບປະມຸກລັດ. ຈະມີການສນັບສນູນ 21 ປືນແບບດັ້ງເດີມ – ລາຍລະອຽດທີ່ໜັງສືພິມ New York Times ອະທິບາຍວ່າ ເປັນສັນຍານຂອງການຟື້ນຟູສາຍພົວພັນອັນຍາວນານ ແຕ່ບາງຄັ້ງກໍບໍ່ເໝາະສົມລະຫວ່າງສອງປະເທດ. ອຳນາດການປົກຄອງຝະລັ່ງ ແລະ ອາເມລິກາ ໄດ້ເປີດເຜີຍບັນດາເນື້ອໃນການຕ້ອນຮັບທີ່ໄດ້ກ່າວມາກ່ອນນີ້, ໄດ້ປະກອບສ່ວນເນັ້ນໜັກເຖິງບັນດາເນື້ອໃນຂອງ “ຄວາມສາມັກຄີ” ໃນການພົບປະລະຫວ່າງການນຳສອງປະເທດ. ເຖິງວ່າສອງທ່ານໄດ້ພົບປະຫຼາຍຄັ້ງຢູ່ນອກເຫດການຫຼາຍຝ່າຍກໍ່ຕາມ, ແຕ່ການພົບປະຄັ້ງນີ້ຍັງດຶງດູດຄວາມສົນໃຈເປັນພິເສດຈາກຫາງສຽງສາກົນ. ພຽງແຕ່ 1 ປີຜ່ານມາ, ຝຣັ່ງໄດ້ຮຽກຄືນເອກອັກຄະລັດຖະທູດຂອງຕົນປະຈຳອົດສະຕາລີ ແລະ ອາເມລິກາ ຫຼັງຈາກສອງປະເທດ ແລະ…
ພະສົງທັງ 4 ຢູ່ທີ່ວັດແຫ່ງໜຶ່ງໃນພາກກາງຂອງໄທ ຖືກຕຳຫຼວດນຳຕົວໄປບຳບັດ ພາຍຫຼັງທີ່ກວດພົບວ່າມີຢາເສບຕິດ. ເຈົ້າເມືອງບຸນເລີດ ເທບທິດາ ກ່າວໃນວັນທີ 29 ພະຈິກນີ້ວ່າ: “ພະສົງເຫຼົ່ານີ້ລວມທັງພຣະອະທິການບໍດີ ໄດ້ກວດຫາສານເສບຕິດ ພາຍຫຼັງກວດຢູ່ເມືອງ ບຶງຊຳພັນ, ແຂວງ ເພັດສະບູນ,” ເຈົ້າເມືອງ ບຸນເລີດ ເທບທິດາ ກ່າວໃນວັນທີ 29 ພະຈິກນີ້. ຕຳຣວດໄທ ບຸກເຂົ້າກວດຄົ້ນ ວັດດັ່ງກ່າວ ເປັນສ່ວນນຶ່ງ ໃນການປາບປາມ ຢາເສບຕິດ ຂອງແຂວງ ເພັດສະບູນ, ບັງຄັບໃຫ້ພະສົງ ທັງໝົດ ຢູ່ທີ່ນີ້ ກວດປັດສະວະ. ຈາກນັ້ນ, ພຣະສົງ 4 ອົງ ໄດ້ຖືກສົ່ງໄປສູນບຳບັດຟື້ນຟູຢາເສບຕິດ ແລະຖືກບັງຄັບໃຫ້ກັບຄືນສູ່ໂລກ, ເຮັດໃຫ້ວັດທີ່ຫວ່າງເປົ່າ. ທ່ານ ທິບພະໄທ ກ່າວຕື່ມວ່າ: “ວັດນີ້ບໍ່ມີພຣະສົງເຫຼືອຢູ່ ແລະຊາວບ້ານໃກ້ຄຽງຢ້ານວ່າ ອັນນີ້ຈະກີດກັນບໍ່ໃຫ້ມີການຖວາຍເຄື່ອງບູຊາ,” ທ່ານ Thitapthai ກ່າວຕື່ມວ່າ, ຍັງມີພຣະສົງອົງອື່ນໆ ໄດ້ຖືກເຊີນໄປວັດ ເພື່ອໃຫ້ຊາວບ້ານສືບຕໍ່ເຮັດພິທີທາງສາດສະໜາ. ໃນເດືອນພະຈິກ, ພຣະສົງ…
Stewart Rhodes, ຜູ້ກໍ່ຕັ້ງກຸ່ມ Oath Keepers ຂວາໄກ, ໄດ້ຖືກຕັດສິນລົງໂທດໃນຂໍ້ຫາຊັກຈູງເພື່ອສັ່ງໃຫ້ສະມາຊິກໃນການປະທ້ວງຢູ່ Capitol Hill ໃນວັນທີ 6 ມັງກອນ 2021. Rhodes ອາຍຸ 57 ປີ, ທະຫານຜ່ານເສິກ, ຮຽນຈົບໂຮງຮຽນກົດໝາຍ Yale, ແລະສະມາຊິກ 4 ຄົນຂອງກຸ່ມຖືກກ່າວຫາວ່າວາງແຜນກະບົດປະກອບອາວຸດເພື່ອປ່ຽນຜົນການເລືອກຕັ້ງປະທານາທິບໍດີເດືອນພະຈິກ 2020 ຫຼັງຈາກຜູ້ສະໝັກຈາກພັກເດໂມແຄຣັດ ທ່ານ Joe Biden ໄດ້ເອົາຊະນະຄູ່ແຂ່ງຈາກພັກຣີພັບບລີກັນ ທ່ານ Donald Trump. ກັບໄຊຊະນະສຸດທ້າຍ. Kelly Meggs, ສະມາຊິກອີກຄົນນຶ່ງຂອງກຸ່ມ, ຖືກພົບເຫັນວ່າມີຄວາມຜິດໃນອາຊະຍາກຳດຽວກັນກັບ Rhodes, ໃນຂະນະທີ່ຜູ້ສົມຮູ້ຮ່ວມຄິດອີກ 3 ຄົນໄດ້ໃຫ້ພົ້ນຈາກຂໍ້ຫາດຽວກັນ, ເຊິ່ງມີໂທດຈຳຄຸກເຖິງ 20 ປີ. ໃນລະຫວ່າງການທົດລອງ, ກະຊວງຍຸຕິທໍາກ່າວວ່າ Rhodes ແລະ Oath Keepers “ວາງແຜນການກະບົດປະກອບອາວຸດສົມຮູ້ຮ່ວມຄິດກັບລັດຖະບານສະຫະລັດໂດຍກໍາລັງ”. ໄອຍະການໄດ້ສະແດງວິດີໂອຂອງການໂຈມຕີ, ເຊິ່ງສະມາຊິກ Oath Keepers…
ວັນທີ 28 ພະຈິກນີ້, ພູເຂົາໄຟ Mauna Loa ຂອງລັດ Hawaii, ເປັນພູເຂົາໄຟທີ່ມີການເຄື່ອນໄຫວໃຫຍ່ທີ່ສຸດຂອງໂລກໃນມື້ນີ້, ໄດ້ລະເບີດຂຶ້ນເປັນເທື່ອທຳອິດໃນຮອບ 40 ປີ. ອີງຕາມການສໍາຫຼວດທໍລະນີວິທະຍາຂອງສະຫະລັດ (USGS), ການລະເບີດໄດ້ເລີ່ມຂຶ້ນໃນຄືນຂອງວັນທີ 27 ພະຈິກ, ໃນເບື້ອງຕົ້ນໄດ້ເກີດຂຶ້ນໃນປາກອຸບປະຖໍາ, ແລະ lava ຄ່ອຍໆໄຫຼອອກຈາກຮອຍແຕກທີ່ຕິດກັບປາກຂຸມຝັງດິນ. ຮູບພາບທາງອາກາດສະແດງໃຫ້ເຫັນລາວາສີແດງທີ່ຮ້ອນແຮງໄຫຼອອກຈາກອຸປະກອນ, ພົ່ນອາຍແກັສແລະຂີ້ເທົ່າທີ່ຂຶ້ນໄປໃນອາກາດ, ສ້າງໃຫ້ມີຄວັນໄຟແລະອາຍແກັສຢ່າງໃຫຍ່ຫຼວງໃນເກາະໃຫຍ່ຂອງ Hawaii. ອີງຕາມ USGS, ກິດຈະກໍາທາງທໍລະນີສາດໄດ້ເພີ່ມຂຶ້ນຢູ່ Mauna Loa ໃນຊຸມປີມໍ່ໆມານີ້. USGS ກ່າວວ່າ ການລະເບີດດັ່ງກ່າວແມ່ນເຫັນໄດ້ຫ່າງຈາກ 72 ກິໂລແມັດ, ຢູ່ໃນເມືອງ Kona ທາງຝັ່ງຕາເວັນຕົກຂອງເກາະໃຫຍ່ໃນລັດ Hawaii. ບໍ່ມີການເປັນໄພຂົ່ມຂູ່ຕໍ່ຜູ້ຄົນທີ່ອາໄສຢູ່ໃນເຂດໃກ້ຄຽງ Mauna Loa ເພາະວ່າ lava ຍັງຢູ່ເທິງພູໄຟ. ເຖິງຢ່າງໃດກໍຕາມ, USGS ໄດ້ກ່າວເຕືອນວ່າ, ສະຖານະການອາດຈະປ່ຽນແປງຢ່າງວ່ອງໄວ “ອີງຕາມເຫດການທີ່ຜ່ານມາ”. ເຈົ້າໜ້າທີ່ທ້ອງຖິ່ນໄດ້ເຕືອນວ່າ ແກັສແລະຂີ້ເທົ່າທີ່ມາຈາກການລະເບີດຄັ້ງນີ້ສາມາດບັນຈຸລົງສູ່ພື້ນທີ່ຢູ່ອາໄສບາງແຫ່ງ ແລະເປັນອັນຕະລາຍຕໍ່ສຸຂະພາບຂອງມະນຸດ. ປະຈຸບັນ,…
ຢູ່ຈີນ, ຄວາມບໍ່ພໍໃຈຕໍ່ມາດຕະການປ້ອງກັນການແຜ່ລະບາດຂອງພະຍາດໂຄວິດ-19 ຢ່າງເຂັ້ມງວດຍັງສືບຕໍ່ແຜ່ລາມ. ການປະທ້ວງຫຼາຍຄັ້ງໄດ້ເກີດຂຶ້ນໃນຕອນກາງຄືນຂອງວັນເສົາແລະຕອນເຊົ້າວັນທີ 27 ພະຈິກ 2022 ຫຼັງຈາກໄຟໄໝ້ຕຶກອາຄານແຫ່ງໜຶ່ງໃນເມືອງ Urumqi ແຂວງ Xinjiang ເຮັດໃຫ້ 10 ຄົນເສຍຊີວິດ ແລະ 9 ຄົນບາດເຈັບ. AFP ໄດ້ອ້າງເຖິງແຫຼ່ງຂ່າວຂອງສື່ມວນຊົນຂອງຈີນທີ່ກ່າວວ່າການສືບສວນເບື້ອງຕົ້ນສະແດງໃຫ້ເຫັນວ່າໄຟໄດ້ເລີ່ມຂຶ້ນຢູ່ໃນອາພາດເມັນໃນຊັ້ນທີ 15 ແລະໄດ້ແຜ່ລາມໄປສູ່ຊັ້ນທີ 17 ຂອງອາຄານທີ່ຢູ່ອາໄສ, ເຊິ່ງຕັ້ງຢູ່ໃນເຂດທີ່ມີຄວາມສ່ຽງຕໍ່ການຕິດເຊື້ອໂຄວິດຕ່ໍາ, ນັ້ນແມ່ນ, ບໍ່ໄດ້ສະກັດກັ້ນ. ແນວໃດກໍ່ຕາມ, ອີງຕາມການປະຈັກພະຍານຕໍ່ BBC, ເຈົ້າຂອງອາຄານແມ່ນ “ອະນຸຍາດໃຫ້ອອກໄປໃນເວລາສັ້ນໆຂອງມື້, ແລະການເຂົ້າໄດ້ຖືກຄວບຄຸມຢ່າງເຂັ້ມງວດໂດຍອໍານາດການປົກຄອງທ້ອງຖິ່ນ. » ການສາທິດຄວາມສາມັກຄີກັບປະຊາຊົນ Urumqi ຮູບພາບວິດີໂອໃນສື່ສັງຄົມສະແດງໃຫ້ເຫັນລົດດັບເພີງລໍຖ້າຄົນງານເອົາສິ່ງກີດຂວາງອ້ອມອາຄານເພື່ອເປີດການເຂົ້າເຖິງບ່ອນເກີດເຫດ. ມື້ວານນີ້, ເປັນຄັ້ງທຳອິດ, ນັກສຶກສາຈີນຢູ່ມະຫາວິທະຍາໄລຫຼາຍແຫ່ງເລີ່ມປະທ້ວງຕໍ່ນະໂຍບາຍຄວາມປອດໄພດ້ານການລະບາດຂອງພະຍາດ “ຫຼາຍເກີນໄປ”. ຈາກປັກກິ່ງ, ນັກຂ່າວ Stephane Lagarde ລາຍງານວ່າ: “ຈົ່ງມີຊີວິດຢູ່ເຢັນເປັນສຸກ, ຂໍໃຫ້ຜູ້ຕາຍໄປຢູ່ໃນຄວາມສະຫງົບ! », ນີ້ແມ່ນຄໍາຂວັນຂອງນັກສຶກສາຂອງສະຖາບັນຂໍ້ມູນຂ່າວສານແລະການສື່ສານ Nanjing. ການສະແດງຄວາມເສົ້າສະຫຼົດໃຈດັ່ງກ່າວໄດ້ຈັດຂຶ້ນທີ່ເມືອງ Xi’an ຫຼືຄືກັບເມືອງ Wuhan ບ່ອນທີ່ນັກສຶກສາຈາກມະຫາວິທະຍາໄລເທັກໂນໂລຍີໃນນະຄອນຫຼວງ…
ແຜນການຫຼຸດລາຄາອາຍແກສທຳມະຊາດໄດ້ສິ້ນສຸດລົງ ຫຼັງຈາກບັນດາລັດຖະມົນຕີພະລັງງານ EU ບໍ່ສາມາດບັນລຸຂໍ້ຕົກລົງໃນວັນທີ 24 ພະຈິກນີ້ ໃນບັນດາການແບ່ງແຍກຢ່າງເລິກເຊິ່ງ. ແນວໃດກໍດີ, ທ່ານ Jozef Sikela ລັດຖະມົນຕີອຸດສາຫະກຳເຊັກກ່າວວ່າ ບັນດາລັດຖະມົນຕີໄດ້ພະຍາຍາມຜ່ານ “ມາດຕະການສຳຄັນອື່ນໆ” ລວມທັງການຊື້ອາຍແກັສຮ່ວມ, ເລັ່ງລັດການອອກໃບອະນຸຍາດໃຫ້ພະລັງງານທົດແທນ. ທ່ານ Sikela ຍັງໄດ້ເປີດເຜີຍວ່າ ບັນດາລັດຖະມົນຕີຈະພົບປະກັນອີກໃນເດືອນທັນວາ ເພື່ອພະຍາຍາມຊອກຫາຄວາມແຕກຕ່າງລະຫວ່າງພວກເຂົາເຈົ້າ. ໃນຕົ້ນອາທິດນີ້, ຄະນະກໍາມະການເອີຣົບ (EC) ໄດ້ອອກຖະແຫຼງການກ່ຽວກັບ “ເພດານລາຄາທີ່ປອດໄພ” ສໍາລັບລາຄາອາຍແກັສທີ່ກໍານົດຢູ່ທີ່ 275 ເອີໂຣ, ຫຼື 283 ໂດລາຕໍ່ເມກາວັດ. EC ຍັງມີແຜນທີ່ຈະຜູກມັດລາຄາຂອງສັນຍາອະນາຄົດອາຍແກັສເອີຣົບເປັນຕົວເລກກັບລາຄາອາຍແກັສທໍາມະຊາດແຫຼວໃນຕະຫຼາດຈຸດ. “ເພດານຄວາມປອດໄພ” ຈະຖືກເປີດໃຊ້ໂດຍອັດຕະໂນມັດ, ເມື່ອ “ລາຄາການຊໍາລະຂອງ TTF ຂອງເດືອນທີ່ຜ່ານມາເກີນ 275 ເອີໂຣໃນສອງອາທິດ”; ແລະອັນທີສອງ, ເມື່ອ “ລາຄາ TTF ແມ່ນ 58 ເອີໂຣຂ້າງເທິງລາຄາອ້າງອິງ LNG ສໍາລັບ 10 ມື້ການຊື້ຂາຍຕິດຕໍ່ກັນພາຍໃນສອງອາທິດ”. ໃນຕົ້ນປີນີ້, ນາຍົກລັດຖະມົນຕີອີຕາລີ,…


text:
ລມຕ ກະຊວງ ປກສ ຕ້ອນຮັບສະຫະພັນຕຳຫຼວດອົດສະຕຣາລີ ປະຈຳລາວ
ພົນໂທ ວິໄລ ຫຼ້າຄຳຟອງ ລັດຖະມົນຕີກະຊວງປ້ອງກັນຄວາມສະຫງົບ ພ້ອມຄະນະ, ໄດ້ຕ້ອນຮັບການພົບປະຢ້ຽມຢາມຂອງ ພົນໂທ ນ້ຽວ ເກເກີ້ນ ຮອງຫົວໜ້າກອງບັນຊາການທີ່ປຶກສາສະຫະພັນຕຳຫຼວດອົດສະຕຣາລີ ປະຈຳ ສປປ ລາວ ພ້ອມດ້ວຍຄະນະ ໃນວັນທີ 17 ກໍລະກົດ 2019 ນີ້ ຢູ່ທີ່ກະຊວງປ້ອງກັນຄວາມສະຫງົບ.
ການພົບປະໃນຄັ້ງນີ້ ທັງສອງຝ່າຍໄດ້ປຶກສາຫາລືກັນທາງດ້ານວຽກງານສະກັດກັ້ນ ແລະ ຕ້ານຢາເສບ, ອາດຊະຍາກຳຂ້າມຊາດ, ການຄ້າມະນຸດ, ການລ່ວງລະເມີດທາງເພດຕໍ່ເດັກ ແລະ ບັນຫາອື່ນໆ ພ້ອມທັງການຮ່ວມມືກັບພາກສ່ວນທີ່ກ່ຽວຂ້ອງຢູ່ທີ່ ແຂວງຫຼວງພະບາງຂອງລາວຕື່ມອີກ. ການພົບປະໃນຄັ້ງນີ້, ນອກຈາກເປັນການປຶກສາຫາລືຮ່ວມມືທາງດ້ານວຽກງານວິຊາສະເພາະແລ້ວ ຍັງເປັນການຮັດແໜ້ນຄວາມຮັກແພງສາມັກຄີມິດຕະພາບລະຫວ່າງສອງກຳລັງກໍ່ຄືສອງປະເທດລາວ-ອົດສະຕຣາລີ.


text:
ນະໂຍບາຍການພັດທະນາ ແບບຍືນຍົງ
ບໍລິສັດ ກຸ່ມຄຳໄພ ຊະນະ ຍຶດໝັ່ນໃນການດຳເນີນທຸລະກິດມີຄວາມໂປ່ງໄສ, ສາມາດກວດສອບໄດ້ ແລະ ມີຄວາມຮັບຜິດຊອບຕໍ່ສັງຄົມ ແລະ ສິ່ງແວດລ້ອມ. ຈຶ່ງເຮັດໃຫ້ມີນະໂຍບາຍເພື່ອແນວທາງໃນການປະຕິບັດງານໃຫ້ທຸລະກິດມີການເຕີບໃຫຍ່ ຄວບຄູ່ໄປກັບການພັດທະນາສັງຄົມ ແລະ ສິ່ງແວດລ້ອມແບບຍືນຍົງດັ່ງນີ້:
1. ມີການບໍລິຫານຈັດການ, ການວາງແຜນ ແລະ ເສຍພາສີອາກອນຕາມແນວທາງທີ່ກົດໝາຍກຳນົດຢ່າງຖືກຕ້ອງ.
2. ມີສຶກສາ ແລະ ພິຈາລະນາເຖິງຜົນກະທົບກັບການລົງທຶນຕ່າງໆຂອງ ບໍລິສັດ ເພື່ອໃຫ້ການລົງທຶນນັ້ນມີຄວາມສອດຄ່ອງກັບກົນລະຍຸດຂອງ ອົງກອນ ແລະ ຖືກຕ້ອງຕາມລະບຽບກົດໝາຍ.
3. ມີການກຳນົດຜູ້ຮັບຜິດຊອບໃນການຕິດຕໍ່ປະສານງານກັບໜ່ວຍງານຂອງລັດຖະບານເພື່ອໃຫ້ດຳເນີນງານເປັນໄປຢ່າງຖືກຕ້ອງ ແລະ ລົດຄວາມສ່ຽງທີ່ອາດຈະເກີດຂຶ້ນໃນການລົງທຶນ.
4. ມີການໃຫ້ຄວາມຮູ້ພະນັກງານເພື່ອໃຫ້ສາມາດປະຕິບັດງານໄດ້ຢ່າງຖືກຕ້ອງຕາມກົດໝາຍ.


text:
ກ່າວຄຳເຫັນທີ່ພິທີມອບ-ຮັບ, ທ່ານ ພົງສະຫວັດ ເສນາພວນ ປະທານກຸ່ມບໍລິສັດພົງຊັບທະວີ ຈຳກັດຜູ້ດຽວ ຢືນຢັນວ່ານີ້ແມ່ນນ້ຳໃຈຈາກພະນັກງານທຸກຄົນໃນກຸ່ມບໍລິສັດ ດ້ວຍຄວາມປາດຖະໜາຢາກຮ່ວມແຮງຮ່ວມໃຈພ້ອມກັບພັກ, ລັດ ແລະປະຊາຊົນຫວຽດນາມ ໃນການຕໍ່ສູ້ປ້ອງກັນ, ຕ້ານພະຍາດໂຄວິດ-19. ກຸ່ມບໍລິສັດພົງຊັບທະວີ ຈຳກັດຜູ້ດຽວ ຫວັງວ່າຫວຽດນາມ ຈະຄວບຄຸມ ແລະຕ້ານພະຍາດໄດ້ຢ່າງວ່ອງໄວ ເພື່ອໃຫ້ຊີວິດການເປັນຢູ່ຂອງປະຊາຊົນກັບຄືນສູ່ສະພາບປົກກະຕິໂດຍໄວ.
ກ່າວຄຳເຫັນທີ່ພິທີ, ທ່ານ ຫງວຽນບ໊າຮຸ່ງ ເອກອັກຄະລັດຖະທູດຫວຽດນາມ ປະຈຳລາວ ໄດ້ສະແດງຄວາມຂອບໃຈຕໍ່ນ້ຳໃຈ ແລະການກະທໍາອັນສູງສົ່ງຂອງພະນັກງານກຸ່ມບໍລິສັດພົງຊັບທະວີ ຈຳກັດຜູ້ດຽວໝົດທຸກຄົນ. ທ່ານເອກອັກຄະລັດຖະທູດ ໃຫ້ຮູ້ວ່າເຖິງວ່າປະຊາຊົນ ແລະປະເທດລາວ ຍັງປະສົບກັບຄວາມຫຍຸ້ງຍາກຫຼາຍຢ່າງກໍ່ຕາມ, ແຕ່ໃນຊຸມວັນຜ່ານມາ, ບັນດາອົງການ, ຫົວໜ່ວຍ ແລະບັນດາວິສາຫະກິດຂອງລາວ ກໍ່ໄດ້ສະໜັບສະໜູນ ແລະປະກອບສ່ວນເຂົ້າໃນການຕໍ່ສູ້ປ້ອງກັນ, ຕ້ານພະຍາດໂຄວິດ-19 ຂອງລັດຖະບານ ແລະປະຊາຊົນຫວຽດນາມ. ນີ້ແມ່ນການສະແດງໃຫ້ເຫັນຢ່າງຈະແຈ້ງກ່ຽວກັບສາຍພົວພັນມິດຕະພາບທີ່ຍິ່ງໃຫຍ່, ຄວາມສາມັກຄີແບບພິເສດ ແລະການຮ່ວມມືຮອບດ້ານລະຫວ່າງຫວຽດນາມ-ລາວ.
la.qdnd.vn


text:
ໃນວັນທີ 30 ຕຸລາ 2019 ທີ່ນະຄອນຫຼວງວຽງຈັນ, ທະນາຄານພັດທະນາອາຊີ ຫຼື ເອດີບີ ໄດ້ລົງນາມສັນຍາປ່ອຍເງິນກູ້ໃຫ້ແກ່ລັດຖະບານ ແຫ່ງ ສປປ ລາວ ລວມມູນຄ່າທັງໝົດ 140 ລ້ານໂດລາ; ຕາງໜ້າລັດຖະບານ ສປປ ລາວ ໂດຍ ທ່ານ ບຸນໂຈມ ອຸບົນປະເສີດ ຮອງລັດຖະມົນຕີກະຊວງການເງິນ ກັບ ທ່ານ ຢາຊູຊິ ເນກິຊິ ຜູ້ຕາງໜ້າທະນາຄານພັດທະນາອາຊີ ປະຈຳ ສປປ ລາວ; ມີທ່ານຮອງລັດຖະມົນຕີ ກະຊວງກະສິກຳ ແລະ ປ່າໄມ້, ທ່ານຮອງລັດຖະມົນຕີ ກະຊວງສຶກສາທິການ ແລະ ກີລາ, ຜູ້ຕາງໜ້າກະຊວງແຜນການ ແລະ ການລົງທຶນ, ທ່ານຮອງເຈົ້າແຂວງຫົວພັນ, ແຂວງຫຼວງພະບາງ, ແຂວງໄຊຍະບູລີ, ແຂວງຊຽງຂວາງ, ພ້ອມດ້ວຍຄະນະກົມທີ່ກ່ຽວຂ້ອງເຂົ້າຮ່ວມ.
ການສະໜອງເງິນກູ້ 3 ໂຄງການ ລວມມູນຄ່າທັງໝົດ 140 ລ້ານໂດລາສະຫະລັດ ຂອງທະນາຄານພັດທະນາອາຊີໃຫ້ລັດຖະບານ ສປປ ລາວ ເພື່ອສ້າງ ຄວາມເຂັ້ມແຂງດ້ານເສດຖະກິດ – ສັງຄົມໃຫ້ມີການເຕີບໂຕຢ່າງຕໍ່ເນື່ອງ, ຮັກສາສະພາບແວດລ້ອມແບບຍືນຍົງໄປຄຽງຄູ່ກັບການລຶບລ້າງຄວາມທຸກຍາກ
ໂດຍສະເພາະແມ່ນໂຄງການພັດທະນາຂະແໜງກະສິກຳ ມູນຄ່າ 45 ລ້ານໂດລາສະຫະລັດ ເປັນການສ້າງຄວາມເຂັ້ມແຂງໃຫ້ລະບົບຊົນລະປະທານ, ເສັ້ນທາງໃນຊົນນະບົດ ແລະ ເງື່ອນໄຂດ້ານໂພຊະນາການ, ເຂົ້າເຖິງຕະຫຼາດກະສິກຳ, ຊ່ວຍໃຫ້ມີລາຍຮັບເພີ່ມ, ປັບປຸງຄຸນນະພາບຊີວິດການເປັນຢູ່ຂອງປະຊາຊົນໃນ 4 ແຂວງພາກເໜືອຂອງລາວ ເຊັ່ນ: ແຂວງຫົວພັນ, ແຂວງຫຼວງພະບາງ, ແຂວງໄຊຍະບູລີ ແລະ ແຂວງຊຽງຂວາງ.
ສຳລັບໂຄງການພັດທະນາຂະແໜງສຶກສາ ຈຳນວນ 50 ລ້ານໂດລາສະຫະລັດ ເປັນການພັດທະນາຂະແໜງການສ້າງວຽກເຮັດງານທຳ, ຊ່ວຍຍົກລະດັບອັດຕາເຂົ້າຮຽນ, ປັບປຸງຄຸນນະພາບການສຶກສາໃນຂັ້ນມັດທະຍົມ, ຂັ້ນປະຖົມໃຫ້ແທດເໝາະກັບຄວາມຕ້ອງການທີ່ປ່ຽນແປງຂອງຕະຫຼາດແຮງງານ.
ສຳລັບໂຄງການຄຸ້ມຄອງການເງິນພາກລັດ ມູນຄ່າ 45 ລ້ານໂດລາສະຫະລັດ ຈະຊ່ວຍລັດຖະບານປັບປຸງການຄຸ້ມຄອງໜີ້ສິນພາກລັດ, ການຄຸ້ມຄອງປັບປຸງດ້ານພາສີ, ປັບປຸງການວາງແຜນງົບປະມານ ແລະ ການເງິນໄລຍະກາງ, ການສົ່ງເສີມການປົກຄອງ, ສ້າງຄວາມໜ້າເຊື່ອຖືທາງດ້ານການເງິນ. ທັງໝົດນີ້ແມ່ນສອດຄ່ອງກັບການສະໜັບສະໜູນຂອງ ເອດີບີ ໃນການປັບປຸງໃນໄລຍະຍາວທີ່ເປັນບຸລິມະສິດຂອງລັດຖະບານ.


text:
ພິທີຈັດຕັ້ງເຊື່ອມຊຶມມະຕິກອງປະຊຸມຄົບຄະນະບໍລິຫານງານສູນກາງສະຫະພັນແມ່ຍິງລາວຄັ້ງທີ່ VI ສະໄໝທີ່ VII ແລະມະຕິກອງປະຊຸມຜູ້ແທນແມ່ຍິງທົ່ວກອງທັບຄັ້ງທີ່ VIII ຂອງສອງອົງການສານທະຫານພາກເໜືອ – ອົງການໄອຍະການທະຫານພາກເໜືອໄດ້ຈັດຂື້ນໃນວັນທີ່ 25 ກຸມພາ 2021 ນີ້. ທີ່ສະໂມສອນຂອງສານທະຫານພາກເໜືອ ໂດຍການເປັນປະທານ ພັນເອກ ວັນສີເຟືອງ ຄະນະພັກຮາກຖານສານທະຫານຂັ້ນສູງ ເລຂາໜ່ວຍພັກ ຫົວໜ້າສານທະຫານພາກເໜືອແຂວງຫຼວງພະບາງ ເປັນກຽດເຂົ້າຮ່ວມໃນພິທີມີ ສະຫາຍ ພັນໂທ ຈັນທະຄອນ ອາດສະໝຸດ ຫົວໜ້າພະແນກຊາວໜຸ່ມຫ້ອງການເມືອງກົມໃຫ່ຍການເມືອງກອງທັບ, ມີ ພັນໂທ ນາງ ປາ ວົງສະແຫວງ ຫົວໜ້າພະແນກສະຫະພັນແມ່ຍິງຫ້ອງການເມືອງກົມໃຫ່ຍການເມືອງກອງທັບ, ມີຄະນະພັກ – ຄະນະບັນຊາຕະຫຼອດຮອດຊາວໜຸ່ມ – ແມ່ຍິງທັງສອງອົງການເຂົ້າຮ່ວມ.
ໃນພິທີ ຮ້ອຍເອກ ນາງ ອໍາໄພ ພົມມະຈັກ ຕາງໜ້າໜ່ວຍສະຫະພັນແມ່ຍິງອົງການໄອຍະການທະຫານພາກເໜືອ – ສານທະຫານພາກເໜືອ ໄດ້ຜ່ານບົດລາຍງານການເຄື່ອນໄຫວວຽກງານຂອງໜ່ວຍສະຫະພັນແມ່ຍິງສອງອົງການໃນໄລຍະ 1 ປີຜ່ານມາ ແລະ ທິດທາງແຜນການ ປີ 2021. ເຊິ່ງໃນນີ້ໜ່ວຍສະຫະພັນແມ່ຍິງອົງການໄອຍະການທະຫານພາກເໜືອ – ສານທະຫານພາກເໜືອແມ່ນຂື້ນກັບໜ່ວຍສະຫະພັນແມ່ຍິງອົງການໄອຍະການທະຫານຂັ້ນສູງ ແລະ ສານທະຫານຂັ້ນສູງພາຍໃຕ້ການຊີ້ນໍາ – ນໍາພາຂອງຄະນະພັກ – ຄະນະບັນຊາປັດຈຸບັນພາຍໃນໜ່ວຍມີສະມາຊິກທັງໝົດ 15 ສະຫາຍ, ຄະນະໜ່ວຍ 6 ສະຫາຍ, ແບ່ງອອກເປັນ 2 ໜ່ວຍ, ມີສະມາຊິກພັກສົມບູນ 12 ສະຫາຍ, ສໍາຮອງ 1 ສະຫາຍ, ສະມາຊິກແມ່ຍິງທີ່ເປັນຊາວໜຸ່ມ 7 ສະຫາຍ, ແບ່ງຊັ້ນພັນຕີ 2 ສະຫາຍ, ຮ້ອຍເອກ 6 ສະຫາຍ, ຮ້ອຍໂທ 6 ສະຫາຍ, ວາທີ 1 ສະຫາຍ, ລະດັບວິຊາສະເພາະປະລິນຍາຕີ 7 ສະຫາຍ, ຊັ້ນສູງ 2 ສະຫາຍ, ຊັ້ນຕົ້ນ 6 ສະຫາຍ, ລະດັບວັດທະນະທໍາມໍປາຍ 12 ສະຫາຍ, ມໍຕົ້ນ 3 ສະຫາຍ. ຍາມໃດຄະນະໜ່ວຍສະຫະພັນແມ່ຍິງທັງສອງອົງການກໍ່ໄດ້ຖືສໍາຄັນໃນການສຶກສາອົບຮົມການເມືອງ – ນໍາພາແນວຄິດໃຫ້ເອື້ອຍນ້ອງສະມາຊິກພາຍໃນໜ່ວຍໃຫ້ມີຄວາມໜັກແໜ້ນທາງດ້ານຄຸນທາດການເມືອງຄຸນສົມບັດສິນທໍາປະຕິວັດເຊື່ອມຊຶມກໍາແໜ້ນໄດ້ແນວທາງຂອງພັກ – ກົດໝາຍຂອງລັດ, ຂໍ້ກໍານົດກົດລະບຽບຂອງກອງທັບ, ກົດລະບຽບຂອງແມ່ຍິງລາວວາງອອກໃຫ້ເຂັ້ມງວດ, ແລະ ພ້ອມເປັນເຈົ້າການເຂົ້າຮ່ວມຮໍາຮຽນມູນເຊື້ອຕ່າງໆ ກໍ່ຄືມູນເຊື້ອຂອງແມ່ຍິງລາວ 6 ຄັ້ງ, ເຂົ້າຮ່ວມເຊື່ອມຊຶມມະຕິ 12 ຄັ້ງ, ເຂົ້າຮ່ວມສ້າງຂະບວນການກິລາພາຍໃນກົມກອງ 2 ຄັ້ງ, ນອກນີ້ຄະນະໜ່ວຍສະຫະພັນຍິງອົງການໄອຍະການທະຫານພາກເໜືອ – ສານທະຫານພາກເໜືອ ຍັງໄດ້ປຸກລະດົມເອື້ອຍນ້ອງແມ່ຍິງໃຫ້ມີຄວາມອົດທົນດຸໝັ່ນປະຢັດມັດທະຍັດ, ຫິຍບປັກທັກແສ່ວ ແລະ ອື່ນໆ ເພື່ອສ້າງລາຍຮັບເຂົ້າຄອບຄົວໃຫ້ດີຂື້ນເທື່ອລະກ້າວໃນນີ້ພາຍໃນໜ່ວຍໄດ້ປູກພຶກຜັກຕ່າງໆ ຕາມລະດູການໄດ້ 1.159 ກິໂລ ແລະ ລ້ຽງໄກ່ແບບມອບເໝົາຜູ້ລະ 1 ໂຕຕໍ່ປີ. ຈາກນັ້ນ ສະຫາຍ ພັນໂທ ນາງປາ ວົງສະແຫວງ ຫົວໜ້າພະແນກສະຫະພັນແມ່ຍິງ ແລະ ສະຫາຍ ພັນໂທນາງ ສຸພາບ ມະນີວົງ ຮອງຫົວໜ້າພະແນກສະຫະພັນແມ່ຍິງຫ້ອງການເມືອງກົມໃຫ່ຍການເມືອງກອງທັບ ກໍ່ໄດ້ພັດປ່ຽນກັນຂື້ນເຜີຍແຜ່ເຊື່ອມຊຶມມະຕິກອງປະຊຸມຄົບຄະນະບໍລິຫານງານສູນກາງພັກຄັ້ງທີ່ VI ສະໄໝທີ່ VII ແລະ ມະຕິກອງປະຊຸມຜູ້ແທນແມ່ຍິງຄັ້ງທີ່ VIII ທົ່ວກອງທັບ. ຈາກນັ້ນ ສະຫາຍ ພັນຕີ ລິນເສີມ ບົວລະພາ ຄະນະພັກຮາກຖານຊາວໜຸ່ມສານທະຫານຂັ້ນສູງ ເລຂາໜ່ວຍຊາວໜຸ່ມສານທະຫານພາກເໜືອ ກໍ່ໄດ້ຂື້ນຜ່ານບົດສະຫຼຸບການເຄື່ອນໄຫວວຽກງານຂະບວນການ ແລະ ການຈັດຕັ້ງປະຕິບັດຂໍ້ແຂ່ງຂັ້ນ 4 ບຸກຂອງໜ່ວຍຊາວໜຸ່ມສານທະຫານພາກເໜືອ ແລະ ອົງການໄອຍະການທະຫານພາກເໜືອປະຈໍາປີ 2020 ແລະ ທິດທາງແຜນການປີ 2021. ໃນພິທີ ສະຫາຍ ພັນໂທ ຈັນທະຄອນ ອາດສະໝຸດ ຫົວໜ້າພະແນກຊາວໜຸ່ມຫ້ອງການເມືອງກົມໃຫ່ຍການເມືອງກອງທັບຍັງໄດ້ຂື້ນແນະນໍາຊຸກຍູ້ກ່ຽວກັບວຽກງານຂະບວນການຂອງຊາວໜຸ່ມ 4 ບຸກເພື່ອໃຫ້ສະມາຊິກຊາວໜຸ່ມສອງອົງການນໍາໄປຈັດຕັ້ງປະຕິບັດໃຫ້ປະກົດຜົນເປັນຈິງ. ໃນໂອກາດດັ່ງກ່າວ ສະຫາຍ ພັນຕີ ນາງ ແພງສີ ກອງມະນີ ຄະນະພັກຮາກຖານຮອງຫົວໜ້າສະຫະພັນແມ່ງຍິງສານທະຫານຂັ້ນສູງກໍ່ໄດ້ຂື້ນຜ່ານມະຕິແຕ່ງຕັ້ງຂອງຫ້ອງການເມືອງກົມໃຫ່ຍການເມືອງກອງທັບ. ວ່າດ້ວຍການແຕ່ງຕັ້ງ ສະຫາຍ ຮ້ອຍເອກ ນາງລໍາເພົາ ວັນນະວົງ ເປັນຄະນະສະຫະພັນແມ່ຍິງສານທະຫານພາກເໜືອຜູ່ໃໝ່ໄດ້ຕາມລະດັບຄາດໝາຍ. ທ້າຍພິທີຍັງໄດ້ຮັບຟັງການໂອ້ລົມ ແລະ ເນັ້ນໜັກດ້ວຍຫຼາຍບັນຫາທີ່ສໍາຄັນຈາກ ສະຫາຍ ພັນເອກ ວັນສີເຟືອງ ຄະນະພັກຮາກຖານສານທະຫານຂັ້ນສູງ ເລຂາໜ່ວຍພັກ ຫົວໜ້າສານທະຫານພາກເໜືອຕື່ມອີກ.
ໂດຍ: ໄຊຍະສອນ ລັດຕະນະວົງ.


text:
ສະມາຄົມ LAOSME ຈັດງານຖະແຫຼງຂ່າວເປີດຕົວຢ່າງເປັນທາງການ ຊູ 4 ກິດຈະກຳໃຫຍ່ ປະຈຳປີ 2021 ໂດຍໄດ້ຜູ້ສະໜັບສະໜູນຮ່ວມຊຸກຍູ້ 5 ອົງກອນ ພ້ອມທັງຮ່ວມມືກັບ 2 ສະຖາບັນເພື່ອພ້ອມຊຸກຍູ້ ທຸລະກິດ SME ເຕີບໂຕ
ເມື່ອວັນທີ 17 ກຸມພາ 2021 ທີ່ພັດທະຄານ ເຊັນພິລາ ສະມາຄົມສົ່ງເສີມຜູ້ປະກອບກິດຈະການ ວິສາຫະກິດ ຂະໜາດນ້ອຍ ແລະ ກາງລາວ ໄດ້ຈັດງານ ໄດ້ຈັດງານເປີດຕົວສະມາຄົມຂື້ນຢ່າງເປັນທາງການ
ເຂົ້າຮ່ວມກອງປະຊຸມ ມີທ່ານທ່ານ ບຸນເຖິງ ດວງສະຫວັນ ຫົວໜ້າກົມສົ່ງເສີມວິສາຫະກິດຂະໜາດນ້ອຍ ແລະ ກາງ (DOSMEP) ກະຊວງອຸດສາຫະກໍາ ແລະ ການຄ້າ. ທ່ານ ວາລະໄຊ ເລັ່ງສະຫວັດ ຮອງຫົວໜ້າກົມການຄ້າພາຍໃນ, ກະຊວງ ອຸດສາຫະກຳ ແລະ ການຄ້າ, ທ່ານ ລິດທິໄກ ພູມມະສັກ ປະທານ ສະມາຄົມ LAOSME, ທ່ານ ຮອງສາສະດາຈານ ປ.ອ ຮຸ່ງເພັດ ຈັນທະວົງ ຮອງອະທິການບໍດີ ມະຫາວິທະຍາໄລ ແຫ່ງຊາດ, ທ່ານ Yoshiharu YONEYAMA ຫົວໜ້າ ອົງການໄຈກາ ປະຈໍາລາວ, ບັນດາທ່ານຄະນະບໍລິຫານ, ພ້ອມດ້ວຍສະມາຊິກສະມາຄົມ LAO SME, ບັນດາແຂກຜູ້ສະໜັບສະໜູນກິດຕິມັກສັກ VVIP ຂອງສະມາຄົມ LAOSME, ເຂົ້າຮ່ວມຢ່າງພ້ອມພຽງ.
ທ່ານ ລິດທິໄກ ພູມມະສັກ ປະທານ ສະມາຄົມ LAOSME ກ່າວວ່າ: “ ສະມາຄົມ LAOSME ສ້າງຕັ້ງຈາກການລວມໂຕຂອງບັນດາຜູ້ປະກອບກິດຈະການວິສະຫະກິດຂະໜາດນ້ອຍ ແລະ ກາງທີ່ມາຈາກຫຼາຍຂະແໜງການ ແລະ ເປັນຜູ້ທີ່ມີອຸດົມການອັນດ່ຽວກັນ ກໍ່ຄື່ການຊ່ວຍເຫຼືອບັນດາທຸລະກິດຂະໜາດໜ້ອຍ, ກາງ ແລະ ຈູນລະວິສະຫະກິດຂອງລາວໃຫ້ສາມາດພັດທະນາກ້າວໄກ, ສ້າງຄວາມສີວິໄລ ແລະ ໄປສູ່ລະດັບໂລກ. ມາຮອດວັນທີ 1 ສີງຫາ 2020 ຄະນະຂົນຂວາຍສ້າງຕັ້ງສະມາຄົມກໍ່ໄດ້ເປີດກອງປະຊຸມຄັ້ງປະຖົມມະລືກ ເພື່ອເລືອກຕັ້ງເອົາຄະນະບໍລິຫານຊຸດທີນື່ງ ໃນສະໄໝທີນື່ງຂອງສະມາຄົມ ຢູ່ສະພາການຄ້າ ແລະ ອຸສະຫະກໍາແຫ່ງຊາດ ຕາມໜັງສືອະນຸມັດໃຫ້ຈັດກອງປະຊຸມຂອງທ່ານລັດຖະມົນຕີ ກະຊວງອຸສະຫະກໍາ ແລະ ການຄ້າ ເລກທີ 0687/ອຄ ກຄພນ, ລົງວັນທີ 23/07/2020.
ທ່ານ ປະທານ ສະມາຄົມ LAOSME ຍັງໄດ້ກ່າວອີກວ່າ: “ ກອງປະຊຸມໄດ້ຄັດເລືອກເອົາຄະນະບໍລິຫານງານຈຳນວນ 21 ທ່ານ ໃນນັ້ນປະກອບມີ ປະທານ 1 ທ່ານ, ຮອງປະທານ 4 ທ່ານ, ປະທານກວດກາ 1 ທ່ານ ແລະ ຮອງປະທານກວດກາ 1 ທ່ານ ນອກນັ້ນກອງປະຊຸມຍັງໄດ້ຜ່ານກົດລະບຽບຂອງສະມາຄົມເພື່ອນຳສະເໜີໃຫ້ແກ່ກະຊວງອຸສະຫະກໍາ ແລະ ການຄ້າເພື່ອພິຈາລະນາຮັບຮ້ອງ.”
ມາຮອດວັນທີ 19/01/2021 ສະມາຄົມ LAOSME ກໍ່ໄດ້ຮັບຈົດໝາຍແຈ້ງຕອບຮັບຮອງຄະນະປະທານ, ຄະນະບໍລິຫານ ແລະ ກົດລະບຽບຂອງສະມາຄົມຈາກກະຊວງອຸສະຫະກໍາ ແລະການຄ້າ ຕາມຂໍ້ຕົກລົງຂອງ ທ່ານລັດຖະມົນຕີ ກະຊວງອຸສະຫະກໍາ ແລະ ການຄ້າ ເລກທີ 0040/ອຄ.ກຄພນ.
ມາຮອດວັນທີ 26 ມັງກອນ 2021 ກົມພັດທະນາການບໍລິຫານລັດ ກະຊວງພາຍໃນ ກໍ່ໄດ້ອອກໃບທະບຽນສະມາຄົມ ເລກທີ 20/ກພລ ໃຫ້ແກ່ ສະມາຄົມສົ່ງເສີ່ມຜູ້ປະກອບກິດຈະການວິສະຫະກິດ ຂະໜາດນ້ອຍ ແລະ ກາງລາວ (ສນກລ) ຊື່ເປັນພາສາອັງກິດ Small and Medium Enterprise Promotion Association of Lao PDR (LAOSME) ລົງລາຍເຊັນໂດຍ ທ່ານຫົວໜ້າກົມ ນິສິດ ແກ້ວປັນຍາ ຢ່າງເປັນທາງການ.
ມາຮອດປັດຈຸບັນ ສະມາຊິກຂອງສະມາຄົມ LAOSME ມີຮອດ 70 ຄົນ ແລະ ມີຜູ້ສະໜັບໜູນກິດຕະມະສັກ ຫຼື VVIP ຈຳນວນ 5 ອົງກອນ ໄດ້ແກ່
- ທະນາຄານ ຫວຽດຕີນ ລາວ ຈຳກັດ
- ທະນາຄານ ມາລູຮັນ ເຈແປນລາວ ຈຳກັດ
- ບໍລິສັດ ກຸ່ມໄຊຍະວົງ ແລະ ໂຮງງານອຸສະຫະກໍາ ໂຕໂຍລາວ ຈຳກັດຜູ້ດຽວ
- ບ.ສ ເດິລເວີຣີ ຮີໂຣ (ລາວ) ຈຳກັດຜູ້ດຽວ ຫຼື ອີກຊື່ນື່ງຂອງເພີ່ນແມ່ນ Food Panda
- ບໍລິສັດ ໂອໂຕລາວ ຕົວແທນຈຳໜ່າຍລົດຍີ້ຫໍເມສິເດນ ເບນ ໃນ ສປປລາວ
ສະມາຄົມ LAOSME ໄດ້ວາງວິໄສທັດຮອດປີ 2023 ກໍຄືການສ້າງສີ່ງແວດລ້ອມ ຫຼື ລະບົບນິເວດທີ່ອໍານວຍຄວາມສະດວກ, ມີຄວາມໝາຍແລະເປັນກໍາລັງແຮງໃຫ້ແກ່ບັນດາທຸລະກິດຂະໜາດນ້ອຍ ແລະ ກາງລາວໃຫ້ສາມາດກ້າວໄປໄກສູ່ຕະຫຼາດໂລກໄດ້. ເພື່ອໃຫ້ໄປບັນລຸເປົ້າໝາຍດັ່ງກ່າວ ສະມາຄົມຂອງພວກເຮົາໄດ້ກຳນົດ ພາລະກິດໃຫ້ແກ່ຄະນະບໍລິຫານດັ່ງຕໍ່ໄປນີ້:
- ສ້າງສະມາຄົມເປັນສູນລວມແລກປ່ຽນຄວາມຮູ້ ແລະ ຂໍ້ມູນຂ່າວສານໃຫ້ແກ່ສະມາຊິກ
- ຊ່ວຍເຫຼືອສະມາຊິກໃນການພັດທະນາທຸລະກິດໃໝ່
- ຊ່ວຍເຫຼືອສະມາຊິກໃນການເຂົ້າເຖີງຕະຫຼາດພາຍໃນ ແລະ ສາກົນ
- ສົ່ງເສີມໃຫ້ມີຄວາມສາມະຄີ ແລະ ຄວາມຫຼາກຫຼາຍຂອງສະມາຊິກ
- ສ້າງແຮງບັນດານ ແລະ ສະໜັບສະໜູນໃຫ້ເກີດມີການພັດທະນາຜູ້ປະກອບການໃໝ່ໃນສປປລາວ
- ສົ່ງເສີມການນຳໃຊ້ນະວັດຕະກໍາ ແລະ ເທັກໂນໂລຢີໃນທຸລະກິດຂອງຄົນລາວ
ເພື່ອໃຫ້ການເຮັດວຽກຂອງຄະນະບໍລິຫານຂອງສະມາຄົມມີປະສິດທິຜົນສູງ ແລະເປັນການຫລິກລ້ຽງຂໍ້ຂັດແຍງຄວາມບໍ່ເຂົ້າໃຈກັນທີ່ຈະເກີດຂຶ້ນໃນອານາຄົດ ຄະນະບໍລິຫານຂອງ LAOSME ຈື່ງໄດ້ຕົກລົງເປັນເອກະພາບຮັບເອົາຄ່ານິຍົມຂອງສະມາຄົມ (Core Value) ເປັນຫຼັກການລວມຂອງການປະຕິບັດວຽກຮ່ວມກັນຂອງຄະນະບໍລິຫານ ຄື:
- ຊື່ສັດ ແລະ ປະຕິບັດວຽກອອກມາຈາກໃຈຈີງ
- ເຄົາລົບ ແລະ ນັບຖືຊື່ງກັນ ແລະ ກັນ
- ຮັກສາຄວາມສາມາຄີບໍ່ມີການແບ່ງແຍກ
- ຍົກຍ້ອງແນວຄວາມຄິດສ້າງສັນ ແລະ ມີນະວັດຕະກໍາຂອງສະມາຊິກ
- ຮັກສາການເຮັດວຽກແບບມືອາຊີບຂອງສະມາຄົມ
ພ້ອມນີ້ ສະມາຄົມ LAOSME ຍັງໄດ້ກໍານົດແຜນການປະຈໍາປີ 2021 ຂອງສະມາຄົມໂດຍເນັ້ນການຂະຫຍາຍສະມາຊິກລວມການຊ່ວຍເຫຼືອບັນດາຜູ້ປະກອບກິດຈະການ MSME ທີ່ໄດ້ຮັບຜົນກະທົບຈາກການແຜ່ລະບາດຂອງພະຍາດໂຄວິດ19 ໂດຍສະເພາະແມ່ນການຊ່ວຍເຫຼືອບັນດາ ຜູ້ປະກອບການ MSME ໃຫ້ສາມາດເຂົ້າເຖີງແຫຼ່ງທຶນ ພ້ອມຍົກສູງຄວາມອາດສາມາດທາງທຸລະກິດຂອງພວກເຂົາ ໂດຍສະເພາະໃຫ້ສາມາດຈ່າຍຄືນໜີ້ເງິນກູ້ໃຫ້ແກ່ຜູ້ປ່ອຍກູ້ໄດ້.
ກິດຈະກໍາໃນແຜນປະຈຳປີ 2021 ນີ້ມີຄືດັ່ງນີ້:
- ສຸມໃສການຮ່ວມມືນຳສະມາຄົມການເງິນຈຸລະພາກ ແລະ ສະຖາບັນ ພັດທະນາ ຊັບພະຍາກອນມະນຸດ ລາວຢີປຸ່ນເພື່ອຊ່ວຍບັນດາສະມາຊິກ ແລະ ຜູ້ປະກອບກິດຈະການ MSME ທີ່ໄດ້ຮັບຜົນກະທົບຈາກ COVID19 ແລະ ຜົນກະທົບຈາກສະພາບເສດຖະກິດຖົດຖອຍທີ່ກໍາລັງເກີດຂຶ້ນໃນປີ 2021
- ຈັດລາຍການສຳພາດ “ສຸດຍຸດ LAOSME” ເພື່ອນຳສະເໜີ ຜູ້ປະກອບກິດຈະການ MSME ທີ່ໂດດເດັ່ນໃນການຜ່ານຜ່າວິກິດການທີ່ເກີດຂຶ້ນໃນປີ 2020.
- ຈັດງານວາງສະແດງສິນຄ້າ LAOSME ປະຈຳປີ 2021 ພ້ອມງານ ເວທີເສວະນາ LAOSME ເພື່ອແລກປ່ຽນບົດຮຽນການເຮັດທຸລະກິດໃນປີ 2020 ແລະ ແຜນການຮັບມືສະພາບເສດຖະກິດໃນປີ 2021
- ຈັດງານປະກວດ MSME innovation in New Normal ແລະ ມອບລາງວັນດີເດັ່ນ LAOSME ໃຫ້ແກ່ຜູ້ຊະນະການປະກວດ ແລະ ສະມາຊິກ LAOSME ທີ່ມີຜົນງານພົນເດັນໃນປີ 2021.
ໃນງານທ່ານ ວິບູນ ສິດທິມໍລະດາ ຮອງປະທານ ສະມາຄົມສົ່ງເສີມຜູ້ປະກອບກິດຈະການ ວິສາຫະກິດ ຂະໜາດນ້ອຍ ແລະ ກາງລາວ ຍັງໄດ້ຂື້ນສະຫຼຸບ ຜົນການເຄື່ອນໄຫວຂອງສະມາຄົມ ຕະຫຼອດໄລຍະຜ່ານມາ
ທ່ານ ບຸນເຖິງ ດວງສະຫວັນ ຫົວຫນ້າກົມ ສົ່ງເສີມ ວິສາຫະກິດຂະໜາດນ້ອຍ ແລະ ກາງ, ກະຊວງ ອຸດສາຫະກຳ ແລະ ການຄ້າ ກ່າວວ່າ: ການເປີດໂຕ ສະມາຄົມສົ່ງເສີມຜູ້ປະກອບກິດຈະການ ວິສາຫະກິດ ຂະໜາດນ້ອຍ ແລະ ກາງລາວ ເປັນບາດກ້າວອັນສຳຄັນ ທີ່ສອດຄ່ອງກັບຈຸດສຸມພັດທະນາຂອງລັດທະບານ ແລະ ເປັນອີກທ່າແຮງໜຶ່ງໃນການຊຸກຍູ້ພາກທຸລະກິດລາວ ໃຫ້ສາມາດແຂ່ງຂັນ ກັບຕະຫຼາດໄດ້ ລັດຖະບານ ສປປ ລາວ ກໍຄື ກະຊວງອຸດສາຫະກຳ ແລະ ການຄ້າ ໄດ້ໃຫ້ຄວາມສຳຄັນ ແລະ ມີນະໂຍາຍກ່ຽວກັບ ວຽກງານ SME ພວກເຮົາພ້ອມທີ່ຈະຊຸກຍູ້ໃຫ້ສະມາຄົມ SME ໄດ້ດຳເນີນງານຂອງສະມາຄົມໃຫ້ໄປໃນທິດທາງແລະຍຸດທະສາດຂອງ ສະມາຄົມຕາມທ່າງແຮງທີ່ມີ”
ພາຍໃນງານ ຍັງໄດ້ມີພິທີ ເຊັນສັນຍາບົດບັນທຶກຄວາມເຂົ້າໃຈ (MOU) ສະມາຄົມ LAOSME ແລະ 2 ພາກສ່ວນຄື: ໜຶ່ງ ສະມາຄົມການເງິນຈຸນລະພາກ ແລະ ສອງ ສະຖາບັນພັດທະນາຊັບພະຍາກອນມະນຸດລາວ ຍີ່ປຸ່ນ ມະຫາວິທະຍາໄລແຫ່ງຊາດ.
ທ່ານ ສົມພອນ ສີແສງລັດ ປະທານສະມາຄົມ ການເງິນຈຸລະພາກ : ກ່າວວ່າ “ ສະມາຄົມການເງິນຈຸລະພາກ ມີຄວາມພາກພູມໃຈທີ່ໄດ້ມາ ເປັນຄຸ່ຮ່ວມງານກັບສະມາຄົມ LAOSME ເພື່ອເປັນສ່ວນໜຶ່ງໃນການປ່ອຍແຫຼ່ງທຶນ ໃຫ້ແກ່ພາກທຸລະກິດ SME ແລະ ໃຫ້ ເອັສເອັມອີ ເຊົ້າເຖິງແຫຼ່ງທຶນງ່າຍຂື້ນ ”
ທ່ານ ຮອງສາສະດາຈານ ປ.ອ ບຸນລ້ວນ ດ້ວງເງິນ ຜູ້ອຳນວຍການ ສະຖາບັນພັດທະນາຊັບພະຍາກອນມະນຸດ ລາວ-ຍີ່ປຸ່ນ ໄດ້ກ່າວວ່າ: “ ຂ້າພະເຈົ້າຂໍ ສະແດງຄວາມຍິນດີ ໃນການເປີດຕົວຢ່າງເປັນທາງການຂອງສະມາຄົມ LAOSME ໃນມື້ນີ້ ທາງມະຫາວິທະຍາໄລ ແຫ່ງຊາດ ກໍຄືສະຖາບັນພັດທະນາຊັບພະຍາກອນມະນຸດ ລາວ-ຍີ່ປຸ່ນ ພ້ອມທີ່ຈະໃຫ້ຄວາມຮ່ວມມື ໃນການພັດທະນາຊັບພະຍາກອນມະນຸດ ເພື່ອໃຫ້ພາກທຸລະກິດໄດ້ກ້າວໜ້າຍິ່ງໆຂື້ນ”
ພິເສດ ໃນງານຍັງໄດ້ມອບເຂັມຂັດ ແລະ ໃບກຽດຕິຄຸນ ໃຫ້ແກ່ບັນດາສະມາຊິກຜູ້ສະໜັບສະໜູນກິດຕິມະສັກ VVIP Sponsor ຂອງສະມາຄົມສົ່ງເສີມ LAOSME 5 ທ່ານຄື:
- ທ່ານ ເລ ກັວກ ນໍາ ຜູ້ອໍານວຍການໃຫຍ່ ທະນາຄານ ຫວຽດຕິນ ລາວ
- ທ່ານ Anthony CHIN (ແອນໂທນີ ຊີນ) ຜູ້ອໍານວຍການໃຫຍ່ ທະນາຄານ ມາຣຸຣັນ ເຈແປນ ລາວ
- ທ່ານ ທອງຄໍາ ໂພໃບເງິນ ຕາງໜ້າ ໂຮງງານອຸດສາຫະກຳໂຕໂຢລາວ
- ທ່່ານ ໂຊກສະຫວັນ ເພັດຣາສີ ຕາງໜ້າ ບໍລິສັດ ໂອໂຕລາວ ຈໍາກັດ ຜູ້ດຽວ
- ທ່ານ ອາບຣາແຮມ ໄຊຍະວົງ ຕາງໜ້າ ບໍລິສັດ ດີລີເວີຣີ ຣີໂລ (ລາວ) ຈໍາກັດຜູ້ດຽວ
LAOSME ກ້າວໄກ, ຄວາມສີວິໄລ, ໄປສູ່ລະດັບໂລກ
Photo & Content By: Exact Creative Marketing


text:
ກະຊວງ ປກສ ຈັດຕັ້ງສະເຫຼີມສະຫຼອງ ເຫຼົ່າລົບປ້ອງກັນທີ່ຕັ້ງ ແລະ ກຳລັງກວດກາ-ກວດການ ປກສ ຄົບຮອບ 23 ປີ.
ກະຊວງປ້ອງກັນຄວາມສະຫງົບ ໄດ້ຈັດຕັ້ງລະລືກ ແລະ ສະເຫຼີມສະຫຼອງ ວັນສ້າງຕັ້ງກອງບັນຊາການປ້ອງກັນທີ່ຕັ້ງ ແລະ ກຳລັງກວດກາກວດການປ້ອງກັນ ຄວາມສະຫງົບ ວັນທີ 10 ມັງກອນຄົບຮອບ 23 ປີ ໃນວັນທີ 10 ມັງ ກອນ 2017 ນີ້ ເພຶ່ອລະນືກຫວນຄືນມູນເຊື້ອ, ຜົນງານປະກອບສ່ວນເຂົ້າໃນພາລະກິດ ປົກປັກຮັກສາ ແລະ ສ້າງສາພັດຖະນາປະເທດຊາດ ໂດຍສະເພາະຢູ່ໃນຂົງເຂດວຽກງານປ້ອງ ກັນຄວາມສະຫງົບ ແລະ ຮັກ ສາຄວາມເປັນລະ ບຽບຮຽບຮ້ອຍໃນສັງຄົມຂອງທັງສອງເຫຼົ່າຫຼົບໃນ23ປີຜ່ານມາ.
ສຳລັບການລະລືກແລະສະເຫຼີມສະຫຼອງວັນສ້າງຕັ້ງກອງບັນຊາການປ້ອງກັນທີ່ຕັ້ງແມ່ນໄດ້ຈັດຂື້ນຢູ່ທີ່ກອງບັນຊາການປ້ອງກັນທີ່ຕັ້ງຢູ່ເຂດບ້ານປາກທ້າງເມືອງສີໂຄດຕາບອງນະຄອນຫຼວງວຽງຈັນໂດຍການໃຫ້ກຽດເຂົ້າຮ່ວມຂອງພົຕ ສີນທະວົງໄຊຍະກອນກຳມະການສູນກາງພັກຮອງເລຂາຄະນະພັກກະຊວງຮອງລັດຖະມົນຕີກະຊວງ ປກສ ພ້ອມດ້ວຍຄະນະພັກຄະນະບັນຊາ,ພະນັກງານອາວຸດໂສບຳນານແຂກຖືກເຊີນແລະພະນັກງານ-ນັກຮົບທົ່ວກອງບັນຊາການປ້ອງກັນທີ່ຕັ້ງເຂົ້າຮ່ວມ.
ພົຈວ ບຸບຜາສີພົມມາຄະນະພັກກະຊວງເລຂາຄະນະພັກ.ຫົວໜ້າກອງບັນຊາການທີ່ຕັ້ງໄດ້ລາຍງານໃຫ້ຮູ້ວ່າກອງບັນຊາການປ້ອງກັນທີ່ຕັ້ງແມ່ນກຳລັງປະກອບອາວຸດ ເຫຼົ່າຫຼົບໜືງໃນກົງ ຈັກການຈັດຕັ້ງກະ ຊວງ ປກສ ໄດ້ຮັບການສ້າງຕັ້ງຂຶ້ນໃນວັນທີ່10ມັງກອນ1994ມີພາລະບົດບາດເປັນເສນາທິການໃຫ້ຄະນະພັກ-ຄະນະນຳກະຊວງໃນການກຳແໜ້ນສະພາບການເຄື່ອນໄຫວຂອງສັດຕູ,ພວກຄົນບໍ່ດີເພື່ອ ຄົ້ນຄວ້າວາງ ແຜນສະ ກັດ ກັ້ນແກ້ໄຂ.ພ້ອມທັງເຮ້ດໜ້າທີ່ປ້ອງກັນຜູ້ນຳພັກ-ລັດ,ແຂກ,ກອງປະຊຸມ,ງານສຳຄັນຕະຫຼອດຮອດບັນດາສຳນັກງານ,ໂຄງການກໍ່ສ້າງ,ສະຖານທູດແລະອື່ນໆໃຫ້ມີຄວາມສະຫງົບປອດໄພ
ສ່ວນການລະລືກແລະສະເຫຼີມສະຫຼອງວັນສ້າງຕັ້ງກຳລັງກວດກາ-ກວດການປ້ອງກັນ ຄວາມສະຫງົບໄດ້ ຈັດຂື້ນຢູ່ທີ່ປຂື້ນກະຊວງ ປ້ອງກັນຄວາມສະຫງົບໂດຍການໃ ຫ້ກຽດເຂົ້າຮ່ວມຂອງພົຈວສົມຫວັງ ທຳມະສິດຄະນະປະຈຳພັກປະທານກວດກາພັກກະຊວງຮອງລັດຖະມົນຕີກະຊວງ ປກສ ພ້ອມດ້ວຍຄະນະພັກຄະນະບັນຊາພະນັກງານອາວຸດໂສບຳນານ,ແຂກຖືກເຊີນແລະພະນັກງານນັກຮົບກຳລັງກວດກາ-ກວດການ ປກສ ເຂົ້າຮ່ວມ.
ພົຈວ ດວງປີດາມະນີວົງຄະນະພັກກະຊວງຫົວໜ້າກົມກວດກາ-ກວດການກະຊວງ ປກສ ໄດ້ໃຫ້ຮູ້ວ່າກຳລັງກວດກາ-ກວດການ ປກສ ແມ່ນເຫຼົ່າຫຼົບວິຊາສະເພາະໜື່ງໃນກົງຈັກການຈັດຕັ້ງກະຊວງ ປກສ ໄດ້ຮັບ ການສ້າງ ຕັ້ງຂື້ນໃນວັນທີ່ 10 ມັງກອນ 1994 ມີພາລະບົດບາດເປັນເສນາທິການໃຫ້ຄະນະພັກ-ຄະນະນຳກະຊວງ ປກສ ໃນການຄົ້ນຄ້ວາວາງແຜນເພຶ່ອກວດກາການເຄື່ອນໄຫວປະຕິບັດໜ້າທີ່ຂອງອົງການຈັດຕັ້ງພັກ,ລັດ,ອົງການ ຈັດ ຕັ້ງມະຫາຊົນໃນຂອບເຂດຄວາມຮັບຜິດຊອບຂອງກະຊວງ ປກສ,ພ້ອມທັງເຮັດໜ້າທີ່ຄົ້ນຄ້ວາແກ້ໄຂຄຳສະເໜີຄຳຮ້ອງຟ້ອງ,ຕ້ານການສໍ້ລາດບັງຫຼວງ,ການສວຍໃຊ້ໜ້າທີ່ແລະປະກົດການຫຍໍ້ທໍ້ອື່ນໆໃນກຳລັງ ປກສ.
ການຈັດຕັ້ງລະລືກ ແລະ ສະເຫຼີມສະຫຼອງວັນສ້າງຕັ້ງກອງບັນຊາການທີ່ຕັ້ງ ແລະ ກຳລັງກວດກາ-ກວດການປ້ອງກັນຄວາມສະຫງົບຍັງເປັນການຊົມເຊີຍຜົນງານການປັບປຸງກໍ່ສ້າງຕົນເອງ ໃຫ້ມີຄວາມເຕີມ ໃຫ່ຍເຂັ້ມ ແຂງພ້ອມທັງສະແດງຄວາມຮູ້ບຸນຄຸນຕໍ່ຜູ້ນຳພັກ-ລັດ,ນັກຮົບປະຕິວັດໂດຍສະເພາະພະນັກງານນັກຮົບທີ່ເຄີຍໄດ້ປະກອບສວນເຂົ້າໃນການນຳພາແລະປະຕິບັດໜ້າທີ່ວຽກງານກວດກາ-ກວດການ ແລະ ປ້ອງ ກັນ ທີ່ຕັ້ງ ໃນ ໄລຍະຜ່ານມາ


text:
ຍົກສູງຄຸນນະພາບທາງດ້ານເນື້ອໃນໃຫ້ແກ່ ກອງປະຊຸມສະໄໝສາມັນເທື່ອທີ 4 ຂອງ ສະພາແຫ່ງຊາດ ຊຸດທີ IX
(ສພຊ) ເພື່ອຮັບປະກັນໃຫ້ບັນດາເນື້ອໃນ ທີ່ຈະນໍາສະເໜີຕໍ່ກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ IX ໄດ້ຮັບການຄົ້ນຄວ້າປະກອບຄຳຄິດຄຳເຫັນ ຈາກບັນດາສະມາຊິກສະພາແຫ່ງຊາດ ແລະ ສ້າງຄວາມເປັນເອກະພາບຕໍ່ເນື້ອໃນຕ່າງໆ ໃຫ້ເລິກເຊິ່ງ; ເພື່ອຍົກສູງປະສິດທິພາບໃນການກະກຽມ ແລະ ດຳເນີນກອງປະຊຸມສະໄໝສາມັນ ເທື່ອທີ 4 ຂອງສະພາແຫ່ງຊາດ ຊຸດທີ IX ແນໃສ່ເຮັດໃຫ້ການພິຈາລະນາ ແລະ ຮັບຮອງເນື້ອໃນກອງປະຊຸມ ມີຄຸນນະພາບ, ຮັບປະກັນການປະຕິບັດພາລະບົດບາດຂອງສະພາແຫ່ງຊາດ; ເພື່ອເຮັດໃຫ້ບັນດາກະຊວງ, ອົງການ, ຂະແໜງການ ແລະ ສະມາຊິກສະພາແຫ່ງຊາດ ໄດ້ແລກປ່ຽນຄຳຄິດຄຳເຫັນ ແລະ ເຂົ້າໃຈເປັນເອກະພາບຕໍ່ບັນດາເນື້ອໃນບົດລາຍງານ ແລະ ກົດໝາຍ ທີ່ມີລັກສະນະວິຊາການ, ຮັບປະກັນການປະຕິບັດພາລະບົດ ບາດຂອງແຕ່ລະພາກສ່ວນຖືກຕ້ອງ ແລະ ສອດຄ່ອງກັບກົດໝາຍກໍານົດ. ໃນວັນທີ 21 ພະຈິກ 2022 ທີ່ສູນຮ່ວມມືສາກົນ ແລະ ເຝິກອົບຮົມ (ICTC) ໄດ້ມີກອງປະຊຸມຍົກສູງຄຸນນະພາບທາງດ້ານເນື້ອໃນໃຫ້ແກ່ກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ IX ໂດຍການເປັນປະທານຂອງທ່ານ ປອ. ນາງ ສູນທອນ ໄຊຍະຈັກ ເລຂາທິການສູນກາງພັກ, ຮອງປະທານສະພາແຫ່ງຊາດ; ເຂົ້າຮ່ວມມີທ່ານຮອງປະທານສະພາແຫ່ງຊາດ, ບັນດາທ່ານປະທານ-ຮອງປະທານກຳມາທິການ, ສະມາຊິກສະພາແຫ່ງຊາດ, ລັດຖະມົນຕີ-ຮອງລັດຖະມົນຕີ, ຮອງເລຂາທິການສະພາແຫ່ງຊາດ, ຄະນະກົມ, ຄະນະພະແນກ ພ້ອມດ້ວຍພະນັກງານວິຊາການທີ່ກ່ຽວຂ້ອງເຂົ້າຮ່ວມ.
ກອງປະຊຸມ ໄດ້ຮັບຟັງລາຍງານກ່ຽວກັບຜົນການລົງທາບທາມກົດໝາຍ ຈໍານວນ 12 ສະບັບ ທີ່ຈະນໍາເຂົ້າພິຈາລະນາຮັບຮອງຢູ່ກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ IX, ສະເໜີແຜນການສ້າງ ແລະ ປັບປຸງກົດໝາຍ ປະຈໍາປີ 2023-2025; ລາຍງານກ່ຽວກັບການຈັດຕັ້ງປະຕິບັດວຽກງານ ປະຈໍາປີ 2022 ແລະ ແຜນການ ເຄື່ອນໄຫວວຽກງານ ປະຈໍາປີ 2023 ຂອງສານປະຊາຊົນສູງສຸດ, ລາຍງານກ່ຽວກັບການຈັດຕັ້ງປະຕິບັດວຽກງານ ປະຈໍາປີ 2022 ແລະ ແຜນການເຄື່ອນໄຫວວຽກງານ ປະຈໍາປີ 2023 ຂອງອົງການໄອຍະການປະຊາຊົນສູງສຸດ; ບົດລາຍງານຂອງລັດຖະບານ ກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງຊາດ ປະຈໍາປີ 2022 ແລະ ແຜນການ ປະຈໍາປີ 2023; ບົດລາຍງານຂອງລັດຖະບານ ກ່ຽວກັບບົດສະຫຼຸບຂາດຕົວການຈັດຕັ້ງປະຕິບັດງົບປະມານແຫ່ງລັດ ປີ 2021, ການຈັດຕັ້ງປະຕິບັດແຜນງົບປະມານແຫ່ງລັດ ປະຈໍາປີ 2022 ແລະ ແຜນການ ປະຈໍາປີ 2023; ບົດລາຍງານການຈັດຕັ້ງປະຕິບັດແຜນເງິນຕາ ປະຈໍາປີ 2022 ແລະ ແຜນການ ປະຈໍາປີ 2023; ບົດລາຍງານການຈັດຕັ້ງປະຕິບັດວຽກງານ ປະຈໍາປີ 2022 ແລະ ແຜນການເຄື່ອນໄຫວວຽກງານ ປະຈໍາປີ 2023 ຂອງອົງການກວດສອບແຫ່ງລັດ, ບົດລາຍງານຜົນການກວດສອບບົດສະຫຼຸບຂາດຕົວການຈັດຕັ້ງປະຕິບັດແຜນງົບປະມານແຫ່ງລັດ ປະຈໍາປີ 2021; ລາຍງານກ່ຽວກັບການຈັດຕັ້ງປະຕິບັດວຽກງານ ປະຈໍາປີ 2022 ແລະ ແຜນການເຄື່ອນໄຫວວຽກງານ ປະຈໍາປີ 2023 ຂອງອົງການກວດກາແຫ່ງລັດ, ບົດລາຍງານຜົນການກວດກາ ຕາມຜົນການກວດສອບ ປີ 2020.
ໂອກາດນີ້, ທ່ານ ປອ. ນາງ ສູນທອນ ໄຊຍະຈັກ ໄດ້ມີຄຳເຫັນກ່າວເປີດກອງປະຊຸມວ່າ: ກອງປະຊຸມຍົກສູງຄຸນນະພາບດ້ານເນື້ອໃນ ໃຫ້ແກ່ກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ IX ຄັ້ງນີ້ ແມ່ນຈະໄດ້ສຸມໃສ່ພິຈາລະນາ ແລະ ສ້າງຄວາມເຂົ້າໃຈ ຕໍ່ບັນດາເນື້ອໃນຕ່າງໆທີ່ໄດ້ຍົກຂຶ້ນມາ ເຊິ່ງບັນດາເນື້ອໃນທີ່ນໍາມາພິຈາລະນາໃນກອງປະຊຸມຄັ້ງນີ້ ລ້ວນແຕ່ເປັນບັນຫາສໍາຄັນພື້ນຖານຂອງຊາດ ຕິດພັນກັບການຈັດຕັ້ງປະຕິບັດວາລະແຫ່ງຊາດ. ສະນັ້ນ, ສະເໜີໃຫ້ສະມາຊິກສະພາແຫ່ງຊາດ, ຄະນະຮັບຜິດຊອບເນື້ອໃນ, ຮ່າງກົດໝາຍ ແລະ ບັນດາທ່ານທີ່ເຂົ້າຮ່ວມກອງປະຊຸມຄັ້ງນີ້ ຈົ່ງໄດ້ເຊີດຊູຄວາມຮັບຜິດຊອບການເມືອງຂອງຕົນ, ສຸມສະຕິປັນຍາເຂົ້າໃນການປະກອບຄໍາຄິດຄໍາເຫັນ, ຮ່ວມກັນຄົ້ນຄວ້າຊອກຫາວິທີການແກ້ໄຂບັນຫາຄວາມຫຍຸ້ງຍາກທີ່ເກີດຂຶ້ນ ໃຫ້ມີຄວາມເປັນເອກະພາບ ແລະ ພ້ອມກັນຈັດຕັ້ງປະຕິບັດ; ການຄົ້ນຄວ້າປະກອບຄໍາເຫັນໃຫ້ຮັບປະກັນສອດຄ່ອງກັບແນວທາງນະໂຍບາຍຂອງພັກ, ສອດຄ່ອງກັບ ສິດ ແລະ ໜ້າທີ່ຂອງສະມາຊິກສະພາແຫ່ງຊາດ ຕາມທີ່ໄດ້ກໍານົດໄວ້ໃນລັດຖະທໍາມະນູນ, ກົດໝາຍ, ສອດຄ່ອງກັບສະພາບຄວາມເປັນຈິງ ຂອງການພັດທະນາເສດຖະກິດ-ສັງຄົມໃນໄລຍະໃໝ່ ແລະ ສາມາດເຊື່ອມໂຍງທາງດ້ານເສດຖະກິດກັບພາກພື້ນ ແລະ ສາກົນ.
ກອງປະຊຸມຄັ້ງນີ້, ຈະໄດ້ດຳເນີນໄປຈົນຮອດວັນທີ 25 ພະຈິກ 2022 ຈຶ່ງຈະສຳເລັດ.
(ຂ່າວ: ນາງ ສຸພາວັນ ຫອມສະນິດ; ພາບ: ນາງ ກົງໃຈ ແສງອຳພັນ)


text:
ໂຮງຮຽນການທະຫານທ້ອງຖິ່ນ ນະຄອນຫຼວງວຽງຈັນ ຫັດແອບຍຸດທະວິທີສູ້ຮົບຈັ້ງທ່າເທິງແຜນທີ່ເວລາອອກຂ່າວ: 2022-10-06 09:09:50 | ຜູ້ຂຽນ : admin3 | ຈຳນວນຄົນເຂົ້າຊົມ: 86 | ຄວາມນິຍົມ:
ວັນທີ 30 ກັນຍາ 2022, ຢູ່ທີ່ໂຮງຮຽນການທະຫານທ້ອງ ຖິ່ນ ນະຄອນຫຼວງວຽງຈັນ ໄດ້ ຫັດແອບຍຸດທະວິທີສູ້ຮົບຈັ້ງທ່າ ເທິງແຜນທີ່ປະສານສຽງແຕກ ຍິງລູກປືນແທ້) ໃຫ້ພະນັກງານບຳລຸງນາຍສິບ ລະບົບ 6 ເດືອນຊຸດ I ແລະ ນັກຮຽນກໍ່ສ້າງນາຍ ສິບ ຊຸດທີ VII ສູ້ຮົບຈັ້ງທ່າຮັກ ສາແໜ້ນຍຸດທະສາດການຫັດແອບຊ້ອມຮົບເທິງແຜນທີ່, ໂດຍ ການເປັນປະທານຂອງ ສະຫາຍ ພັນເອກ ບຸນວານ ພົມມະວົງ ຫົວໜ້າການທະຫານ ກອງບັນ ຊາການທະຫານນະຄອນຫຼວງ ວຽງຈັນ, ມີຜູ້ຕາງໜ້າຫ້ອງການ ປກຊ-ປກສ ນະຄອນຫຼວງວຽງຈັນ, ຄະນະພັກ-ຄະນະອຳນວຍການ, ຄະນະພັກ-ຄະນະບັນຊາ ບັນດາກົມກອງ, ຄະນະຮັບຜິດ ຊອບ ຄູ-ອາຈານ ຕະຫຼອດຮອດນັກຮຽນເຂົ້າຮ່ວມ.
ສະຫາຍ ພັນຕີ ໂຕ່ລິກ ບາງ ພະຈັນ ຫົວໜ້າພະແນກອົບຮົມ ທະຫານນະຄອນຫຼວງວຽງຈັນ ໄດ້ລາຍງານກ່ຽວກັບຈັງຫວະບາດກ້າວການກະທຳຂອງຜູ້ບັນ
ຊາໃນເວລາກະກຽມການສູ້ຮົບ ເຊິ່ງປະກອບມີ 2 ພາກຄື: ພາກຫັນພາວະກຽມພ້ອມສູ້ຮົບກະ ໂດດຂັ້ນ ແລະ ພາກຈັດຕັ້ງກະ ກຽມສູ້ຮົບຈັ້ງທ່າ, ໃນເວລາສັດຕູ ກໍ່ກະບົດລຸກຮືຂຶ້ນໃນຂອບເຂດຮັບຜິດຊອບ ພາຍຫຼັງໄດ້ຮັບຄຳສັ່ງຂອງຜູ້ບັນຊາໃຫ້ກອງບັນຊາການທະຫານນະຄອນຫຼວງວຽງຈັນ ກໍຄືໂຮງຮຽນການທະຫານທ້ອງຖິ່ນ ໄດ້ຫັນພາວະກຽມພ້ອມສູ້ຮົບກະໂດດຂັ້ນ ມີການປະສານວຽກງານທີ່ຕ້ອງເຮັດດ່ວນໃນແຕ່ລະຂັ້ນໃຫ້ຊາບ ເພື່ອກະກຽມສູ້ຮົບຕ້ານສັດຕູໃຫ້ທັນເວລາ.
ການຫັດແອບຊ້ອມຮົບຄັ້ງນີ້ ເພື່ອເປັນການຍົກລະດັບຄວາມສາມາດໃນການຈັດຕັ້ງການຊີ້ນຳກະກຽມ ແລະ ປະຕິບັດການຊ້ອມຮົບໃຫ້ນາຍທະຫານທີ່ເຂົ້າມາບຳ
ລຸງນາຍສິບ ຊຸດທີ I ແລະ ນັກ ຮຽນກໍ່ສ້າງນາຍສິບ ຊຸດທີ VII ໂຮງຮຽນການທະຫານທ້ອງຖິ່ນ ແລະ ນາຍທະຫານຊ່ວຍວຽກອົງ
ການທະຫານນະຄອນຫຼວງວຽງຈັນ ໃຫ້ມີແບບແຜນວິທີນຳພາ-ບັນຊາ ແລະ ສູ້ຮົບ ຮູ້ໄດ້ກ່ຽວກັບ ວຽກງານເສນາບັນຊາເຂົ້າໃນການຈັດຕັ້ງກຽມພ້ອມສູ້ຮົບ ທັງເປັນການກວດກາຕີລາຄາຜົນຂອງການບຳລຸງພະນັກງານ ແລະກໍ່ສ້າງນາຍສິບໃຫ້ມີຄຸນນະພາບ ຕາມແຜນການ.
ໂອກາດນີ້, ສະຫາຍ ພັນເອກ ບຸນວານ ພົມມະວົງ ໄດ້ຕີລາຄາ
ສູງ ແລະ ສະແດງຄວາມຍ້ອງຍໍຊົມເຊີຍຕໍ່ຜົນງານການຈັດຕັ້ງປະ ຕິບັດການຫັດແອບສູ້ຮົບເທິງແຜນທີ່ຄັ້ງນີ້, ພ້ອມທັງ ຮຽກຮ້ອງໃຫ້ນັກຮຽນຊຸດນີ້ ພ້ອມກັນອົດທົນຜ່ານຂໍ້ຫຍຸ້ງຍາກຕະຫຼອດການໃຫ້ມີຄວາມຊຳນານຫັດແອບສາ
ມາດເກັບກຳໄດ້ທິດສະດີ ແລະ ພາກປະຕິບັດຕົວຈິງ ພ້ອມທັງຍົກ
ສູງນ້ຳໃຈສາມັກຄີຊ່ວຍ ເຫຼືອເຊິ່ງກັນ ແລະ ກັນ ຄືດັ່ງອ້າຍນ້ອງຄອບຄົວດຽວກັນ ທັງຮັກສາໄດ້ຄວາມປອດໄພ 100%.
ໂດຍ: ສຸລິຍາ
ຫນັງສືພິມກອງທັບປະຊາຊົນລາວ, ສຳນັກງານຕັ້ງຢູ່ກະຊວງປ້ອງກັນປະເທດ, ຖະຫນົນໄກສອນພົມວິຫານ.
ລິຂະສິດ © 2010 www.kongthap.gov.la. ສະຫງວນໄວ້ເຊິງສິດທັງຫມົດ


text: Advanced static var generator (ASVG), ແມ່ນປະເພດໃຫມ່ຂອງພະລັງງານປະຕິກິລິຍາແບບເຄື່ອນໄຫວຜະລິດຕະພັນການຊົດເຊີຍ, ເຊິ່ງເປັນຕົວແທນຂອງຄໍາຮ້ອງສະຫມັກເຕັກໂນໂລຊີຫລ້າສຸດໃນພາກສະຫນາມຂອງການຊົດເຊີຍພະລັງງານ reactive.ໂດຍການປັບໄລຍະແລະຄວາມກວ້າງຂວາງຂອງແຮງດັນຜົນຜະລິດຢູ່ດ້ານ AC ຂອງ inverter, ຫຼືຄວບຄຸມກະແສໄຟຟ້າໂດຍກົງໃນ ACຂ້າງຂອງ inverter ໄດ້ຄວາມກວ້າງໃຫຍ່ໄພສານແລະໄລຍະ, ຢ່າງວ່ອງໄວດູດຫຼືປ່ອຍພະລັງງານ reactive ທີ່ຕ້ອງການແລະປະສົມກົມກຽວic ໃນປະຈຸບັນ, ແລະຮັບຮູ້ຈຸດປະສົງຂອງການປັບຕົວແບບເຄື່ອນໄຫວໄວຂອງພະລັງງານ reactive ແລະການຊົດເຊີຍຄວາມກົມກຽວ.ບໍ່ພຽງແຕ່ກະແສ reactive ຂອງການໂຫຼດສາມາດຕິດຕາມແລະໄດ້ຮັບການຊົດເຊີຍ, ແຕ່ຍັງປະຈຸບັນປະສົມກົມກຽວສາມາດຕິດຕາມແລະຊົດເຊີຍ.Enhanced static var generators (ASVGs) ແມ່ນປະສິດທິພາບສູງ, ຫນາແຫນ້ນ, ມີຄວາມຍືດຫຍຸ່ນ,modular, ແລະຄ່າໃຊ້ຈ່າຍປະສິດທິພາບໃນການສະຫນອງການຕອບສະຫນອງທັນທີທັນໃດແລະປະສິດທິພາບບັນຫາຄຸນນະພາບພະລັງງານໃນສູງແລະລະບົບໄຟຟ້າແຮງດັນຕ່ໍາ.ພວກເຂົາປັບປຸງຄຸນນະພາບພະລັງງານ, ຂະຫຍາຍຊີວິດອຸປະກອນແລະຫຼຸດຜ່ອນການສູນເສຍພະລັງງານ ..